Italy-Belgium kurimathi laa iru haalathu badhalu vefai | Mihaaru\nއިޓަލީގެ ކޯޗު ކޮންޓޭ އަދި ބެލްޖިއަމްގެ ކޯޗު ވިލްމޮޓްސް (ވ) ޔޫރޯ 2000 ގައި ކުޅެނީ.\nއިޓަލީ-ބެލްޖިއަމް ކުރިމަތިލާއިރު ހާލަތު ބަދަލުވެފައި\n13 ޖޫން 2016 - 14:222comments\nލިޔޯން، ފްރާންސް (ޖޫން 13) - ޔޫރޯ ފުޓްބޯޅަ މުބާރާތުގައި މިރޭ އިޓަލީ އާއި ބެލްޖިއަމް ބައްދަލުކުރާ މެޗަކީ ދެ ޓީމުގެ ކޯޗުންނަށް ވަރަށް ހާއްސަ މެޗެކެވެ. އިޓަލީގެ ކޯޗު އެންޓޯނިއޯ ކޮންޓޭ އާއި ބެލްޖިއަމްގެ ކޯޗު މާކް ވިލްމޮޓްސް ވަނީ 2000 ވަނަ އަހަރުގެ ޔޫރޯގައި މި ދެ ޓީމު ބައްދަލުކުރި މެޗުގައި ކުޅެފަ އެވެ. އެ މެޗު 2-0 އިން ކާމިޔާބުކުރީ އިޓަލީ އެވެ.\nއެ ފަހަރުގެ މެޗާ ކުރިމަތިލިއިރު އިޓަލީ އަކީ މުބާރާތުގެ ފޭވަރިޓެވެ. އެ ޓީމުގައި ހުސް ތިބީ ދުނިޔޭގެ ނަން މަޝްހޫރު ކުޅުންތެރިންނެވެ. އެއީ ފްރެންޗެސްކޮ ޓޮޓީ އާއި ފިލިއްޕޯ އިންޒާގީ އާއި ޕައޮލޯ މަލްޑިނީ ފަދަ ކުޅުންތެރިންގެ ރަންޒަމާނެވެ. މިރޭގެ މެޗަށް ނުކުންނައިރު ހާލަތު ވަނީ ބަދަލުވެފަ އެވެ. ފޭވަރިޓަކީ ބެލްޖިއަމް އެވެ. އެ ޓީމުގައި އެޑިން ހަޒާޑާއި ޔަނިޗް ކަރަސްކޯ އާއި ރޮމެއުލް ލުކާކޫ ފަދަ ދުނިޔޭގެ ތަރިން އެބަ ތިއްބެވެ.\nއެކަމަކު ވިލްމޮޓްސް ބުނީ އިޓަލީ އަކީ ޓެކްޓިކަލީ ވަރަށް މޮޅު ޓީމެއް ކަމަށާއި އެކަމާ ވަރަށް ބޮޑަށް ސަމާލުވާން ޖެހޭނެ ކަމަށެވެ.\n"މޮޅަކާ އެކު މުބާރާތް ފެށިއްޖެއްޔާ އެއީ ލިބޭނެ ވަރަށް ބޮޑު އިތުބާރެއް. އިޓަލީ އަކީ އަހަރެމެން ކުޅެން ޖެހޭ އެންމެ ޝަރަފްވެރި ޓީމު. އެ ޓީމަކީ ބަލިކަށިކޮށް ފެންނަ ފަހަރު އެންމެ ނުރައްކާކުރާ ޓީމު. އަހަރެމެން ވަރަށް ސަމާލުވެ ތިބެން ޖެހޭނީ. ޓެކްޓިކަލީ އެ ޓީމުން ކޮންމެ ފަދަ ކަމެއް ވެސް ރާވާފައި އޮވެދާނެ،" ވިލްމޮޓްސް ބުންޏެވެ.\nއިޓަލީގެ ކޯޗު ކޮންޓޭ ބުނީ މިރޭގެ މެޗަކީ މުބާރާތުގައި މިހާތަނަށް ފެންނަ އެންމެ ރީތި މެޗަށް ވާނެ ކަމަށެވެ.\n"އަހަރެން އުއްމީދުކުރަނީ މޮޅު ފުޓްބޯޅައެއް ފެނިގެންދާނެ ކަމަށް. ބެލްޖިއަމްގައި އެތިބީ ދުނިޔޭގެ ފެންވަރުގެ ތަރިން. އެކަމަކު ފެންވަރު ސާބިތުކުރުން އޮތީ ދަނޑުމަތީގައި. އެތަނުގައި ކުރާ މަސައްކަތަން އެނގޭނީ މޮޅުވާން ހައްގު ޓީމެއް. ކޮންމެ ގޮތެއް ވިޔަސް މި މެޗުގައި ބަލާހިތްވާ ފަދަ ކުޅުމެއް ފެންނާނެ. ދެ ޓީމަކީ ވެސް ރީތި ކުޅުމެއް ދައްކަން މަސައްކަތްކުރާ ދެ ޓީމު،" ކޮންޓޭ ބުންޏެވެ.\nއޭނާ ބުނީ ކުޅުންތެރިއެެއްގެ ގޮތުގައި ގައުމީ ޓީމު ތަމްސީލްކުރުމަށް ފަހު ކޯޗެއްގެ ގޮތުގައި ގައުމީ ޓީމަށް އާދެވުމަކީ ބޮޑު ފަހުރެއް ކަމަށެވެ.\nމުބާރާތާ ކުރިމަތިލާއިރު އިޓަލީއަށް ދިމާވެފައިވާ އެންމެ ބޮޑު މައްސަލައަކީ މުހިއްމު ދެ މިޑްފީލްޑަރުން ކަމަށްވާ މާކޯ ވެރާޓީ އަދި ކްލައުޑީއޭ މާކީޒިއޯ އަށް އަނިޔާގެ ސަބަބުން ނުކުޅެވުމެވެ. އެހެންވުމާ އެކު އަދި ވަރުގަދަ ޑިފެންސެއް އޮތުމާ އެކު ބެލެވޭ ގޮތުގައި މިރޭ އިޓަލީން އަރިމަތި ބޭނުންކޮށްގެން ކައުންޓާ އެޓޭކްކުރާނީ އެވެ.\nއިޓަލީ އާއި ބެލްޖިއަމްގެ ،މެޗު ފަށާނީ މިރޭ ރާއްޖެ ގަޑިން 00:00 ގަ އެވެ.


ގޭމް ސިސްޓަމް: 4-4-2\nމިފަހަރުގެ ވޯލްޑްކަޕުގެ ދޮރު މަޝްހޫރު އިޓަލީ އަށް ބަންދު ކުރީ ސްވިޑެންއިންނެވެ. ވޯލްޑްކަޕު ކާމިޔާބު ކުރުމާ ވަރަށް ގާތަށް ސްވިޑެން ދަތުރު ކުރި އެވެ. އަމިއްލަ ގައުމުގައި 1958 ގެ ވޯލްޑްކަޕުގެ ފައިނަލުގައި ސްވިޑެން ބަލިވީ ބްރެޒިލް އަތުން 5-2 ން ނެވެ. ރަޝިއާގެ ވޯލްޑްކަޕަކީ ސްވިޑެންގެ 18 ވަނަ ވޯލްޑްކަޕެވެ. މިއީ 2006 ވަނަ އަހަރަށް ފަހު އެ ޓީމު ވޯލްޑްކަޕުގައި ވާދަ ކުރާ ފުރަތަމަ ފަހަރެވެ.\nސްވިޑެން ވޯލްޑްކަޕަށް ކޮލިފައިވީ، ޔޫރަޕްގެ ކޮލިފައިންގައި ގުރޫޕް "އޭ" ގައި ވަރުގަދަ ފްރާންސްގެ ފަހަތުން ދެވަނަ ހޯދައިގެންނެވެ. ޔޫރަޕްގެ ފުޓްބޯޅައިގައި މަޝްހޫރު ހޮލެންޑްވެސް އެ ގޫރޫޕްގައި ހިމެނުނެވެ. ގުރޫޕްގެ ފަހު މެޗުގައި ހޮލެންޑުން ސްވިޑެން ބަލިކޮށް ޕޮއިންޓްގެ ގޮތުން އަރާ ހަމަ ކުރި ނަމަވެސް، ސްވިޑެން އަތުގައި ފައިދާ ގޯލްގެ ބޮޑު ލީޑެއް އޮތެވެ. ހޮލެންޑަށްވުރެ އަށް ލަނޑުގެ ލީޑެއް ފައިދާގޯލްގެ ގޮތުގައި ސްވިޑެންއަށް އަށް ގޯލް އޮތެވެ. ގުރޫޕްގެ ދެ ވަނަ ހޯދައިގެން ސްވިޑެން އަށް ޖެހުނީ ޕްލޭއޮފްގައި ވަރުގަދަ އިޓަލީ އާ ދެކަޅަށެވެ. އަމިއްލަ ދަނޑުގައި ކުޔޅުނު ފުރަތަމަ ލެގް ގައި އިޓަލީ ކޮޅަށް ޖެހި ލަނޑާއެކު 1-0 ގެ އެގްރިގޭޓުން ސްވިޑެން ވޯލްޑްކަޕަށް ކޮލިފައިވިއެވެ.\nސްވިޑެންގެ އެންމެ މަޝްހޫރު ކުޅުންތެރިޔަކީ، މެންޗެސްޓާ ޔުނައިޓަޑްގެ ކުރީގެ ސްޓައިކަރު ޒަލްޓާން އިބްރަހިމޮވިޗެވެ. ނަމަވެސް އޭނާ ޒަމާން ގައުމީ ޓީމުގައި ވަނީ ނިމިފަ އެވެ. ޔޫރޯ 2016 އަށް ފަހު އޭނާ ވަނީ ގައުމީ ޓީމުން ރިޓަޔާ ކޮށްފަ އެވެ. އޭނާ ނެތްތަން ފޫބެއްދުމަކީ ސްވިޑެން އަށް ފަސޭހަ ކަމަކަށް ނުވާނެ އެވެ. ނަމަވެސް އަރަބި އެމިރޭޓްސް އަލްއައިން އަށް ކުޅެމުންގެންދާ ސްޓައިކަރު މާކޯސް ބާގް ކޮލިފައިންގައި ދެއްކި މޮޅު ކުޅުމާއެކު ސްވިޑެންގެ ހަމަލާތަކުގައި މުހިންމު ކުޅުންތެރިޔަކަށް އޭނާ ވާނެ ކަމަށް ގަބޫލު ކުރެ ވެއެވެ.\nކޮލިފައިންގެ ގުރޫޕް ސްޓޭޖުގައި ކުޅުނު 10 މެޗުގައި އޭނާ ވަނީ އަށް ލަނޑު ޖަހާފަ އެވެ. ޖަރުމަންގެ އާރްބީ ލައިޕްޒިގްއަށް ކުޅެމުންދާ އެމީލް ފޯސްބާގް އަކީވެސް ސްވިޑެން ޓީމުގައި ފާހަގަ ކުރެވޭ ކުޅުންތެރިޔެކެވެ. އޭނާ އަކީ އިބްރަހިމޮވިޗް ނެތް ތަނުގައި ސްވިޑެންގެ އެޓޭކަށް އާ ހިތްވަރެއް ގެނެސްދޭ ކުޅުންތެރިޔަކަށް އޭނާ ވާނެ އެވެ. ސްވިޑެންގެ މިހާރުގެ ކުޅުންތެރިންގެ ތެރެއިން ދިވެހިން އެންމެ ދަންނަ ކުޅުންތެރިޔަކަށް ވާނީ މެންޗެސްޓާ ޔުނައިޓަޑްގެ ޑިފެންޑަރު ވިކްޓާ ލިންޑްލޮފް އެވެ.\nޔޫރޯ 2016 އަށް ފަހު ޓީމާ ވަކިވެގެން ދިޔައީ ހަމައެކަނި، އިބްރޮހިމޮވިޗެއް ނޫނެވެ. އޭރު ކޯޗަކަށް ހުރި އެރިކް ހަމްރެންވެސް ކޯޗު ކަމުން އިސްތިއުފާ ދިނެވެ. ސްވިޑެންގެ ކޯޗުކަމަށް ގެނައީ އެގައުމުގެ ޔާނެ އެންޑަސަން އެވެ. ސްވިޑންގެ ކޯޗު ކަމާ ހަވާލުވުމުގެ ކުރިން އޭނާ ވަނީ އެގައުމުގެ އައިއެފްކޭ ނޯކޮޕިންއަށް ފަސް އަހަރު ވަންދެން ކޯޗު ކޮށްދީފަ އެވެ. ސްވިޑެންގެ ޓީމު އޭނާ ބިނާ ކުރީ އިބްރޮހިމޮވިޗް ނެތްތަން ފޫބެއްދުމަށްޓަކައި ޓީމުގެ މުހިންމު ޑިޕާޓްމެންޓްތައް އެކުގައި މަސައްކަތް ކުރާނެ ގޮތަށެވެ.\nއޭނާގެ ކޯޗު ކަމުގެ ދަށުން ސްވިޑެން ޓީމު ފާހަގަ ކުރެވެނީ ވަރަށް ބުރަކޮށް މަސައްކަތް ކުރާ ޓީމެއްގެ ގޮތުގަ އެވެ. އަދި 4-4-2 ފޯމޭޝަންގައި ސްވިޑެންގެ ޓީމަށް ދިރުން ގެނެނެސްދިނެވެ. އޭނާ މަސައްކަތް ކުރި ގޮތުން ގިނަ ބަޔަކު ސިފަ ކުރީ ސްވިޑެންގެ ކުރީގެ ކޯޗް ލާސް ލާގާބެކް އާއެކު 2000 ހުގެ ކުރީ ކޮޅު ސްވިޑެންގެ ޓީމުން ފެނުނު ގެނައި ޓެކްޓިކްސްތަކާއި އެ ރޫހް އަލުން ގެނެސްދިން ކޯޗެއްގެ ގޮތުގަ އެވެ.


Luis Figo FIFA ge raees kamah vaadha kuranee\nފީގޯ ފީފާގެ ރައީސް ކަމަށް ވާދަކުރަނީ\nޕޯޗްގަލްގެ ކުރީގެ ތަރި ލުއިސް ފީގޯ ފީފާގެ ރައީސް ކަމަށް ވާދަކުރާނެކަން އިއުލާނުކޮށްފި އެވެ.\nރިއަލް މެޑްރިޑާއި ބާސެލޯނާ އަށް ވެސް ކުޅެފައިވާ ފީގޯ މިކަން ހާމަކުރީ ސީއެންއެން އަށް ދިން ހާއްސަ އިންޓަވިއުއެއްގަ އެވެ.\nއުމުރުން 42 އަހަރުގެ ފީގޯ 20 އަހަރަށް ފަހު ކުޅުން ހުއްޓާލާފައި ވާއިރު އޭނާ ވެފައި ވަނީ ފުޓްބޯޅައިގެ މައި އިދާރާ ފީފާގެ މިހާރުގެ ރައީސް ސެޕް ބްލެޓާ އަށް އެންމެ ބޮޑު ބިރު ކަމުގަ އެވެ.\n"އަހަރެން ފުޓްބޯޅައަށް ވަމުންދާ ގޮތާ މެދު ކަންބޮޑުވޭ. ފީފާ މިހާރު ސިފަކުރެވޭ ގޮތް ކަމަކު ނުދޭ. އަދި ކުރިން ވެސް ކަމަކު ނުދޭ،" ފީގޯ ބުނެފައިވެ އެވެ.\nއޭނާ ބުނެފައި ވަނީ އިންޓަނެޓްގައި ވެސް ފީފާ ސާޗްކޮށްފި ނަމަ މުޅިން ވެސް ފެންނަނީ ފަސާދައިގެ ވާހަކަތައް ކަމަށާއި އެ ޖަމިއްޔާއާ މެދު ރަނގަޅު ވާހަކައެއް ނުފެންނަ ކަމަށެވެ. އަދި ފީފާގެ ރައީސް ކަމުގެ މަގާމަށް ވާދަކުރުމަށް ބޭނުންވާ، ފީފާގެ ފަސް މެންބަރު އެސޯސިއޭޝަނެއްގެ ތާއީދު ވެސް މިހާރު ލިބިފައިވާކަން ފީގޯ ވަނީ ސީއެންއެން އަށް ކަށަވަރުކޮށްދީފަ އެވެ. މޭ މަހު އޮންނަ އިންތިހާބަށް ކުރިމަތިލުމުގެ ފުރުސަތު ބަންދުވާނީ މާދަމާގެ ނިޔަލަށެވެ.\n"ފުޓްބޯޅައިގެ މުހިންމު ވަރަށް ގިނަ މީހުންނާ އަހަރެން މި ދަނީ ވާހަކަ ދައްކަމުން. ކުޅުންތެރިންނާއި މެނޭޖަރުންނާއި ފެޑެރޭޝަންތަކުގެ ރައީސުންނާ ވާހަަކަ ދައްކަން – އެ ހުރިހާ މީހުން ވެސް ގަބޫލުކުރޭ ކޮންމެވެސް ކަމެއް ކުރަންވެއްޖެ ކަމަށް،" ފީގޯ ބުންޏެވެ.\nފީފާގެ ތެރޭގައި ހުރި ކޮރަޕްޝަންގެ މައްސަލަތަކާއި އެ މައްސަލަތަކާ ގުޅިގެން ހިންގަމުންދާ ތަހުގީގުތަކަށް އިޝާރާތް ކުރަމުން ފީގޯ ބުނީ މިދިޔަ އަހަރު ބްރެޒިލްގައި އޮތް ވޯލްޑް ކަޕަށް ދިޔައިރު ފީފާއާ ބެހޭ ގޮތުން އެކި ފަރާތްތަކުގެ ޝުއޫރު ވަރަށް ސާފުކޮށް އެނގިގެން ދިޔަ ކަމަށެވެ.\nފީގޯ ވަނީ ދުނިޔޭގެ މޮޅު ކުޅުންތެރިޔާގެ މަގާމު ދެ ފަހަރަށް ހޯދައިފަ އެވެ. އަދި ޕޯޗްގަލްގެ ގައުމީ ޓީމަށް 127 މެޗު ކުޅެދީފައިވެ އެވެ. އެގޮތުން ވޯލްޑް ކަޕްގައި 2002 އާއި 2006 ގައި ކުޅެފައިވެ އެވެ.\nބިލްބާއޯ ބަލިކޮށް ރެއާލް ލީގް ހޯދުމާ ގާތަށް


Syria aaeku eku sulhaige vaahakathah fashan UN idhikolhu faryi thakah govaalaifi\nސީރިޔާއާއެކު ސުލްހައިގެ ވާހަކަތައް ފަށަން އދ. އިން އިދިކޮޅު ފަރާތްތަކަށް ގޮވާލައިފި\nސަލާމތީ މަޖިލީޙުގައ ގަރާރު ފާސް ކުރުމަށް ވޯޓް ދެނީ --\nސީރިޔާ ސަރުކާރާއެކު ސުލްހައިގެ ވާހަކަތައް ފަށަން އިދިކޮޅު ފަރާތްތަކަށް ގޮވާލައި ގަރާރެއް އދ. ގެ ސަލާމަތީ މަޖިލީހުން އިން ފާސްކޮށްފި އެވެ.\nސީރިއާގެ ހަނގުރާމައިގައި މިހާތަނަށް 250،000 މީހުން މަރުވެފައިވާ ކަމަށް އދ. އިން ބުނާއިރު އަލަށް ފާސް ކުރި ގަރާރުގައި ސުލްހައިގެ ވާހަކަތައް ފެށުމުގެ އިތުރަށް ބަދަލުކުރަމުންދާ ހަމަލާތައް ހުއްޓާލުމަށްވެސް ގޮވާލާފައިވެއެވެ.\nމި ގަރާރު ފާސް ކުރި އިރު ސަލާމަތީ މަޖިލީހުގެ ރިޔާސަތު ބެލެހެއްޓީ އެމެރިކާގެ ސްޓޭޓް އޮފް ސެކެޓްރީ ޖޯން ކެރީއެވެ. ކެރީ ވިދާޅުވީ މިގަރާރަކީ ސީރިއާގައި މިހާރު ހިންގަމުން ގެންދާ ޖަރީމާތައް ހުއްޓާލަންވީ ވަގުތު ޖެހިއްޖެކަން އަންގައިދޭ މެސެޖެއް ކަމަށެވެ.\nކެރީ ވިދާޅުވީ ސީރިޔާއަށް ސުލްހަ ގެނައުމުގެ ވާހަކަތައް ދައްކަމުންދާއިރު ރައީސް ބައްޝާރުލް އަސަދުގެ ކުރިމަގާއިމެދު ސުވަލު އުފެދޭ ކަމަށެވެ.\nސަލާމަތީ މަޖިލީހުގެ ގަރާރުގައި އަސަދުގެ ކުރިމަގާބެހޭ ވާހަކައެއް ހިމަނައިފައެއް ނުވެއެވެ. އެމެރިކާ، އިނގިރޭސި ވިލާތް ފަދަ ހުޅަނގުގެ ގައުމޔުތަކުން ބައްޝާރު މަގާމުން ދުރުކުރުމަށް ގޮވާލަމުންދާއިރު ރަޝިޔާ އިން ބުނަމުން ދަނީ މަޝްވަރާތަކުގެ ޝަރުތެއްގެ ގޮތުގައި އަސަދު މަގާމުން ދުރުކުރުން ހިމަނައިގެން ނުވާނެ ކަމަށެވެ.\nފްރާންސްގެ ޚާރިޖީ ވަޒީރު ލޯރެން ފަބިއަސް މި ގަރާރަށް ތާއީދު ކުރެއްވި ނަމަވެސް ސީރިއާގެ އިންތިޚާބެއްގައި އަސަދު ބައިވެރިވެ ވަޑައިގަންނަވަން ވަނީ ދެކޮޅު ހައްދަވައިފައެވެ.\nސީރިޔާގެ ދާހިލީ ހަނގުރާމައަށް ފަސް ވަނަ އަހަރު ފެށިފައިވާއިރު މިހާރު އެގައުމަށް އަތްގަދަކޮށްފައި ވަނީ ހައްދު ފަހަނަ އަޅާފައިވާ އައިއެސް އެވެ.\nއިދްލީބުގެ އިންސާނީ ހާލަތު ވަރަށް ގޯސްވެދާނެ: އދ\nސީރިއާގައި ހަނގުރާމަ ގަދެވެ ގެދޮރު ދޫކުރި މީހުން 270،000 އަށް\nހަތިޔާރު ނައްތާލާ ފޯރަމްގެ ރިޔާސަތު ސީރިޔާއަށް، ގައުމުތައް ރަތަށް\nގަރާރަށްފަހު ވެސް ޣޫތާއަށް ބޮން އެޅުން ހުއްޓައެއް ނުލި


raajjey gai covid 19 jehunu ithuru meehaku ragalhuve balimeehunge adhadhu4ah\nރާއްޖޭގައި ކޮވިޑް ޖެހުނު އިތުރުމީހަކު ރަނގަޅުވެ ...\nކޯވިޑް-19 : އައްޑުއަތޮޅުގެ މަގުތައްވެސް ޑިސްއިންފެކްޓްކުރަން ...\nރާއްޖޭގައި ކޮވިޑް 19 އަށް ފަރުވާ ދެމުން އައި އިތުރު މީހަކު ބަލިން ފަސޭހަވެ ކޮވިޑް-19 ބަލިމީހުންގެ ޢަދަދު4ށް ތިރިވެއްޖެއެވެ.\nކޮވިޑް 19ގެ މައުލޫމާތު ދިނުމަށް ރޭ ދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި އައިޖީއެމްއެޗްގެ ޑޮކްޓަރު މުހައްމަދު އަލީ ވިދާޅުވީ މިއަދު ކޮވިޑް 19އިން ރަނގަޅުވެފައިވަނީ ދަރުމަވަންތަ ހޮސްޕިޓަލުގައި ފަރުވާ ދެމުން އައި މީހެއް ކަމަށެވެ.\n“ދަރުމަވަންތަ ހޮސްޕިޓަލުގެ އެގާރަވަނަ ފަންގިފިލާގެ އައިސީޔޫގައި އަޅުގަނޑުމެން ފަރުވާ ދެމުން އައި އިތުރު ބަލި މީހަކު ކޮވިޑް 19އަށް ވަނީ ނެގެޓިވްވެފައި،” ޑރ. މުހައްމަދު އަލީ ވިދާޅުވިއެވެ.\nޑރ. މުހައްމަދު އަލީ ވިދާޅުވީ، މިއަދު ކޮވިޑް 19އިން ރަނގަޅުވި ބަލި މީހަކީ ސިވިއާ ނިއުމޯނިއާއަށް ޕޮޒިޓިވްވެގެން ދަރުމަވަންތަ ހޮސްޕިޓަލުގައި ފަރުވާދިން ބަލިމީހުންގެ ތެރެއިން ރަނގަޅުވި ތިންވަނަ މީހާ ކަމަށެވެ.\nމީގެ އިތުރުން ޑރ. މުހައްމަދު އަލީ ވިދާޅުވީ، ރާއްޖެއިން ކޮވިޑް 19އަށް ޕޮޒިޓްވި 13 މީހުންގެ ތެރެއިން ނުވަ މީހަކު ބަލިން ރަނގަޅުވިޔަސް މިއީ ރާއްޖޭގެ ހާލަތު ރަނގަޅުވަމުން އަންނަ ކަމަށް ނިންމަންވީ ވަގުތު ނޫން ކަމަށާއި ރާއްޖޭގެ ހާލަތު ގޯސްވެދާނެ ކަމަށްވެސް ތައްޔާރުވާން ޖެހޭ ކަމަށެވެ.\nރާއްޖޭގައި މިހާތަނަށް ކޮވިޑް 19އަށް ޕޮޒިޓިވްވީ 13 ބިދޭސީންނެވެ. އޭގެ ތެރެއިން ނުވަ މީހަކު ބަލިން ރަނގަޅުވެފައިވާ އިރު، މިހާރު ފަރުވާ ދެމުން އަންނަނީ ހަތަރު ބަލި މީހަކަށެވެ. މިހާރު ފަރުވާ ދެމުން އަންނަ މީހުންގެ ހާލުވެސް ރަނގަޅުވަމުން އަންނަ ކަމަށް ސަރުކާރުން ބުނެއެވެ.


PHOTO GALLERY: Raees Yameen Gdh. Thinadhoo ah kurevvi dhathurufulhu | Mihaaru\nރައީސް ޔާމީން ތިނަދުއަށް ކުރެއްވި ދަތުރުފުޅު\nގދ. ތިނަދޫ: ސެޕްޓެމްބަރު 11، 2018- ރައީސް އަބްދުﷲ ޔާމީން ތިނަދު އަށް ކުރެއްވި ދަތުރުފުޅުގެ ތެރެއިން: މި ދަތުރުފުޅުގައި ރައީސް ޔާމީން ވަނީ ތިނަދޫގެ މަގު ހެދުމުގެ މަޝްރޫ އާއި އިސްލާމީ މަރުކަޒު ބިނާކުރުމުގެ މަޝްރޫ އާއި އާބާދީ މައިޒާން ތަރައްގީ ކުރުމުގެ މަޝްރޫ އާއި ބިން ހިއްކުމާއި ހިއްކާފައިވާ ސަރަޙައްދު ހިމާޔަތް ކުރުމުގެ މަޝްރޫ އާއި 120 ހައުސިން ޔުނިޓް އިމާރާތް ކުރުމުގެ މަޝްރޫއުގެ އިތުރުން ބަރާސިލް ސަރަހައްދުގެ ގޮނޑުދޮށް ހިމާޔަތް ކުރުމުގެ މަޝްރޫއުގެ ނިމުން ފާހަގަކޮށްދެއްވާފައި.---ފޮޓޯތައް: ރައީސް އޮފީސް\n12 ސެޕްޓެމްބަރ 2018 - 08:55\nގދ. ތިނަދޫ: ސެޕްޓެމްބަރު 11، 2018- ރައީސް އަބްދުﷲ ޔާމީން ތިނަދުއަށް ވަޑައިގަތުމުން، މަރުހަބާ ދަންނަވަން ދިޔަ، އުމުރުން ދުވަސްވީ މީހަކާ އަތް ގުޅުވާލައްވައިގެން.---ފޮޓޯ: ރައީސް އޮފީސް\nގދ. ތިނަދޫ: ސެޕްޓެމްބަރު 11، 2018- ރައީސް އަބްދުﷲ ޔާމީން ތިނަދުއަށް ވަޑައިގަތުމުން، މަރުހަބާ ދަންނަވަން ދިޔަ މީހުންނާ ސަލާމް ކުރައްވަނީ.---ފޮޓޯ: ރައީސް އޮފީސް\nގދ. ތިނަދޫ: ސެޕްޓެމްބަރު 11، 2018- ރައީސް އަބްދުﷲ ޔާމީން ތިނަދުއަށް ވަޑައިގަތުމުން، މަރުހަބާ ދަންނަވަން ދިޔަ މީހުންގެ ތެރެއިން ކުޑަކުއްޖަކާ ސަލާމް ކުރައްވަނީ.---ފޮޓޯ: ރައީސް އޮފީސް\nގދ. ތިނަދޫ: ސެޕްޓެމްބަރު 11، 2018- ރައީސް އަބްދުﷲ ޔާމީން ތިނަދުއަށް ވަޑައިގަތުމުން، މަރުހަބާ ދަންނަވަން ދިޔަ ބައެއް މީހުންނާ ސަލާމް ކުރައްވަނީ.---ފޮޓޯ: ރައީސް އޮފީސް\nގދ. ތިނަދޫ: ސެޕްޓެމްބަރު 11، 2018- ރައީސް އަބްދުﷲ ޔާމީން ތިނަދުއަށް ވަޑައިގަތުމުން، މަރުހަބާ ދަންނަވަން ދިޔަ މީހުންގެ ތެރެއިން ކުޑަކުއްޖެއްގެ ކޮލުގައި ފިރުމާލައްވަނީ.---ފޮޓޯ: ރައީސް އޮފީސް\nގދ. ތިނަދޫ: ސެޕްޓެމްބަރު 11، 2018- ރައީސް އަބްދުﷲ ޔާމީން ތިނަދުއަށް ވަޑައިގަތުމުން، މަރުހަބާ ދަންނަވަން ދިޔަ މީހުންގެ ތެރެއިން އުމުރުން ދުވަސްވީ މީހަކާ ސަލާމް ކުރައްވަނީ.---ފޮޓޯ: ރައީސް އޮފީސް\nގދ. ތިނަދޫ: ސެޕްޓެމްބަރު 11، 2018- ރައީސް އަބްދުﷲ ޔާމީން ތިނަދުއަށް ވަޑައިގަތުމުން، މަރުހަބާ ދަންނަވަން އެއްވި ޒުވާނުންތަކަކާ ސަލާމް ކުރައްވަނީ.---ފޮޓޯ: ރައީސް އޮފީސް\nގދ. ތިނަދޫ: ސެޕްޓެމްބަރު 11، 2018- ރައީސް އަބްދުﷲ ޔާމީން ތިނަދު އަށް ކުރެއްވި ދަތުރުފުޅުގައި، އެ ރަށުގެ މީހުންނާ ބައްދަލުކުރެއްވުމަށް ބޭއްވެވި ހަފުލާގައި ބައިވެރިވި ބައެއް މީހުން.---ފޮޓޯ: ރައީސް އޮފީސް\nގދ. ތިނަދޫ: ސެޕްޓެމްބަރު 11، 2018- ރައީސް އަބްދުﷲ ޔާމީން ތިނަދު އަށް ކުރެއްވި ދަތުރުފުޅުގައި، އެ ރަށުގެ މީހުންނާ ބައްދަލުކުރެއްވުމަށް ބޭއްވެވި ހަފުލާގެ ތެރެއިން.---ފޮޓޯ: ރައީސް އޮފީސް\nގދ. ތިނަދޫ: ސެޕްޓެމްބަރު 11، 2018- ރައީސް އަބްދުﷲ ޔާމީން ތިނަދު އަށް ކުރެއްވި ދަތުރުފުޅުގައި، ބޭއްވެވި ބައްދަލުވުމުގައި ވާހަކަފުޅު ދައްކަވަނީ.---ފޮޓޯ: ރައީސް އޮފީސް\nގދ. ތިނަދޫ: ސެޕްޓެމްބަރު 11، 2018- ރައީސް އަބްދުﷲ ޔާމީން ތިނަދު އަށް ކުރެއްވި ދަތުރުފުޅުގައި، އެ ރަށުގެ މީހުންނާ ބައްދަލުކުރެއްވުމަށް ބޭއްވެވި ހަފުލާގައި ބައިވެރިވެވަޑައިގަންނަވަނީ.---ފޮޓޯ: ރައީސް އޮފީސް\nގދ. ތިނަދޫ: ސެޕްޓެމްބަރު 11، 2018- ރައީސް އަބްދުﷲ ޔާމީން ތިނަދު އަށް ކުރެއްވި ދަތުރުފުޅުގައި، ރައްޔިތުންނާ ބައްދަލުކުރެއްވުމަށް ބޭއްވެވި ހަފްލާގައި ހައުސިން މިނިސްޓަރު ޑރ. މުއިއްޒު (ކ) އަދި ރައީސް އޮފީހުގެ ޗީފް ކޮމިއުނިކޭޝަންސް ސްޓްރެޓީޖިސްޓް އިމްޖާދު ބައިވެރިވެވަޑައިގަންނަވަނީ.---ފޮޓޯ: ރައީސް އޮފީސް\nގދ. ތިނަދޫ: ސެޕްޓެމްބަރު 11، 2018- ރައީސް އަބްދުﷲ ޔާމީން ތިނަދު އަށް ކުރެއްވި ދަތުރުފުޅުގައި، ރައްޔިތުންނާ ބައްދަލުކުރެއްވުމަށް ބޭއްވެވި ހަފްލާގައި އެމްޓީސީސީގެ ޗެއާމަން ނިޔާޒް (ކ) އަދި އެ ކުންފުނީގެ ސީއީއޯ އިބްރާހިމް ޒިޔަތު ބައިވެރިވެވަޑައިގަންނަވަނީ.---ފޮޓޯ: ރައީސް އޮފީސް\nގދ. ތިނަދޫ: ސެޕްޓެމްބަރު 11، 2018- ރައީސް އަބްދުﷲ ޔާމީން ތިނަދު އަށް ކުރެއްވި ދަތުރުފުޅުގައި، ރައްޔިތުންނާ ބައްދަލުކުރެއްވުމަށް ބޭއްވެވި ހަފްލާގައި ޕީޕީއެމްގެ ޕާލަމެންޓްރީ ގުރޫޕުގެ ލީޑަރު އަހުމަދު ނިހާން ވާހަކަ ދައްކަވަނީ.---ފޮޓޯ: ރައީސް އޮފީސް\nގދ. ތިނަދޫ: ސެޕްޓެމްބަރު 11، 2018- ރައީސް އަބްދުﷲ ޔާމީން ތިނަދު އަށް ކުރެއްވި ދަތުރުފުޅުގައި، އެ ރަށުގައި ނިންމާފައިވާ ތަރައްގީގެ ބައެއް މަޝްރޫއުތައް އިފްތިތާހު ކޮށްދެއްވަނީ.---ފޮޓޯ: ރައީސް އޮފީސް


މުބާރާތުގެ ދެވަނަ ދުވަހުގައި ކުޅުނު މެޗުތައް ފެނަކަ އަދި މޯލްޑިވިއަން އިން ކާމިޔާބުކޮށްފި - MNUSU\nމުބާރާތުގެ ދެވަނަ ދުވަހުގައި ކުޅުނު މެޗުތައް ފެނަކަ އަދި މޯލްޑިވިއަން އިން ކާމިޔާބުކޮށްފި\nއެމް.އެން.ޔޫ.އެސް.ޔޫ އަހުރަ ހޭންޑްބޯޅަ މުބާރާތް 2019 ގެ ދެވަނަ ދުވަހުގެ ފުރަތަމަ ދެމެޗް ފެނަކަ އަދި މޯލްޑިވިއަން އިން ކާމިޔާބުކޮށްފިއެވެ.\nމުބާރާތުގެ ދެވަނަ ދުވަހުގެ ރޭގަނޑު ދަންފަޅީގައި ކުޅުނު ފުރަތަމަ މެޗުގައި އަންހެން ޑިވިޝަނުގެ ގުރޫޕް އޭގެ ފެނަކަ އަދި އިހައްދޫގެ ކުރިމަތިލުން ފެނަކައިން ކާމިޔާބުކުރީ 3-5 ގެ ނަތީޖާއަކުންނެވެ. މިމެޗުގެ އެންމެ މޮޅު ކުޅުންތެރިއަކަށް ހޮވުނީ ފެނަކައިގެ ޖާރޒީ ނަމްބަރު 17، އާމިނަތު ލިއުޝާއެވެ.\nދެވަނަ މެޗުގައި އަންހެން ޑިވިޝަނުގެ ގްރޫޕް އޭގެ މޯލްޑިވިއަން އަދި ގަން ރީޖަނަލް ހޮސްޕިޓަލް ބައްދަލުކުރި މެޗު 5-11 ގެ ތަފާތު ބޮޑު ނަތީޖާއަކުން ގަން ރީޖަނަލް ހޮސްޕިޓަލް ބަލިކޮށް މެޗު ކާމިޔާބުކުރީ މޯލްޑިވިއަންއިންނެވެ. މި މެޗުގެ އެންމެ މޮޅު ކުޅުންތެރިއަކަށް ހޮވުނީ މޯލްޑިވިއަންގެ ޖާރޒީ ނަމްބަރު 12، ފާތިމަތު ޝަރުމީލާއެވެ.\nމިރޭގެ ތިންވަނަ މެޗުގައި އަންހެން ޑިވިޝަންގެ ގްރޫޕް ބީ އިން މުންޑޫ އަދި އިސްކަންދަރު އެއާ ބޭސް ބައްދަލުކުރަން ހަމަޖެހިފައިވީ ނަމަވެސް މުންޑޫ ޓީމް މެޗަށް ހާޒިރު ނުވުމުގެ ސަބަބުން މުބާރާތުގެ ތިންވަނަ މެޗުވަނީ 2-0ގެ ނަތީޖާ އަކުން އިސްކަންދަރު އެއާ ބޭސް އަށް ލިބިފައެވެ.\nމިރޭގެ އެންމެ ފަހު މެޗުގައި ބައްދަލުކުރީ އަންހެން ޑިވިޝަންގެ ގްރޫޕް ސީއިން ލާމު ގަން ކައުންސިލް އަދި ލާމު ބްލޫސްއެވެ. ވާދަވެރި ކުޅުމަކަށްފަހު މެޗު ނިމިގެން ދިޔައީ 5-5ގެ ނަތީޖައަކުން ދެޓީމުވެސް އެއްވަރުވެގެންނެވެ. މެޗުގެ އެންމެ މޮޅު ކުޅުންތެރިއަކަށް ހޮވުނީ ލާމު ގަން ކައުންސިލްގެ ޖާރޒީ ނަމްބަރު 33 ހައްވާ ލިއުޝާއެވެ.\nމުބާރާތުގެ ފިރިހެން ޑިވިޝަނުގައި ޖުމްލަ4ޓީމެއް ވާދަކުރާއިރު އަންހެން ޑިވިޝަނުގައި ޖުމްލަ 10 ޓީމެއް ވާދަކުރެއެވެ. މި މުބާރާތަކީ ލ. އަތޮޅުގެ މުއައްސަސާތަކަށް ހުޅުވާލައިގެން ބާއްވާ މުބާރާތަކަށްވާއިރު، މުބާރާތް ކުރިއަށްދާނީ އޮކްޓޯބަރ 01ން 06 އަށެވެ.\nމިއީ 2017 ވަނަ އަހަރުން ފެށިގެން ސިލްސިލާގޮތެއްގައި ބާއްވާ މިފަދަ3ވަނަ މުބާރާތެވެ. މިއަހަރުގެ މުބާރާތުގެ އެކަމޮޑޭޝާން ޕާޓްނަރ އަކީ “ނިރުވާނާ އިން ލާމު” އެވެ. ސްޕޮންސަރުންގެ ތެރޭގައި “ލ. ގަމު ކައުންސިލް”، “ލ. ގަން ޕޮލިސް ސްޓޭޝަން”، “ދިރާގު”، “އައިލެންޑާސް އެސޯސިއޭޝަން” އަދި “އަމީގޯސް ސްޕޯޓްސް ކްލަބް” ހިމެނެއެވެ. މިއަހަރުގެ މުބާރާތް ރާވާ، އިންތިޒާމު ކުރަނީ އެމް.އެން.ޔޫ.އެސް.ޔޫއިންނެވެ.


Litus in viyafaari kohgen Syria ge muslimunnah ehee vumuge furusathu! - vNews.mv\nލިޓަސްއިން ވިޔަފާރިކޮށްގެން ސީރިޔާގެ މުސްލިމުންނަށް އެހީވުމުގެ ފުރުސަތު!\nޙައްވާ މިންހާ 13 May 2019, 15:57\nލިޓަސްއިން ރޯދަ ހަދިޔާގެ ނަމުގައި ޕްރޮމޯޝަނެއް ފަށައިފިއެވެ.\nމިޕްރޮމޯޝަަނުގައި ލިޓަސްއިން ކުރާ ވިޔަފާރިތަކުން ހާއްސަ ޑިސްކައުންޓްތަކެއް ކަސްޓަމަރުންނަށް ލިބިގެންދާނެކަމަށް ލިޓަސްއިން މައުލޫމާތު ދެއެވެ.\nއެގޮތުން ރަމަޟާންމަހު ލިޓަސްއިން ކުރާ ކޮންމެ ވިޔަފާރިއަކުން 2500 ރުފިޔާގެ ޑިސްކައުންޓެއް ކަސްޓަމަރުންނަަަށް ލިބޭނެއެވެ. އަދި ލޭހަދިޔާ ކޮށްފިނަމަ އިތުރު 4000 ރުފިޔާގެ ޑިސްކައުންޓެއް ލިބޭނެ ކަމަށްވެސް ލިޓަސްއިން މައުލޫމާތުދެއެވެ.\nމީގެއިތުރުން ރަމަޟާން މަހަކީ ހޭދަކުރުމުގެ މަހަށް ވުމާއެކު ލިޓަސްގެ މިޕްރޮމޯޝަނުން އެކަންވެސް ވަނީ ފަހިކޮށްދީފައެވެ. އެގޮތުން ގަންނަ ކޮންމެ ސައިކަލަކުން 10 އިންސައްތައަށްވާ ފައިސާ ސީރިޔާގައި ހާލުގައި ޖެހިފައިތިބި މުސްލިމުންގެ ރޯދަވިއްލުމަށް ހަރަދުކުރުމަށް ހޭދަކުރުމަށް ލިޓަސްއިން ވަނީ ނިންމާފައެވެ.\nލިޓަސްގެ ސީނިއާ މެނޭޖަރު އާސިފް ރަޝީދު ވިދާޅުވީ، ރަމަޟާން މަހަކީ އަޅުކަމުގެ މައްސަރަށް ވުމާއެކު އަމިއްލަ ނަފްސާއި އެހެންމީހުންނަށްވެސް އަޅުކަން ކުރުމަށް ހާއްސަކޮށް ސަދަގާތްކުރުމަށް ބާރުއެޅުމަކީ މުހިންމުކަމެއް ކަމަށެވެ.\nއަދި ރަމަޟާން މަހަކީ ލޭހަދިޔާކުރާ މިންވަރު މަދުވާ ދުވަސްވަރެއްކަން ފާހަގަވުމުން އެކަން އެހެންވިޔަ ނުދިނުމަށް ބާރުއެޅުމަކީ ވެސް މިޕްރޮމޯޝަންގެ ބޭނުމެއްކަމަށް އާސިފް ވިދާޅުވިއެެވެ.\nމިޕްރޮމޯޝަން ކުރިއަށްދާނީ ރަމަޟާން މަހުގެ ނިޔަލަށެވެ.


Covid-19: Survey in dhakka gothugai Raajjeyn bali vaanee 8،000 meehun: Nasheed | Mihaaru\nކޮވިޑް-19 އިން ރައްކާތެރިވުމުގެ ގޮތުން ހެލްތު ޕްރޮޓެކްޝަން އެޖެންސީ (އެޗްޕީއޭ) އާއި ނޭޝަނަލް ޑިޒާސްޓާ މެނޭޖްމަންޓް އޮތޯރިޓީ (އެންޑީއެމްއޭ) ގުޅިގެން މާލޭަގައި ބޭއްވި ޑްްރިލް އެއްގައި ބަޔަކު ހަރަކާތްތެރިވަނީ. ސާވޭ ދައްކާ ގޮތުން ރާއްްޖޭން 8000 މީހުންނަށް ބަލި ޖެހޭނެ ކަމަށް ލަފާ ކުރެވޭ ކަމަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދު މިއަދު ވިދާޅުވި.\nސާވޭއިން ދައްްކާ ގޮތުގައި ރާއްޖޭން ކޮވިޑް-19 އަށް ޕޮޒިޓިވް ވާނީ 8،000 މީހުން: ނަަޝީދު\n14 އެޕްރީލް 2020 - 14:14 200 comments\nރައްޔިތުންގެ މަޖިލީހުގެ ޖަލްސާތައް ޗެމްބަރުގައި ބާއްވަން ފަށަން ޕާލަމެންޓްރީ ގްރޫޕްތަކުގެ ލީޑަރުންނާ މަޝްވަރާ ކުރެއްވުމަށް މަޖިލީހުގެ ޗެމްބަރުގައި އޮތް ބައްދަލުވުމުގައި ނަޝީދު ވިދާޅުވީ އެޗްޕީއޭއިން އެންމެ ފަހުން ކުރި އެޕިޑެމިއޮލޮޖިކަލް ސާވޭގެ މައުލޫމާތު އެމަނިކުފާނު ހޯއްދަވާފައިވާ ކަަމަށެވެ. އެ މައުލޫމާތު ހޯއްދެވީ ރައްކާތެރިކަމުގެ ފިޔަވަޅުތަކާ އެކު ޖަލްސާތައް ކުރިއަށް ގެންދަވަން އެދިވަޑައިގަންނަވާތީ ކަމަށް ވެސްް ވިދާޅުވި އެވެ.\nނަޝީދު ވިދާޅުވި ގޮތުގައި ކޮވިޑްް-19 ފެތުރުން ކޮންޓްރޯލް ކުރަން ދެ ގޮތަކަށް މަސައްކަތް ކޮށްފި ނަމަ ނުކުންނާނެ ދެ ނަތީޖާއެއް ސާވޭއިން ފާހަގަކޮށްފައި ވެ އެވެ. އެ ގޮތުން އެއް ނަތީޖާ އަކީ ރާއްޖޭން މިހާރު އަޅާފައިވާ ފިޔަވަޅުތަކާ އެކުގައި ނެރެވޭނެ ނަތީޖާ އާއި ފިޔަވަޅުތައް ދޫކޮށްލުމުން ނުކުންނާނެ ނަތީޖާ އެވެ.\nއެމަނިކުފާނު ވިދާޅުވީ ފިޔަވަޅުތައް ނާޅައިފި ނަމަ ގާތްގަނޑަކަށް 8،000 މީހުން އެ ބައްޔަށް ޕޮޒިޓިވް ވާނީ 80 ދުވަހުގެ ތެރޭގަ އެވެ. އަދި ފިޔަވަޅުތައް އެޅިޔަސް، ހަމަ އެ އަދަދަށް މީހުން ކޮރޯނާވައިރަސްއަށް ޕޮޒިޓިވްވާނެ ކަަމަށް ލަފާކޮށްފައިވާ އިރު، އެކަމަކު އެ ހިސާބަށް ދާން 210 ދުވަސް ނަގާނެ ކަމަށް، ސާވޭތަކާ ހަވާލާ ދެއްވައި، އެމަނިކުފާނު ވިދާޅުވި އެވެ.\n"މިހާރު މިއަޅާ ފިޔަވަޅުތައް އެޅީމާ، މިކަމުން އަޅުގަނޑުމެެންނަށް ލުޔެއް ލިބެން އަންނަނީ 210 ދުވަހުން. މީގައި މި ފާހަގަކުރަން ޖެހޭ އެއްޗަކީ ފިޔަވަޅުތައް އެޅީމާ ވެސް ހަމަ އެއް އަަދަދެއްގެ މީހުންނަށް ޖެހެނީ. އެކަމަކު އެއީ ދިގު މުއްދަތެއްގެ ތެރޭގައި. މިގޮތަށް މި ހަދާ ސަބަބަކީ އެއް ދުވަހު އެހާ ގިނަ މީހުން ހޮސްޕިޓަލަށް ވަންނަން ނުޖެހުން،" މިހާރު އަޅާފައިވާ ފިޔަވަޅުތަކުގެ މައިގަނޑު ބޭނުން ހިއްސާކުރައްވަމުން ނަޝީދު ވިދާޅުވި އެވެ.\nރައްޔިތުންގެ މަޖިލިހުގެ ރައީސް އަދި ކުރީގެ ރައީސް މުހައްމަދު ނަޝީދު. އެމަނިކުފާނު ވިދާޅުވީ ފިޔަވަޅު ތަކާ އެކު ގިނަ ދުަވަސްްތަކެއް ހޭދަކުރަން ޖެހޭނެ ކަމަށް ސާވޭއިން ދައްކާ ކަމަށް.\nއެމަނިކުފާނު ވިދާޅުވީ ދިގު މުއްދަތެއް ހޯދަން ރާއްޖޭން މަސައްކަތް ކުރަނީ އެއް ދުވަހާ ހޮސްޕިޓަލަށް ވަންނަން ޖެހޭ މީހުންގެ އަދަދު ގިނަވުމުން ފަރުވާ ނުދެވި، މީހުންގެ ފުރާނަަ ގެއްލޭ އަދަދު އިތުރުވާނެތީ ކަމަށެވެ.\n"މުއްދަތު މި ހޯދަނީ ހޮސްޕިޓަލާއި ސިއްހީ ހިދުމަތުގެ ފެންވަރު ރަނގަޅުކުރުމަށް. ދެން އަޅުގަނޑުމެން ހަދަން މި ޖެހޭ ގޮތަކީ ސިއްހީ ހިދުމަތް އައިސީޔޫ އާއި އިންޓެންސިވް ކެއާ ދެވޭނެ ގޮތް މި މުއްދަތުގެ ތެރޭގައި އަޅުގަނޑުމެން ހޯދަންވީ،" ނަޝީދު ވިދާޅުވި އެވެ.\nރާއްޖޭގައި ކޮވިޑްް-19 ފެތުރޭ ހާލަތަކަށް ތައްޔާރުވެފައިވާ މިންވަރާ ބެހޭ ގޮތުން ވާހަކަ ދައްކަވަމުން އެމަނިކުފާނު ވިދާޅުވީ އެ ހާލަތަށް ތައްޔާރުވާން އިތުރަށް ހޯދަން ޖެހެނީ 247 އެނދު އަދި ޖުމްލަ 700 ހޮސްޕިޓަލް އެނދު ކަމަށް ވެސް ސަވޭއާ ހަވާލާ ދެއްވައި ވިދާޅުވި އެވެ.\n"އަޅުގަނޑުމެންގެ އަތުގައި އެއަށް ވުރެ ގިނަ އައިސީޔޫ އެނދު އެބަހުރި،" އެމަނިކުފާނު ވިދާޅުވި އެވެ.\nއާއްމުންގެ ތެރޭގައި ކޮވިޑް-19 ފެެތުރޭ ހާލަތެއް އޮތްކަން ނުވަތަ ނޫންކަން ބަލަން ސާވޭއެއް ކުރަމުން އަންނަ ކަމަށް އެޗްޕީއޭއިން ކުރިން ވަނީ ބުނެފަ އެވެ. ނަޝީދު މިއަދު ވިދާޅުވެ ދެއްވީ އެ ސާވޭގެ ހޯދުންތައް ކަމެއް ނުވަތަ ނޫންކަމެއް އަދި ސާފެއް ނުވެ އެވެ. އެޕިޑެމިއޮލޮޖިކަލް ސާވޭގެ ނަތީޖާ އެޗްޕީއޭއިން އަދި ހާމައެއް ނުކުރެ އެވެ.\nއިތުރު ލިޔުންތައް ރައީސް މުހައްމަދު ނަޝީދު ސިއްހަތު ރައްޔިތުންގެ މަޖިލިސް ޕަބްލިކް ހެލްތު ހެލްތު ޕްރޮޓެކްޝަން އެޖެންސީ ސިއްހީ ކުއްލި ނުރައްކަލުގެ ހާލަތު ބަލިތައް


BREAKING: Inthihaabaa gulhey mahsala Raees Yameen Supreme court ah vadhaifi\nރައީސް ޔާމީން އިންތިހާބުގައި ވޯޓު ދެއްވަނީ: އިންތިހާބާ ގުޅޭ މައްސަލަ ވަނީ ހުށަހަޅާފަ --\nނިމިގެން ދިޔަ ރިޔާސީ އިންތިހާބު އޮޅުވާލާފައިވާ ކަމަށް ބުނެ އެ މައްސަލަ ސުޕްރީމް ކޯޓަށް ރައީސް އަބްދުﷲ ޔާމީންގެ ފަރާތްޕުޅުން މިއަދު ހުށަހަޅުއްވައިފި އެވެ.\nއެކަމާ އަޑު އުފުލުމަށް ޕީޕީއެމްގެ އޮފީސް ކުރިމަތީ ސިލްސިލާ މުޒާހަރާތައް ދަނީ ކުރަމުންނެވެ.\nރައީސް ޔާމީންގެ ގާނޫނީ ޓީމުގެ ފަރާތުން ވަކީލް މުހައްމަދު ސަލީމް، ރޭނިސް ސަލީމް މިއަދު ވިދާޅުވީ ސުޕްރީމް ކޯޓަށް މިއަދު ހުށަހެޅުއްވީ ދުސްތޫރީ މައްސަލައެއް ކަމާށާއި އެ މައްސަލަ ހުށަހެޅުއްވީ ރައީސް ޔާމީންގެ ސަޕޯޓަރުންގެ ބޮޑެތި ކަންބޮޑުވުންތަކެއް ހުރުމުން ކަމަށެވެ.\n"ސަޕޯޓަރުންގެ ގިނަ ޝަކުވާތަކެއް ހުރުމުން އެކަންކަން އަޅުގަނޑުމެން ބެލުމަށްފަހު ވިސްނަންޖެހޭ ކަންކަމާމެދު ވިސްނާފަ މި މައްސަލަ ހުށަހަޅަން ނިންމީ، އެ ސަޕޯޓަރުންގެ ހައްގުގައި މި މައްސަލަ ހުށަނާޅާ ހުންނަވަން ރައީސް ޔާމީން ބޭނުންފުޅު ނުވީ،" ސަލީމް ވިދާޅުވި އެވެ.\nޖުޑީޝަލް ސާވިސް ކޮމިޝަން، ޖޭއެސްސީގައި ރައީސް ޔާމީންގެ މެންބަރުގެ ގޮތުގައި އިންނަވާ ސަލީމް ވިދާޅުވި ގޮތުގައި، މައްސަލަ ހުށަހަޅާފައިވަނީ ހެކިތަކާ ވެސް އެކުގަ އެވެ. ނަމަވެސް އޭގެ ތަފްސީލެއް ސަލީމް ވިދާޅެއް ނުވި އެވެ. އަދި މައްސަލާގައި އެދުނު ގޮތުގެ ތަފްސީލެއް ވެސް ސަލީމް ނުދެއްވަ އެވެ.\nޕީޕީއެމް ރައީސް އިބްރާހިމް މުހައްމަދު ސޯލިހު ސުޕްރީމް ކޯޓް + އިލެކްޝަންސް ކޮމިޝަން ރިޔާސީ އިންތިހާބު 2018 އިދިކޮޅު ފަރާތްތައް ރައީސް އަބްދުﷲ ޔާމީން


Nahama faidhavi meehun haama kuraane kamah bune Nishama rahkaatheri kamah edhunu | Jazeera\tނަހަމަ ފައިދާވި މީހުން ހާމަކުރާނެ ކަމަށް ބުނެ ނިޝާމާ ރައްކާތެރިކަމަށް އެދުނު - Jazeera\nނަހަމަ ފައިދާވި މީހުން ހާމަކުރާނެ ކަމަށް ބުނެ ނިޝާމާ ރައްކާތެރިކަމަށް އެދުނު\nނާޒިމް ހަސަން October 22, 2020 320 views0\nކޮވިޑްއާ ގުޅިގެން ރާއްޖެއަށް ވެންޓިލޭޓަރު ހޯދުމުގެ މުއާމަލާތުގައި ނަހަމަ ފައިދާތައް ހޯދި ފަރާތްތައް ހާމަ ކުރައްވާނެ ކަމަށް ވިދާޅުވެ، ވިޝަލްބްލޯ ގާނޫނުގެ ދަށުން ރައްކާތެރިކަމަށް ހެލްތު މިނިސްޓްރީގެ ސްޓޭޓް މިނިސްޓަރު އަދި ބިޑް ކޮމިޓީގެ ޗެއާ ނިޝާމާ މުހައްމަދު ރައީސް އިބްރާހިމް މުހައްމަދު ސޯލިހަށް ސިޓީއެއް ފޮނުއްވައިފިއެވެ. މި ސިޓީ ފޮނުވާފައިވަނީ އޮގަސްޓް މަހު ތެރޭގައެވެ.\nވެންޓިލޭޓަރު މުއާލާތް ހިންގާފައިވަނީ ބިޑް ކޮމިޓީގެ ހުއްދައާއެކު އެވެ. އެކަމުގައި ބޮޑެތި ގޯސްތައް ހަދާފައިވާކަން އޮޑިޓުން ވަނީ ފާހަގަކޮށްފައެވެ. އެއާއެކު އޭސީސީއިން ކުރި ތަހުގީގުން ވެސް ގޯސްތައް ފާހަގަވެ، ނާޖައިޒު ފައިދާ އެކަމުގައި ބަޔަކު ނަގަން އުޅުނުކަން ހާމަވިއެވެ. ނަމަވެސް އެކަށީގެންވާ ހެކި ނެތް ކަމަށް ޕީޖީ އޮފީހުން ބުނެ ދައުވާއެއް ނުކުރެއެވެ.\nދައުވާކުރަން ފޮނުވީ ކުރީގެ ހެލްތު މިނިސްޓަރު އަބްދުﷲ އަމީންގެ އިތުރުން ބިޑް ކޮމިޓީ އާއި އެހެން ބައެއް މުވައްޒަފުންގެ މައްޗަށެވެ. ޕީޖީއިން ހެކި ނެތް ކަމަށް ބުނި ނަމަވެސް އޭސީސީއިން ވަނީ ނާޖައިޒު ފައިދާ އުޅުނުކަން ހާމަވާ މިންވަރަށް ހެކި ހުންނާނެ ކަމަށް ބުނެފައެވެ.\nހެލްތު މިނިސްޓަރު ކަމުން އަމީން ވަނީ އެ ފަހުން އިސްތިއުފާ ދެއްވާފައެވެ. ނިޝާމާ އަދިވެސް ހުންނެވީ މަގާމުގައެވެ. ނަމަވެސް އޭނާ މި ވަގުތު ހުންނެވީ ސަސްޕެންޝަންގައެވެ.\nޖުމްހޫރީ ޕާޓީއަށް ނިސްބަތްވާ ނިޝާމާ، ރައީސް ސޯލިހަށް ފޮނުއްވާފައިވާ ސިޓީއެއްގައި ވިދާޅުވެފައިވަނީ އޭނާ މަސައްކަތް ކޮށްފައިވާނީ އެއްވެސް ނުބައި ނިޔަތެއް ނުވަތަ ގާނޫނާ ހިލާފު އެއްވެސް އަމަލެއް ކުރުމުގެ ނިޔަތުގައި ނޫން ކަމަށެވެ. އޭނާ ވިދާޅުވީ ކޮވިޑްގެ ހަރަދުތަކާ ގުޅިގެން ނަހަމަ މަންފާ ލިބުނު ފަރާތްތައް ހާމަކޮށް ތަހުގީގަށް ފުރިހަމަ އެއްބާރުލުން ދޭން ބޭނުންވާ ކަމަށެވެ. އެހެންވެ އެ މައުލޫމާތުތައް ތަހުގީގު އިދާރާތައް ދިނުމަށްޓަކައި ވިސުލްބްލޯކުރާ ފަރާތްތަކަށް ރައްކާތެރިކަން ދިނުމުގެ ގާނޫނުގެ ދަށުން ރައްކާތެރިކަން ލިބޭނެ އިންތިޒާމް ހަމަޖައްސައިދެއްވުމަށް ނިޝާމް ވަނީ އެދިވަޑައިގެންފައެވެ.


Rizna Shujaa ah: furihama ehbaarulun dheynan\nރިޒްނާ ޝުޖާއުއަށް: ފުރިހަމަ އެއްބާރުލުން ދޭނަން\n15 އޭޕްރީލް 2021 - 19:28:34\nކައުންސިލް އިންތިހާބުގައި އެމްޑީޕީގެ ޓިކެޓުގައި ހުޅުމާލެ ދާއިރާއަށް ވާދަކުރި ރިޒްނާ ޒަރީރު،ހުޅުމާލެ ދާއިރާގެ ގޮނޑި ކާމިޔާބުކޮށްފައިވާ ޕީޕީއެމްގެ ކެޑިޑޭޓް އިބްރާހިމް ޝުޖާއުއަށް ފުރިހަމަ އެއްބާރުލުން ދޭނެ ކަމަށް ވިދާޅުވެއްޖެ އެވެ.\nރިޒްނާ މިހެން ބުނެފައިވަނީ ޝުޖާއުއާ އެކުގައި ރޯދަވީއްލުމެއްގަ ބައިވެރިވެ ފޮޓޯއެއް ހިއްސާކުރަމުންނެވެ.\nރިޒްނާ ވިދާޅުވީ ހުޅުމާލޭގެ ރައްޔިތުން އެދޭ ބަދަލު ޝުޖާ ކައުންސިލް ކަމުގައި ހުންނަަވައިގެން ހޯދައިދެެއްވާނެ ކަމަށް އުންމީދު ކުރާ ކަމަށެވެ. އަދި އޭނާގެ ފުރިހަމަ އެއްބާރުލުން ޝުޖާއުއަށް ލިބޭނެ ކަމަށް ވެސް ރިޒްނާ ބުނެފައި ވެއެވެ.\nރިޒްނާ އާއި ޝުޖާ ރޯދަވިއްލުމަކަށް ދިޔުމުން ގިނަ ބަޔަކު ދަނީ އެކަމަށް ތައުރީފުގެ ބަސްބުނަމުން ނެވެ.\nމާލެ ސިޓީ ކައުންސިލްގެ ހުޅުމާލޭ ދާއިރާ ފުރަތަމަ މެމްބަރަކަށް ޕީޕަލްސް ނެޝަނަލް ކޮންގްރެސްގެ ނައިބު ރައީސް އަދި ބާރަށު ދާއިރާގެ ކުރީގެ މެމްބަރު އިބްރާހީމް ޝުޖާއު ހޮވިފައި ވަނީ ރިޒްނާ ޒަރީރު އާއި ވާދަކޮށް ބޮޑު ތަފާތަކުންނެވެ.\nއިބްރާހީމް ޝުޖާއުކައުންސިލް އިންތިހާބުއެމްޑީޕީޕީޕީއެމްޕީއެންސީ


ނަމަވެސް…… – DhiDaily\nއެހެން ކުދިންނެކޭ އެއްފަދައިން އަހަރެންނަކީ ވެސް ދިރިއުޅުމުގައި ވަރަށް ބައިވަރު ހުވަފެން ތަކެއް ދެކެމުން އައި ކުއްޖެކެވެ. ކިޔެވުމަކީ އަހަރެން އެންމެ ކުރާ ހިތުން ކުރާ އެއްކަމެކެވެ.\nއަހަންނަކީ އަހަރެންގެ މަންމަ އާއި ބައްޕަގެ ހުރި ހަމަ އެކަނި ދަރިފުޅެވެ. އަހަރެންގެ އުމުރުން4އަހަރުގައި ބައްޕަ ދޯންޏެއްގެ ދަށުވެ ވަނީ ޕެރެލައިސް ވެފައެވެ. ބައްޕަގެ ވަޒީފާ ހުއްޓުމަކަށް އައީ އެވެ. މަންމަ ފަހަތަކަށް ނުޖެހުނެވެ. އަވަށްޓެރި ހަައްވަތަ އާއި ހައްވަތަ ފިރިމީހާ އަކީ ރަށު އޮފީހުގައި މަސައްކަތް ކުރާ ދެމީހުންނަށް ވާތީ އެދެމަފިރިންގެ ދަރިފުޅުގެ ކަންތައް އަހަރެންގެ މަންމަ އާއި ހަވާލު ކުރިއެވެ.\nދުވަސްތައް ފާއިތު ވަމުން ދިޔަ ވަރަކަށް އަހަރެން އަށް ކުދިން ކުރަމުން ދިޔައީ މަލާމާތާއި ފުރައްސާރަ އެވެ. މަންމަ ކައިރި ވާހަކަ އެއް ބުނާނެ ހިތް ވަރެއް އަހަރެންގެ ނެތެވެ. ނަމަވެސް އަހަރެން މަންމަ ކުރާ މަސައްކަތްދެކެ ފޫހިވެ އަހަރެންގެ ހިތުގައި ނަފްރަތު އުފެދެން ފެށިއެވެ.\nއޭރު އަހަރެންގެ އުމުރުން އެންމެ 12 އަހަރެވެ. މަންމަ ވަމުންދާ ޤުރުބާނީ އަކީ ކޮންއެއްޗެއް ކަމެއް އަހަރެން އަކަށް ނުވިސް ނުނެވެ. އަހަރެން އަށް ވިސްނެން ފެށީ މަންމަ އަހަރެން ލަދު ގަންނަވާ ކަމެވެ. އެއްޗެއް ވިސްނޭ ވަރަށް ވުރެން އަހަރެންގެ ސިކުނޑި ކުޑައެވެ. މީހުންގެ މަލާމާތަށް ކެތްނުވާން ފެށުމުން މަންމަ ކުރި މަތީ އަޑު ވީއްލާ އެއްޗެހި ބުނެވެން ފެށުނެވެ. އެ މަންމަ އެތައް ރެއަކު އަހަރެންގެ ދުލުން ބޭރުވާ ބަދު ބަސްތަކަށް ރޮމުން ކެތް ކުރަމުން ދިޔައެވެ.\nއަހަރެންގެ އުމުރުން 13 އަހަރުގައި ބައްޕަ ވަކި ވެއްޖެއެވެ. މަންމަގެ މަސައްކަތް އިތުރު ކުރުމަށް ތފާތު އެކި މަސައްކަތް ކުރަން ފެށިއެވެ. އަހަރެންގެ ޅަ ސިކުނޑި އަހަންނަށް ވިސްނަދެމުން އައީ މުޅިން ތަފާތު ގޮތަކަށެވެ. މަންމަ ދިމާ ކިޔޭ އެއްޗެހިވީ ގިނަ އެވެ. އެ މަންމަ އެތައް ފަހަރަކު އަހަރެން އަށް ވިސްނަދޭން މަސައްކަތް ކުރިއެވެ.\n10 ގެ އަހަރެވެ. އާދައިގެ މަތިން އަހަރެން ސުކޫލުން ގެއަށް އައިރު އަހަރެންގެ ގެކައިރީގައި ރަށު އެތަށް ބަޔަކު އެއްވެފައި ހުއްޓެވެ. އެތެރެއަށް ފިޔަވަޅެއް އެޅި ތަނާ މަންމަ ކަފުނުގައި އޮތް ތަން ފެނުނެވެ. އަހަރެންގެ ފައިތިލަ ދަށުން ބިންގަނޑު ދަމާގަތް ފަދައެވެ. މީހުން ބުނަނީ ތެދެކެވެ. އެއްޗެއްގެ އަގު ވަަޒަން ކުރެވޭނީ އެއެއްޗެއް ބީވެގެން ދިޔާމައެވެ.\nމިއަދު އަހަރެންނަށް އެ މަންމަ ވަމުން ދިޔަ ޤުރުބާނީ ގަބޫލު ކުރެވުނެވެ. ނަމަވެސް ވަގުތު ފާއިތު ވެއްޖެއެވެ. މިއަދު އަހަރެންގެ ކަމެއް ކޮށްދޭނެ ހަމައެކަކުވެސް ނެތެވެ. ވަށައިގެން ގޭގެ ހަތަރު ފާރު ފިޔަވައި އެއްޗެއް ނެތެވެ. އެއީ ހާދަ އޯގާތެރި މަންމައެކެވެ. އެތައް ރެއަކު ނުނިދާ ހޭލާ ހުރެ އެ މަންމަގެ ހައި ކަން ނުފިލުވާ ހުރެ އަހަރެންއަށް ކާން ދެވޭތޯ ބަލައެވެ. އެ މަންމަ ރީތި ހެދުމެއް ނުލާ ހުންނަނީ އަހަރެން ރީތި ހެދުމެއްގައި ބަހައްޓަން ކަން އަހަރެން އަށް އިހްސާސް ނުކުރެވުނީ ކީއްވެ ބާއެވެ؟ މަންމަގެ ފަހު ވަގުތުގައި ވެސް އެ މަންމަ ދިމާ ލޯބިން ގޮވާ ނުލެވުނެވެ. އެ މަންމަ ވެސް އެހެން މައިންނެކޭ އެއްފަދައިން އަހަރެންއާ ދޭތެރޭ ފޮނި އުއްމީދު ތަކެއް ކުރާނެ ކަން ޔަގީނެވެ.\nއަހަރެން އަމަލުތަކާއި މެދު މިއަދު އަހަރެން ދެރަވެ ލަދު ގަނެއެވެ. ދިރި އުޅުމުގެ އިމްތިހާނުން އަހަރެން މިވަނީ ފެއިލް ވެފައެވެ. މަންމާ އެވެ!. އަހަރެންނަށް މައާފު ކޮށްދޭށެވެ.


Bahdhaluvumugai innavanikoh phone kurahvaathee hinhama nujehijje\nބައްދަލުވުމުގެ ތެރޭން ފޯނު ކުރާތީ ހިތްހަމަނުޖެހިއްޖެ\nރައީސް މުހައްމަދު ނަޝީދު ފޯން ކޯލެއްގައި -- ފޮޓޯ: އަވަސް\nކައުންސިލް އިންތިހާބުގައި އެމްޑީޕީގެ ޓިކެޓްގައި ހުވަދޫ އަތޮޅުގެ ދާއިރާތަކަށް ކުރިމަތިލާ ކެންޑިޑޭޓުންނާއި ކެންޕެއިން ޓީމުތަކާއެކު އޮންލައިންކޮށް ބޭއްވި ބައްދަލުވުމުގައި އިންނަވަނިކޮށް އެމްޑީޕީގެ ޕާލިމަންޓަރީ ގުރޫޕްގެ ބައެއް މެންބަރުން ފޯނު ކުރެއްވުމުން އެކަމުން ދޭހަވަނީ އެ ބައްދަލްވުންތައް ކުރިއަށްދާކަން ވެސް އެ މެންބަރުންނަށް އެނގިވަޑައި ނުގަންނެވުން ކަމަށް ވިދާޅުވެ ރައްޔިތުންގެ މަޖިލީހުގެ ރައީސް އަދި އެމްޑީޕީގެ ރައީސް މުހައްމަދު ނަޝީދު ކަންބޮޑުވުން ފާޅު ކުރައްވައިފި އެވެ.\nއެމްޑީޕީގެ "ރަށްވެހި ފަތިސް" ކެންޕެއިން އޮންލައިންކޮށް ހިންގަމުން ގެންދާއިރު ކޮންމެ ރެއަކު އެ މަސައްކަތުގައި އިސްކޮށް ހުންނަ ވަނީ ރައީސް ނަޝީދެވެ. ރައީސް ސޯލިހު ވެސް ބައިވެރިވެވަޑައިގަންނަވާ އެ ބައްދަލްވުންތަކުގެ ތެރެއިން ރޭ ބޭއްވި ބައްދަލުވުމުގައި ރައީސް ނަޝީދު ވަނީ ބައްދަލުވުން ކުރިއަށް ދަނިކޮށް ބައެއް ބޭފުޅުން ފޯނު ކުރައްވާ ކަމަށް ވިދާޅުވެފަ އެވެ.\n"އަޅުގަނޑުމެން ޓީވީގައި މި ޕްރަގްރާމް ހިންގަނިކޮށް އަޅުގަނޑުގެ ފޯނަށް ފޯނު ކުރީމާ ކީކޭތޯ މިކަމާ ދެން އަޅުގަނޑުމެންނަށް ދެންނެވޭނީ،" ކުޑަކޮށް ހިނިފުޅުވަޑުވާލައްވަމުން ރައީސް ނަޝީދު ވިދާޅުވި އެވެ.\nއެމަނިކުފާނު އެހެން ވިދާޅުވިއިރު ރައީސް ސޯލިހު ވަނީ ބައްދަލްވުން ކުރުކޮށްލައްވާ ވަޑައިގެންފަ އެވެ. އެ ފަހުން މުޅި ބައްދަލްވުން ނިންމަވާލެއްވުމުގެ ކުރިން ވެސް ނަޝީދު ވަނީ ކުރިން ދެއްކެވި ވާހަކަފުޅު ތަކުރާރު ކުރައްވާފަ އެވެ. ތަންކޮޅެއް ސީރިއަސްކޮށް އިންނަވާ މިފަހަރު އެމަނިކުފާނު ވިދާޅުވީ އެމްޑީޕީގެ "ރަނގަޅު، ބޮޑެތި" މެންބަރުން އަދި ރައްޔިތުންގެ މަޖިލީހުގެ މެންބަރުން ވެސް ޓީވީން ވަގުތުން ދުރަށް ދައްކަމުންދާ ބައްދަލްވުމެއްގައި އެ މަނިކުފާނު އިންނަވަނިކޮށް ގުޅުއްވަމުން ގެންދަވާ ކަމަށެވެ.\nރޭގެ ބައްދަލްވުމުގައި ރައީސް މުހައްމަދު ނަޝީދު --\nއަދި ވިދާޅުވީ އެގޮތަށް ގުޅުއްވުމުން އޭގެ މާނާއަކީ އެ ބައްދަލްވުންތައް ކުރިއަށްދާކަން ވެސް އެފަދަ ބޭފުޅުންނަށް އެނގިވަޑައިނުގެންނެވުން ކަމަށެވެ. އެއީ ކެންޕެއިން ބައްދަލްވުންތައް ނުބައްލަވަނީ ނޫންތޯ ވެސް ސުވާލު ކުރައްވާފައި ވެއެވެ.\n"އެމްޑީޕީގެ ރަނގަޅު ބޮޑެތި މެންބަރުން، ރައްޔިތުންގެ މަޖިލީހުގެ ވެސް މެންބަރުން... އަޅުގަނޑު މިތަނުގައި މި ޕްރޮގްރާމް [ކެންޕެއިން ބައްދަލްވުން] ހިންގަން އިންދާ ފޯނު ކުރެއްވީމަ އޭގެ މާނައަކީ ތިޔަބޭފުޅުންނަށް އެނގިވަޑައިނުގަންނަވަނީ ނޫންތޯ މި ޕްރޮގްރާމް، ނުވެސް ބައްލަވަނީ ނޫންތޯ؟" ޝައުގުވެރިކޮށް އަދި ހެއްވާ ވާހަކަތަކާއެކު ރައީސް ނަޝީދު ލީޑުކުރައްވައިގެން ކުރިއަށް ގެންދަވާ ބައްދަލުވުންތަކުގެ ތެރެއިން ރޭ ވިދާޅުވިއެވެ.\nއެމްޑީޕީން ވަނީ ކައުންސިލް އިންތިހާބުގެ ކެންޕެއިން ތަފާތު ގޮތަކަށް ފައްޓަވާފައެވެ. އެމްޑީޕީގެ ވަޒީރުންނާއި ކުންފުނިތަކުގެ އިސް ބޭފުޅުން އަދި ރައީސް ސޯލިހާއި ރަައީސް ނަޝީދު ބައިވެރިވެވަޑައިގެން އެމްޑީޕީގެ ކެންޑިޑޭޓުންނާއި ކެންޕެއިން ޓީމުތަކާ އޮންލައިންކޮށް ބައްދަލު ކުރައްވަމުންނެވެ. އެ ބައްދަލުވުންތައް ކޮންމެ ރެއަކު ހާއްސަ ކުރަނީ ވަކި އަތޮޅަކަށެވެ. ކެންޑިޑޭޓުންނާއި ކެންޕެއިން ޓީމުތަކުން ރަށްރަށާއި އަތޮޅަށް މުހިންމު ކަންކަން ރަައީސް ސޯލިހުގެ ސަމާލު ކަަމަށް ގެންނަވައެވެ.\nއަދި ބައެއް ވައުދުތައް ހަނދާން ކޮށްދެއްވާ އެ މަސައްކަތްތައް އޮތް ހިސާބެއް ސާފުކޮށްދެއްވުން އެދި ސުވާލު ކުރައްވަ އެވެ. ރައީސް އެ ސުވާލުތަކަށް ވަރަށް ތަފްސީލުކޮށް ޖަވާބު ދެއްވަ އެވެ.\nމިދިޔަ ދެ އަހަރު ދުވަހުގެ ތެރޭގައި އެކި ދާއިރާތަކުގައި ގިނަ މަަސައްކަތްތަކެއް ކުރެވިފައިވާ ކަމަަށާ ކައުންސިލް އިންތިހާބުގެ ކެންޕެއިންގެ އެއް އަމާޒަކަށްވާންވީ ދާއިރާތަކަށް ކޮށްދެއްވިފައިވާ ކަންކަން ހާމަކޮށް ދިނުން ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ކުރިން ވަނީ ވިދާޅުވެފައެވެ. އޮންލައިން މި ބައްދަލްވުންތަކަކީ އެ މަގުސަދުގައި ބާއްވަމުން ގެންދާ ބައްދަލްވުންތަކެކެވެ.\nރައީސް ނަޝީދު ރޭ ވިދާޅުވީ ކައުންސިލް އިންތިހާބުގެ ކުރިން ހުރިހާ ކައުންސިލްތަކަށް ކުރިމަތިލާފައިވާ ކެންޑިޑޭޓުންނާއި ކެންޕެއިން ޓީމުތަކާއި ރައީސް ސޯލިހު ބައްދަލު ކުރައްވާނެ ކަމަށެވެ.


Fuvahmulakugai hingi accident gai2meehaku niyaavejje - Fvm times -\nފުވައްމުލަކުގައި ހިނގި އެކުސިޑެންޓްގައި ދެ މީހަކު ނިޔާވެއްޖެ\nފުވައްމުލަކުގައި ހިނގި ނުރައްކާތެރި ކާރު އެކްސިޑެންޓެއްގައި ދެ ޒުވާނަކު މިއަދު ނިޔާވެއްޖެ އެވެ.\nފުވައްމުލަކުން ވާހަކަދެއްކި މީހަކު ބުނީ އެ އެކްސިޑެންޓް ހިނގީ މިއަދު ހަވީރު 4:30 ހާއިރު ޖަމާލުއްދީން ނައިބު ތުއްތުމަގުން ބާރު ސްޕީޑުގައި ދުއްވާފައި ދިޔަ ކާރު ކޮންޓްރޯލް ނުވެ ގޮސް މަގުގެ އެއްފަރާތުގައި ހުރި ގަހެއްގައި ޖެހިގެން ކަމަށެވެ.\nމި ހާދިސާގައި ނިޔާވީ ފުވައްމުލަކު ކެޕްރީ، އަހުމަދު މުތީއު 24، އާއި މެހެންދި، އާމިލް އަހުމަދު 19، އެވެ.\n“ކާރު ކޮންޓްރޯލް ނުވެ ގޮސް މަގުގެ އެއްފަރާތުގައި ހުރި ކިނބި ގަހެއްގައި ޖެހި ކާރުކުރީކޮޅު އޮތީ ފުނޑުފުނޑުވެފައި އޮތީ. ކާރު ތެރެއިން ދެ މީހުން ނެރުނީ ވެސް ކުރީކޮޅު ގްރައިންޑަރުން ކަފާލައިގެން،” ކަމަށް މީހަކު މަޢުލޫމާތު ދިނެވެ.\nފުވައްމުލަކު ހޮސްޕިޓަލުގެ އޮފިޝަލަކު ވިދާޅުވީ އެ އެކްސިޑެންޓްގައި ޒަހަމްވި އެކަކު ހޮސްޕިޓަލަށް ގެންދިޔައިރު ވެސް މަރުވެފައިވާ ކަމަށެވެ. އަދި ދެވަނަ މީހާ ވެސް ހޮސްޕިޓަލަށް ގެންދިޔައިރު އޮތީ މަރުވެފައި ކަމަށްވެ އެވެ.\nއޭގެތެރެއިން އެކަކު މަރުވީ 4:56ގައި ކަމަށާއި އަދި ދެވަނަ މީހާ މަރުވީ 5:04 ގައި ކަމަށް ވެއެވެ.\nމަންޒަރު ދުށް މީހަކު ބުނީ އެ އެކްސިޑެންޓް ހިނގިއިރު ކާރު ދުއްވަން ހުރި މީހާގެ ބޯފެޅި، ސިކުނޑި ވެސް އޮތީ ބޭރަށް ނުކުމެފައި ކަމަށެވެ.


Majilis Raeesakah anhenaku innevumakee Dhuniyeah namoonah eh: Shidhaatha\nރާއްޖޭގެ ރައްޔިތުންގެ މަޖިލީހުގެ ރައީސް ނުވަތަ ނައިބު ރައީސް ކަމުގެ މަގާމުގައި އަންހެން ބޭފުޅަކު ހުންނެވުމަކީ މުޅި ދުނިޔެއަށް ރާއްޖެއިން ދެއްކޭނެ ނަމޫނާއެއް ކަމަށް ޖެންޑާ މިނިސްޓަރު ޝިދާތާ ޝަރީފު ވިދާޅުވެއްޖެ އެވެ.\nޝިދާތާ މިހެން ވިދާޅުވެފައިވާއިރު އެމްޑީޕީގެ ދެ އަންހެން މެމްބަރަކުވަނީ މަޖިލީހުގެ ރައީސް ކަމަށާއި ނައިބު ރައީސް ކަމަށް ޝައުގުވެރިކަން ފާޅު ކުރައްވާފަ އެވެ. މަޖިލިސް ރައީސް ކަމަށް އާއްޑޫ މީދޫ ދާއިރާގެ މެމްބަރު ރޮޒެއިނާ އާދަމް ޝައުގުވެރިވެ ވަޑައިގަންނަވަ އެވެ. އަދި ނައިބު ރައީސްގެ މަގާމަށް ގަލޮޅު އުތުރު ދާއިރާގެ މެމްބަރު އިވާ އަބްދުﷲ ޝައުވެރިވެ ވަޑައިގަންނަވަ އެވެ.\nޝިދާތާ ޓުވީޓެއް ކުރައްވައި ވިދާޅުވީ އެމްޑީޕީގެ ފަރާތުން މަޖިލިސް ކުރާ ގޭގެ ރައީސް އާއި ނައިބު ރައީސްގެ މަގާމަށް ކުރިމަތިލައްވާ އީވާ އަށާއި ރޮޒެއިނާއަށް ކާމިޔާބީއަށް އެދި ވަޑައިގަންނަވާ ކަމަށެވެ. ޝިދާތާއަކީ އަދާލަތު ޕާޓީގެ ސްލޮޓެއްގައި ވަޒީރުކަން ކުރައްވާ ބޭފުޅެކެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް އީވާ އަބްދުﷲ + މިނިސްޓްރީ އޮފް ޖެންޑާ އެންޑް ފެމިލީ ޝިދާތާ ޝަރީފު


ނޮޅިވަރަންފަރުގެ ނަރުދަމާ ނިޒާމުގެ ޢަމަލީ މަސައްކަތް ރަސްމީކޮށް އިފްތިތާޙް ކުރުން. | Nolhivaranfaru Council\nނޮޅިވަރަންފަރުގެ ނަރުދަމާ ނިޒާމުގެ ޢަމަލީ މަސައްކަތް ރަސްމީކޮށް އިފްތިތާޙް ކުރުން.\nނޮޅިވަރަންފަރުގައި ޤާއިމުކުރާ ނަރުދަމާ ނިޒާމުގެ ޢަމަލީ މަސައްކަތް ރަސްމީކޮށް އިފްތިތާޙް ކޮށްދެއްވީ9މާރޗު 2018 ވަނަ ދުވަހު އެކަމަށް ޚާއްޞަކޮށް ބޭއްވެވި ރަސްމިއްޔާތެއްގައި އެންވަރަމަންޓް މިނިސްޓަރު އޮނަރަބަލް ޠާރިޤް އިބްރާހީމް އެވެ.\nނޮޅިވަރަންފަރުގައި ޤާއިމުކުރާ ނަރުދަމާ ނިޒާމު ޤާއިމުކުރުމުގެ ޢަމަލީ މަސައްކަތް ސިއެރާ ކޮންސްޓްރަކްޝަން ޕްރިވެޓް ލިމިޓެޑާއި އާއި ހަވާލުކޮށްފައިވަނީ މަޝްރޫޢުގެ އެއްބަސްވުމުގައި ސޮއި ކުރާ ތާރީޚުން ފެށިގެން 486 ދުވަހުގެ ތެރޭ ނިންމާގޮތަށެވެ. މި އެއްބަސްވުމުގައި ސޮއިކޮށްފައިވަނީ 2017 ވަނަ އަހަރުގެ ޖޫން 18 ގައެވެ.\nމިއީ އިސްލާމިކް ޑިވެލޮޕްމަންޓް ބޭންކް (އައި.ޑީ.ބީ)ގެ ލޯނު އެހީ އާއި ދިވެހި ސަރުކާރުގެ ބަޖެޓުން ޚަރަދު ކޮށްގެން ކުރިއަށްގެންދާ މަޝްރޫއުއެކެވެ. މިމަޝްރޫއަށް 44 މިލިއަނަށް ވުރެގިނަ ރުފިޔާ ޚަރަދު ވާނެއެވެ.\nމިމަޝްރޫޢުގެ ދަށުން ހދ. ނޮޅިވަރަންފަރުގައި ނަރުދަމާ ވިއުގަ ޤާއިމުކުރުމާއި ސުވޭޖް ޓްރީޓްމަންޓް ޕްލާންޓް ގާއިމުކުރުމާއިއެކު މި ނިޒާމްގެ އިދާރީ މަސައްކަތައް އެޑްމިނިސްޓްރޭޓިވް ޢިމާރާތެއް އެޅުމަށް ހަމަޖެހިފައިވެއެވެ.\nއެންވައިރޮންމަންޓް މިނިސްޓްރީއިން ބުނީ މި މަޝްރޫޢަށް ފައިސާ ހަމަޖެއްސުމަށްފަހު ނަރުދަމާގެ ނިޒާމު ޑިޒައިންކޮށް ޢަމަލީ މަސައްކަތް ބަލަހައްޓާނެ ފަރާތެއް ކަނޑައަޅާފައިވަނީ ފަންޑިންގ އެޖެންސީ ގެ ބެލުމުގެ ދަށުން އިންޓަރނޭޝަނަލް ޓެންޑަރގެ ތެރެއިންނެވެ..\n← ކައުންސިލް ޤުރްއާން މުބާރާތް ލަސްކުރުން\nދަތުރުހިޔާ އަޅާދޭނެ ފަރާތެއް ހޯދުން →


އިސްރާއީލުގެ އަސްކަރިއްޔާއިން ފަލަސްތީނުގެ ގައްޒާއަށް ވައިގެ މަގުން ވަރުގަދަ ހަމަލާތަކެއް ދޭން ފަށައިފިއެވެ. މި ހަމަލާތަކުގައި އެއްވެސް މުސްލިމެއްގެ ފުރާނައަށް ނުރައްކާވިކަން އަދި ސާފުވެފައެއް ނުވެއެވެ. މިއީ، އެ ގައުމުގެ ދެކުނުގައިވާ ރަށެއް ކަމުގައިވާ އަޝްކެލޯނަށް އަމާޒުތަކަށް ރޮކެޓް ހަމަލާއެއް ދިނުމާ ގުޅިގެން، ބަދަލު ހިފުމުގެ ގޮތުން ދެމުންދާ ވައިގެ ހަމަލާތަކެއް ކަމުގައި އިސްރާޢީލުގެ އަސްކަރިއްޔާއިން ބުނެއެވެ. އިސްރާއީލުގެ ހަމަލާތައް އަމާޒުކޮށްފައި ވަނީ ހަމާސް ޖަމާއަތުން ބޭނުން ކުރާ އިމާރާތްތަކަށް ކަމަށް...\nއިޒްރާއީލުން ދިން ހަމަލާއެއްގައި އަލްޖަޒީރާގެ ނޫސްވެރިއަކު މަރުވެއްޖެއެވެ. މިހަމަލާ ދީފައިވަނީ އިޒްރާއީލުގެ ބެލުމުގެ ދަށުގައިވާ ފަލަސްތީނުގެ ވެސްޓްބޭންކް ސަރަހައްދުގައެވެ. މިހާދިސާ އާއި ގުޅިގެން ފަލަސްތީނުގެ ހެލްތު މިނިސްޓްރީންް ވަނީ، އަލްޖަޒީރާގެ ނޫސްވެރިއެއްކަމަށްވާ ޝީރީން އަބޫ އަކްލޭ، އިޒްރާއީލުން ދިން ހަމަލާގައި މަރުވެފައިވާކަން ޔަގީންކޮށްދީފައެވެ.ޝީރީން މަރާލައިފައިވަނީ އޭނާގެ މޫނަށް ބަޑިޖަހައިގެން ކަމަށްވެސް ފަލަސްތީނުގެ ހެލްތު މިނިސްޓްރީންް ބުނެއެވެ. އަދި މިހާދިސާގައި އިތުރު ނޫސްވެރިއަކަށްވެސް ހަމަލާދީ ޒަހަމްކޮށްލާފައިވާކަމަށްވެއެވެ.ޝީރީން އަކީ އަރަބި ބަހުން ފަލަސްތީނުގެ...\nއެމެރިކާގެ ރިޔާސީ އިންތިޚާބު ޖޯ ބައިޑެން ކާމިޔާބު ކޮށްފިއެވެ. އެމެރިކާގެ ރިޔާސީ އިންތިހާބުގެ ވަގުތީ ނަތީޖާތަކުން ދައްކާގޮތުން، 270 އަށްވުރެ ގިނަ އިލެކްޓޯރަލް ވޯޓު ހޯއްދަވައި، ޑިމޮކްރެޓް ކެނޑިޑޭޓް ޖޯ ބައިޑެން ވަނީ ރިޔާސީ އިންތިހާބު ކާމިޔާބު ކުރައްވާފައެވެ. އެހެންކަމުން، ޖޯ ބައިޑެން ވެގެންސްފައިވަނީ އެމެރިކާގެ 46 ވަނަ ރައީސަށެވެ. ބައިޑެން އަކީ މިހާތަނަށް އެމެރިކާގެ ރައީސްކަމަށް ވަޑައިގެންނެވި އެންމެ އުމުރުން ދުވަސްވީ ރައީސް ކަމަށް ރިޕޯޓްތައް ބުނެއެވެ. މިއާއިއެކު، މި...\nކޯވިޑް19: ޖަރުމަނުގައި ފުރަތަމަ ފަހަރަށް ވެކްސިން އިންސާނުންގެ ގައިގާ ޓެސްޓު ކުރަނީ!\nއިއްޔެއާއި ހަމައަށް ނޮވެލް ކޮރޯނާގެ 2789 ކޭސް


O'Level ge hurihaa maadhaa akun faasvi kudhinge adhadhu 79% ah\nއޯލެވެލްގެ ހުރިހާ މާއްދާއަކުން ފާސްވި ކުދިންގެ އަދަދު 79 ޕަސެންޓަށް\nމިއަދުގެ ބައްދަލުވުމުގައި މިނިސްޓަރު މައުލޫމާތު ދެއްވަނީ. -- އަވަސް ފޮޓޯ: އަހުމަދު ޝުރާއު\nމިދިޔަ އަހަރު މުޅި ރާއްޖެއިން ޖީސއީ އޯލެވެލް ހެދި ދަރިވަރުންގެ ތެރެއިން، ހުރިހާ މާއްދާއަކުން ފާސްވި ކުދިންގެ އަދަދު 2015 ވަނަ އަހަރަށް ވުރެ، މިދިޔަ އަހަރު 13.2 ޕަސެންޓްގެ ކުރިއެރުމެއް ލިބިފައިވާ ކަމަށް އެޑިއުކޭޝަން މިނިސްޓްރީގެ ތަފާސްހިސާބުތަކުން ދައްކައިފި އެވެ.\nމިދިޔަ އަހަރުގެ އޯލެވެލް އިމްތިހާނުގެ ވަގުތީ ނަތީޖާތަކުގެ މައްޗަށް ބަލައި، އެޑިއުކޭޝަން މިނިސްޓްރީ އިން މިއަދު މީޑިއާތަކާ ހިއްސާކުރި، ތަފާސްހިސާބުތަކުގައިވާ ގޮތުގައި ޖީސީއީއޯލެވެލްގައި އެ ދަރިވަރަކު ބައިވެރިވެ، ހުރިހާ މާއްދާއަކުން ފާސްވި ކުދިންގެ ނިސްބަތް މިދިޔަ އަހަރު ވަނީ 79 ޕަސެންޓަށް މައްޗަށް ޖެހިފަ އެވެ. އޭގެ ކުރިން، 2015 ވަނަ އަހަރުގެ ތެރޭގައި އެ އަދަދު ހުރީ 65.8 ޕަސެންޓްގަ އެވެ. މިއީ 13.2 ޕަސެންޓްގެ ކުރިއެރުމެކެވެ.\nމިދިއަ އަހަރުގެ އޯލެވެލްގައި މުޅި ރާއްޖޭން 5410 ދައިވަރުން ބައިވެރިވި އިރު، އެއްވެސް މާއްދާއަކުން ފާސްނުވާ ކުދިންގެ ނިސްބަތް ވެސް ވަނީ ދަށަށް ގޮސްފަ އެވެ. އެގޮތުން ހުރިހާ މާއްދާ އަކުން ފެއިލްވި ކުދިންގެ ނިސްބަތަކީ ފަސް ޕަސެންޓެވެ. އެހެން ނަމަވެސް 2015 ވަނަ އަހަރު އެ އަދަދު ހުރީ 10 ޕަސެންޓުގަ އެވެ.\nޔުނިވަސިޓީތަކާއި ކޮލެޖްތަކަށް ވަދެވޭ ވަރަށް، ތިން މާއްދާއިން ފާސްވި ކުދިންގެ ނިސްބަތަކީ 79 ޕަސެންޓެވެ. އަދި 2015 ވަނަ އަހަރު އެ އަދަދު އުޅެނީ 64 ޕަސެންޓުގަ އެވެ. އެހެންކަމުން ތިން މާއްދާއިން ފާސްވި ކުދިންގެ ނިސްބަތްވެސް މިވަނީ 15 ޕަސެންޓަށް އިތުރުވެފަ އެވެ.\nމިނިސްޓަރު އައިޝަތު ޝިހާމް މިއަދު ވިދާޅުވީ ފާސްނުވާ ކުދިންގެ ނިސްބަތް ފަސް ޕަސެންޓަށް ދަށްވެގެން ދިޔަ ދިއުމާއި ހުރިހާ މުާއްދާއަކުން ފާސްވި ކުދިންގެ އަދަދު މައްޗަށް ދިޔުމަކީ ތައުލީމީ ދާއިރާއަށް ލިބުނު ކުރިއެރުމެއް ކަމަށެވެ.\nމިނިސްޓްރީގެ ހިސާބުތަކުން ދައްކާ ގޮތުގައި، މިދިޔަ އަހަރު ހުރިހާ ސްޓްރީމް މާއްދާތަކުންވެސް ވަރަށް ބޮޑު ކުރިއެރުންތަކެއް ދަރިވަރުން ހޯދާފައިވެ އެވެ. ބިޒްނަސް ސްޓްރީމްގެ "ބިޒްނަސް ސްޓަޑީޒް" ނޫން އެހެން ހުރިހާ މާއްދާއަކުން އެހެން އަހަރުތަކަށްވުރެ މަތީ ނަތީޖާތަކެއް މިދިޔަ އަހަރު ދިވެހި ދަރިވަރުން ވަނީ ހޯދާފަ އެވެ. ސްޓްރީމްތަކުގެ ތެރެއިންވެސް އާޓް ސްޓްރީމްގެ މާއްދާތަކުން 2015 ވަނަ އަހަރާ އަޅާ ބަލާއިރު ބޮޑެތި ކުރިއެރުންތަކެއް ވަނީ ލިބިފަ އެވެ.\nސައިންސް ސްޓްރީމްގެ މާއްދާތަކުން ވެސް ބޮޑު ކުރިއެރުންތަކެއް ލިބިފައިވާއިރު، އެ ސްޓްރީމުން މިއަހަރު އެންމެ މަތީ ނަތީޖާތަކެއް ލިބިފައިވަނީ ފިޒިކްސް އިންނެވެ. އެ މާއްދާއިން 86.9 ޕަސެންޓް ކުދިން ފާސްވެފައިވާއިރު މިއީ 2015 ވަނަ އަހަރާ އަޅާ ބަލާއިރު 4.5 ޕަސެންޓްގެ ކުރިއެރުމެކެވެ.\nބިޒްނަސް ސްޓްރީމް މާއްދާތަކުން އެކައުންޓުން ބޮޑު ޕަސެންޓެއްގެ ދަރިވަރުން ފާސް ޕަސެންޓޭޖް ހާސިލްކޮށްފައިވެ އެވެ. އަދި އިކޮނޮމިކްސް އިންވެސް 2015 ވަނަ އަހަރާ އަޅާ ބަލާއިރު ކުރިއެރުމެއް ހޯދާފައިވީ ނަމަވެސް އެ ސްޓްރީމްގައި ކިޔަވައިދޭ ބިޒްނަސް ސްޓަޑީސްގެ ނަތީޖާއަށް މިދިއަ އަހަރު ވަނީ ދަށްވުމެއް އައިސްފަ އެވެ.\nސްކޫލްތަކުގައި މަޖުބޫރު މާއްދާގެ ގޮތުގައި ކިޔަވައިދޭ، އިނގިރޭސި، އިސްލާމް ދިވެހި އަދި ހިސާބުން ފާސްވި ނިސްބަތް 2015 ވަނަ އަހަރަށްވުރެ އެއް ޕަސެންޓް އިތުރުވެފައިވާއިރު، އިނގިރޭސި އަދި ހިސާބުން ވަނީ 2015 ވަނަ އަހަރާ އަޅާ ބަލާއިރު 10 ޕަސެންޓްގެ ކުރިއެރުމެއް ލިބިފަ އެވެ.\nމިދިޔަ އަހަރު "އޭ" އާއި "އޭ ސްޓާ" ހޯދި ކުދިންގެ ނިސްބަތް ވަނީ އޭގެ ކުރީ އަހަރާ އަޅާ ބަލާއިރު ދެ ޕަސެންޓް އިތުރުވެފަ އެވެ. މިދިޔަ އަހަރުގެ ނަތީޖާގެ 17 ޕަސެންޓް ހިއްސާކުރަނީ "އޭ" އާއި "އޭ ސްޓާ" އެވެ. މި ނަތީޖާތަކާ އެކު 2016 ވަނަ އަހަރު ފާހަގަކޮށްލެވެނީ ހުރިހާ މާއްދާއަކުން އެންމެ މަތީ ނަތީޖާތަކެއް ލިބުނު އަހަރުގެ ގޮތުގައި ކަމަށް މިނިސްޓްރީ އިން ބުންޏެވެ.\nމަޖިލީހުގެ ތިން ވަނަ ދައުރު މާދަމާ ފަށަނީ


Vissaraagai Japan Ge 80 Varakah Ge Sunnafathi Vaa Manzaru! - Vaguthu\nވިއްސާރާގައި ޖަޕާންގެ 80 ވަރަކަށް ގެ ސުންނާފަތިވާ މަންޒަރު!\nޖަޕާނަށް މިދިޔަ ހޮނިހިރު ދުވަހު ކުރި ވިއްސާރާގައި 80 ވަރަކަށް ގެ ސުންނާފަތި ވެގެންދާ މަންޒަރު ފެންނަ ވީޑިއޯއެއް އާއްމު ވެއްޖެއެވެ.\nޖަޕާނުގެ ޓޯކިޔޯއާއި 100 ކިލޯ މީޓަރު ދުރުގައި އޮންނަ އަޓަމީއަށް ކުރި މި ވިއްސާރާގައި ފެންބޮޑުވެ ޗަކަ ފެނާއި އެކީ ގިނަ އަދަދެއްގެ ގެތަށް ވަނީ ސުންނާފަތިވެގެން ގޮސްފައެވެ.\nމީސްމީޑިއާގައި ދައުރުވަމުން އަންނަ ވީޑިއޯއިން ފެނިގެން ދަނީ ޗަކަ ފެން ތިރިއަށް ފައިބައިގެން އަންނަ ވަގުތު އެސަރަހައްދުގައި ތިބި ގެތައް ވެސް ސުންނާފަތުވެގެންދާ މަންޒަރެވެ.\nރޮއެޓާސް ނޫހުން ރިޕޯޓް ކޮށްފައިވާ ގޮތުގައި މި ވިއްސާރާގައި 130 ވަރަކަށް ގެއަކަށް ވަނީ ގެއްލުން ވެފައެވެ. އޭގެ ތެރޭގައި ފެންވަރު ރަނގަޅަށް ހަދާފައިވާ ގެތައް ވެސް ހިމެނެއެވެ. މި ގެތައް ސުންނާފަތި ވެގެން ގޮސްފައިވަނީ އުސް ތަނެއްގައި އިމާރާތް ކޮށްފައި ތިބުމުން ކަމަށް ވެސް ރިޕޯޓްތައް ބުނެއެވެ.\nމި މަންޒަރު ފެނުނު މީހަކު ބުނެފައިވަނީ އެންމެ ފުރަތަމަ ވެސް އިވުނީ ބާރު އަޑެއް ކަމަށާއި އޭގެ ފަހުން ޗަކަ ފެން ފަރުބަދަ މަތިން ފައިބައިގެން އަންނާތީ އެންމެން ރައްކާތެރި ކަމުގެ ފިޔަވަޅެއްގެ ގޮތުން އެ ސަރަހައްދު ދޫކޮށް ދިޔަ ކަމަށެވެ.\nމި ހާދިސާގައި ގިނަ ގެތައް ސުންނާފަތި ވެފައިވާއިރު، ކަމާއި ބެހޭ އިދާރާތަކުން ބުނީ، ގެތަކުގެ ދަށުވެފައި މީހުން ތިބޭނެ ކަމަށެވެ. އެހެން ނަމަވެސް އެކަމާއި ބެހޭ އިތުރު މައުލޫމާތެއް އާއްމު ކޮށްފައެއް ނުވެއެވެ.\nބައެއް މީޑިއާ ރިޕޯޓްތައް ބުނާގޮތުގައި، އެ ހާދިސާގައި 20 މީހަކު ވަނީ މިހާތަނަށް ގެއްލިފައެެވެ.\nއޮލިމްޕިކްސް ބޯމަތިވެފައިވަނިކޮށް ޖަޕާނުގައި ކުއްލިހާލަތު އިއުލާންކޮށްފި\nޖަޕާނަށް ކުރި ގަދަ ވިއްސާރައިގައި ދެ މީހަކު މަރުވެ 20 މީހަކު ގެއްލިއްޖެ


UEFA in kulhuntherinnaa medhu nuvisnaa: Courtois - vNews.mv\nޔޫއެފާއިން ކުޅުންތެރިންނާމެދު ނުވިސްނާ- ކޯޓުއާ\nއައްފާން މުހައްމަދު 12 October 2021, 10:22\nޔޫރަޕު ފުޓުބޯޅައިގެ ބެލެނިވެރި ފަރާތް، ޔޫއެފާއިން އަބަދުވެސް ވިސްނަނީ ލާރި ހޯދޭނެ ގޮތްތަކާއި މެދުގައި ކަމަށާއި، ކުޅުންތެރިންނާއި މެދު ނުވިސްނާކަމަށް ރެއާލް މެޑްރިޑަށް ކުޅެމުން އަންނަ ބެލްޖިއަމްގެ ގޯލްކީޕަރު ތިބޮއު ކޯޓުއާ ބުނެފިއެވެ.\nކޯޓުއާ މިހެން ބުނެފައިވަނީ ބައިނަލްއަގްވާމީ ބްރޭކުގައި ބެލްޖިއަމްގެ ގައުމީ ޓީމަށް ކުޅެދިން ދެވަނަ މެޗަށްފަހު މީޑިއާ އަކަށްދިން އިންޓަވިއު އެއްގައެވެ.\nއާދިއްތަ ދުވަހު ނޭޝަންސް ލީގުގެ ތާޑް-ޕްލޭސް ޕްލޭ އޮފްގައި އިޓަލީ އާއި ދެކޮޅަށް ކުޅުނު މެޗަށްފަހު ވާހަކަދައްކަމުުން ކޯޓުއާ ބުނީ ޔޫއެފާ އިން ދެކެނީ ކުޅުންތެރިންނަކީ ރޮބޮޓުން ކަމަށާއި އެއިދާރާގެ ވިސްނުން ހުރީ ހަމައެކަނި އިތުރަށް ލާރި ހޯދުމަށް ކަމަށެވެ. އެގޮތުން ކޮންމެ މެޗަކީ އެ އިދާރާއަށް ލާރި ހޯދުމަށް ފަހި މަގަކަށްވާ ކަމަށާއި އެކަމުގެ ސަބަބުން ކުޅުންތެރިންނަށް ބޮޑެތި ނޭދެވޭ އަސަރުތަކެއް ކުރާކަމަށް ކޯޓުއާ ބުނެފައިވެއެވެ.\nމީގެއިތުރުން ކޯޓުއާ ބުނީ ކުޅުންތެރިން މިފަދަ ކަންކަމާ ހިތްހަމަނުޖެހޭނަމަ އެ ޝުއޫރުތައް ފާޅުކުރަން ޖެހޭ ކަމަށާއި، ބަޔަކު ކުރާ 'ބުލީ' އަލަށް ރުހިގެން ހުންނަން ނުޖެހޭ ކަމަށެވެ.\nއަދި ޔޫއެފާއަށް 'ޔޫރަޕިއަން ސުޕާ ލީގް' މައްސަލައަކަށްވެފަ ކުޅުންތެރިންނަށް ނޭދެވޭ އަސަރުކުރާއިރުވެސް އެ އިދާރާއިން އިތުރު ލީގު ތަކާއި މުބާރާތްތައް ތައާރަފް ކުރަމުންދިޔުން އެއީ ޔޫއެފާއިން ކުޅުންތެރިންނާ މެދު ނުވިސްނާ ފައިސާ އަށް ދަހިވެތިވުމުގެ ހެއްކެއްކަން އެނގޭ ކަމަށެވެ.\nކުޅުންތެރިންގެ މިފަދަ އެތައް ވާހަކަތަކަކަށް ރައްދުދެމުން ޔޫއެފާ އިން މީގެކުރިން ވަނީ މަޝްހޫރު ބައެއް މީޑިއާ ތަކުގައި އެ އިދާރާގެ ކަންކަން ދިފާއުކޮށް ވާހަކަދައްކާފައެވެ. އެގޮތުން ބީބީސީގައި ވާހަކަދައްކަމުން އެ އިދާރާގެ ރައީސް ވަނީ ނޭޝަންސް ލީގުގެ މެޗުތަކަކީ އިންޓަނޭޝަނަލް މެޗް ކަލަންޑަރުގެ ތެރޭގައި ކުޅެވޭ މެޗުތަކަކަށް ވާތީ މިއީ ކުޅުންތެރިންނަށް އިތުރު ބުރައަކަށް ވެގެންވާނެ ކަމެއް ނޫންކަމަށް ބުނެފައެވެ.\nއަދި ނޭޝަންސް ލީގު ބާއްވައިގެން ލިބޭ އާމްދަނީ އަކީ ޔޫއެފާގެ ބަޖެޓު ބޮޑުކުރަން ބޭނުންކުރާ އެއްޗެއް ނޫން ކަމަށާއި އެއިން މަންފާ ކުރާނީ އެ އިދާރާގައި ރަޖިސްޓަރ ކޮށްފައިވާ ގައުމުތަކުގެ އެސޯސިއޭޝަންތަކަށް ކަމަށްވެސް ޔޫއެފާގެ ރައީސް ބުންޏެވެ.\n2018/2019 ވަނަ އަހަރުގެ ފުޓުބޯޅަ ސީޒަނުން ފެށިގެން ބާއްވަމުން އަންނަ ޔޫއެފާ ނޭޝަންސް ލީގުގެ މިފަހަރުގެ ޗެމްޕިއަންކަން ހޯދާފައިވަނީ ފްރާންސް އިންނެވެ. ފްރާންސް އިން މުބާރާތުގެ ޓްރޮފީ އުފުލާލީ ފައިނަލުގައި ސްޕެއިންގެ މައްޗަށް 1-2 އިން ކުރިހޯދައިގެންނެވެ.\nކުޅިވަރު ޫޭޔޫއެފާ ޔުއެފާ ނޭޝަންސް ލީގު


Hafthaa aku 290,000 pound libey gothah Kante ehbbasvun aakuranee!\nކުޅިވަރު - އެންގޯލޯ ކަންޓޭ\nހަފްތާއަކު 290،000 ޕައުންޑު ލިބޭ ގޮތަށް ކަންޓޭ އެއްބަސްވުން އާކުރަނީ!\nކަންޓޭ އެއްބަސްވުން އާކުރަނީ ފަސް އަހަރަށް\nކ. މާލެ 21 ނޮވެންބަރު 2018 | ބުދަ 21:40 1,376\nޗެލްސީ އަށް ކުޅެމުން އަންނަ އެންގޯލޯ ކަންޓޭ - ސްކައި ނިއުސް\nހަފްތާއަކު 290،000 ޕައުންޑު ލިބޭ ގޮތަށް އެންގޯލޯ ކަންޓޭ ޗެލްސީގެ އެއްބަސްވުން އާކުރަން އުޅޭކަމަށް ރިޕޯޓްތައް ބުނެފިއެވެ.\nރިޕޯޓްތައް ބުނާގޮތުން ޗެލްސީއާއެކު އުމުރުން 27 އަހަރުގެ ކަންޓޭ އެއްބަސްވުން ހެދުމަށް ހަމަޖެހިފައިވަނީ ފަސް އަހަރަށެވެ. މި އެއްބަސްވުމާއެކު ކަންޓޭ ވެގެންދާނީ ޗެލްސީގައި ހުރި އެންމެ މުސާރަ ބޮޑު ކުޅުންތެރިޔާއަށެވެ.\nކަންޓޭ މިހާރު ޗެލްސީއާއެކު ހަދާފައިވާ އެއްބަސްވުމުގެ ދަށުން ހަފްތާއަކު 150,000 ޕައުންޑު ލިބޭއިރު، އެ އެއްބަސްވުން ހަމަވާނީ 2021 ވަނަ އަހަރެވެ.\nކަންޓޭ އަށް ޗެލްސީން އާ އެއްބަސްވުމެއް ހުށަހަޅާއިރު، އޭނާ ހޯދުމަށް ޕެރިސް ސެއިންޓް ޖާމަން (ޕީއެސްޖީ) އާއި ބާސެލޯނާ އިން އަންނަނީ މަސައްކަތް ކުރަމުންނެވެ.\nބެލެވޭގޮތުގައި ޗެލްސީން ހުށަހެޅާ އާ އެއްބަސްވުން ގަބޫލުކޮށް ކަންޓޭ އެ ކްލަބުގައި މަޑުކުރާނެއެވެ. އަދި މި ޓްރާންސްފާގައި އޭނާ އެހެން ކްލަބަކަށް ބަދަލުވާނެ ކަމަށް ނުބެލެވެއެވެ.\nލެސްޓާ ސިޓީއާއެކު 2016 ވަނަ އަހަރުގެ ސީޒަނުގައި ޕްރިމިއާ ލީގު ކާމިޔާބުކޮށްފައިވާ ކަންޓޭ ވަނީ އެ އަހަރު އެ ކްލަބުގެ އެންމެ މޮޅު ކުޅުންތެރިޔާގެ މަގާމުވެސް ހޯދާފައެވެ. އަދި އޭނާ ވަނީ ޕްރިމިއާ ލީގުގެ އެންމެ މޮޅު ކުޅުންތެރިޔާގެ މަގާމުވެސް އެ ސީޒަނުގައި ހޯދާފައެވެ.\nކަންޓޭ ވަނީ ޗެލްސީއަށް މިހާތަނަށް ކުޅުނު 105 މެޗުގައި ހަތަރު ލަނޑު ކާމިޔާބުކޮށްފައެވެ. އަދި އޭނާ ވަނީ ނިމިގެންދިޔަ ވޯލްޑް ކަޕް ފްރާންސް އަށް ކާމިޔާބުކޮށްދިނުމަށް މުހިންމު ދައުރެއްވެސް އަދާކޮށްދީފައެވެ.


2021 budget: Aaamdhanee hodadaanee kihineh?\nމަޖިލީހަށް ހުށަހަޅާފައިވާ ބަޖެޓެއްގެ ބައެއް ހިސާބުތައް މެންބަރަކު ބައްލަވަނީ -- ފޮޓޯ: އަވަސް\nއަންނަ އަހަރަށް ލަފާކޮށް ސަރުކާރުން ހުށަހަޅާ ބަޖެޓު މަޖިލީހަށް ފޮނުވާފައިވާއިރި، މިހާތަނަށް ބަޖެޓުގެ މާ ބޮޑު ތަފުސީލެއް އެނގޭކަށް ނެތެވެ. ހަމައެކަނި އެނގެނީ ބަޖެޓުގެ ޖުމްލަ އަދަދެކެވެ. އަންނަ އަހަރަށް ސަރުކާރުން ޔަގީނުން ވެސް ހުށަޖަޅަނީ މި އަހަރަށްވުރެ ކުޑަ ބަޖެޓެވެ. މި އަހަރު 37.8 ބިލިއަން ރުފިޔާގެ ބަޖެޓަކުން ހަރަދު ކުރަމުންދާއިރު، އަންނަ އަހަރަށް ހުށަހަޅަނީ 35 ބިލިއަން ރުފިޔާގެ ބަޖެޓެވެ. އަންނަ އަހަރު އާމްދަނީ ހޯދާނީ ކިހިނެއް ހެއްޔެވެ؟ ޓެކްސް އިތުރު ކުރާނީ ހެއްޔެވެ؟ ޑިއުޓީ ބޮޑު ކުރާނީ ހެއްޔެވެ؟ ނޫނީ އަލަށް ރިސޯޓު ތަކެއް ނެރޭނީ ހެއްޔެވެ؟\nއިގްތިސޯދީ މާހިރުންގެ ނަޒަރުގައި އަންނަ އަހަރުގެ ބަޖެޓުގައި އެންމެ ބޮޑު ގޮންޖެހުމެއް ސަރުކާރަށް ކުރިމަތިވެގެންދާނީ އާމްދަނީގެ ބައިންނެވެ. މި މައިގެ ހުސްކޮޅިތައް ފޫބައްދާނެ ގޮތެއް ހޯދުންވާނީ ބޮޑު، ތަފާތު މަސައްކަތަކަށެވެ.\n"މި ވަގުތު ދުނިޔޭގެ އިކޮނޮމީ އާއި ރާއްޖޭގެ އިކޮނޮމީ އޮތް ހާލަތަށް ބަލާއިރު އާމްދަނީ ހޯދުމަށް ދަތިތަކާ ކުރިމަތިވާނެ،" އިގްތިސޯދީ މާހިރަކު ނަން ނުޖެހުމަށް އެދި ވިދާޅުވި އެވެ.\nއާމްދަނީ ހޯދުން މި އަހަރު ނާކާމިޔާބު!\nއަންނަ އަހަރުގެ ބަޖެޓަށް ދިއުމުގެ ކުރިން މި މިހާރު ހަރަދު ކުރަމުންދާ 37 ބިލިއަން ރުފިޔާގެ "ރެކޯޑް" ބަޖެޓުން ކާމިޔާބީ ހޯދުނު މިންވަރާއި އާމްދަނީ ހޯދަން ހުށަހެޅި ގޮތްތަކަށް ވެސް ބަލައިލުން ރަނގަޅުވާނެ އެވެ. އަދި އޭރު އާމްދަނީ ހޯދަން އުޅުނު ގޮތްތައް ކާމިޔާބުވީ ކިހާ ވަރެއްގެ މައްޗަށް ތޯ ވެސް މިމެކިރާލުން މިއީ ހަމަ އެންމެ ރަނގަޅު ކަމެވެ. މި އަހަރުގެ ބަޖެޓުގެ މައިގަނޑު އަސާސެއްގެ ގޮތުގައި އޮތީ މި ސަރުކާރުގެ "ނޫ އިޤްތިސާދު" ސިޔާސަތުގެ ދަށުން އިގުތިސާދީ ހުރިހާ ދާއިރާތަކަށް ވެސް ފައިދާ ކުރުވަނިވި މަޝްރޫއުތަކަކާއި ޕްރޮގްރާމްތަކެއް ހިންގުމެވެ. ވަޒީފާގެ ފުރުސަތުތައް ފުޅާކޮށް، ކުދި އަދި މެދުފަންތީގެ ވިޔަފާރިތަކަށް ފަހި މާހައުލެއް ގާއިމްކޮށްދިނުމެވެ. ސަރުކާރުގެ ވައުދާ ގުޅިފައިވާ މި ސިޔާސަތަށް އަންނަ އަހަރު ވެސް ބަދަލެއް ނާންނާނެ އެވެ.\nއެއާޕޯޓް: ކޮވިޑް-19 ގެ ސަބަބުން ބަޖެޓަށް ވަނީ ބޮޑު އަސަރެއް ކޮށްފައި -- ފޮޓޯ: އަވަސް\nމި އަހަރުގެ ބަޖެޓުގައި ޖުމްލަ އާމްދަނީ އާއި ހިލޭ އެހީގެ ގޮތުގައި ދައުލަތަށް ލިބޭނެކަމަށް ލަފާކުރީ 30 ބިލިއަން ރުފިޔާ އެވެ.\nމިގޮތުން، ޓެކުހުގެ ގޮތުގައި 18 ބިލިއަން ރުފިޔާ ލިބޭނެކަމަށް ލަފާކުރި އެވެ. އަދި އެ ނޫން ގޮތް ގޮތުން އަށް ބިލިއަން ރުފިޔާ ލިބޭނެކަމަށް ބެލި އެވެ. ނަމަވެސް ކޮވިޑް-19 ގެ ސަބަބުން މިހާރު ބެލެވެނީ އެންމެ ގިނަ ވެގެން ވެސް ޖުމްލަ އާމްދަނީގެ ގޮތުގައި ލިބޭނީ 15 ބިލިއަން ރުފިޔާ އެވެ. ދައުލަތުގެ އާމްދަނީ މި އަހަރު 50 ޕަސެންޓް މަދުވެގެން ދާނެ އެވެ.\nސަރުކާރުން ކުރިން ލަފާކޮށްފައި އޮތީ، މި އަހަރު އިމާރާތްކުރުމުގެ ދާއިރާ ކުރިއަރާނެ ކަމަށެވެ. އަދި ޑިއުޓީ ރޭޓުތަކަށް ގެނެވޭ ބަދަލުތަކާއެކު އިމްޕޯޓު ޑިއުޓީން ލިބޭ އާމްދަނީ އިތުރުވެގެންދާނެ އެވެ. އަދި އިޤުތިސާދަށް އަންނަ ކުރިއެރުމާއި ޓޫރިޒަމް ސިނާއަތް ފުޅާވެ، ރާއްޖެ އަށް ޒިޔާރަތް ކުރާ ފަތުރުވެރިން އިތުރުވާނެކަމަށް ކަމަށް ބެލެވުމުން، ބީޕީޓީ އާއި ޖީއެސްޓީ އަދި އެއާޕޯޓް ސާވިސް ޗާޖް އަދި އެއާޕޯޓް ޑިވެލޮޕްމަންޓް ފީން ލިބޭ އާމްދަނީ އިތުރުވާނެ އެވެ. ނަމަވެސް މި ހުރިހާ ޓެކުހެއްވެސް ވަނީ ޖުމްލަ ގޮތެއްގައި ބޮޑުތަނުން ދަށް ވެގެން ގޮސްފަ އެވެ.\nއާމްދަނީ އިތުރުކުރުމަށް ހުށަހަޅާފައިވާ އާ ކަންތައްތަކުން، މި އަހަރު 2.6 ބިލިއަން ރުފިޔާ ލިބޭނެ ކަމަށް ލަފާ ކުރި އެވެ. މި އަހަރު އާމްދަނީ އިތުރު ކުރަން ހުށަހެޅި ކަންތައްތަކުގެ ތެރޭގައި ރާއްޖޭގެ ޓެކުހުގެ ނިޒާމު ވަށާ ޖައްސަން އާމްދަނީއިން ޓެކްސް ނެގުން ހިމެނެ އެވެ. މިކަން ދަނީ ކުރަމުންނެވެ. އިތުރުން، އެއާޕޯޓް ޑިވެލޮޕްމަންޓް ފީއާއި އެއާޕޯޓް ސާވިސް ޗާޖުން ނަގާ ރޭޓުތަކަށް ބަދަލު ގެނައުން ވެސް ހިމެނެ އެވެ. ބައެއް މުދަލުގެ އިމްޕޯޓް ޑިއުޓީ ރޭޓުތައް ބަދަލުކުރުމާއި މޯލްޑިވްސް ކަސްޓަމްސް ސާވިސް އިން ނަގާ ފީތަކަށް ބަދަލުގެނައުން ވެސް ހިމެނެ އެވެ.\n2021 އާމްދަނީ ހަމައެކަނި ޓޫރިޒަމުން؟\nބޯޑަރު ހުޅުވުމާއެކު ގެސްޓްހައުސް އަކަށް އައިސްފައިވާ ޓޫރިސްޓުންތަކެއް -- ފޮޓޯ: އަވަސް\nމި އަހަރަށް ހުށަހެޅި ކަންކަމުގެ 50 ޕަސެންޓު ވެސް ކާމިޔާބުވެފައެއް ނުވެ އެވެ. މީގެ މައިގަނޑު ސަބަބަކީ މި އަހަރުގެ ކުރީކޮޅުން ފެށިގެން ދުނިޔެއަށް ކުރިމަތިވި ބޮޑު ބަލިމަޑު ކަމެވެ. ދެން އޮތީ އަންނަ އަހަރެވެ. ބެލެވޭ ގޮތުގައި އާމްދަނީ ހޯދަން ހުށަހަޅާ ގިނަ ކަންކަން ބިނާވެފައިވާނީ ޓޫރިޒަމް ސެކްޓާއަށެވެ. ރަންބިސް އަޅާ ކުކުޅުން އާމްދަނީ އިތުރު ކުރުމަށެވެ. މިގޮތުން މިދިޔަ އަހަރު އަލަށް ނެރެން ނިންމި 29 ރަށް ރިސޯޓުގެ ގޮތުގައި ބާޒާރަށް ނެރޭނެ ކަމަށް ބެލެވެ އެވެ. އަދި މިހާރު ބައެއް ވަޒީރުންގެ ވިދާޅުވަމުންދާ ސެކަންޑް ހޯމް އަކީ ވެސް އާމްދަނީ އިތުރު ކުރަން ތައާރަފު ކުރާނެ ކަމެވެ. ހއ. ދައްޕަރުގައި ހިންގަން ސަރުކާރުން ތައްޔާރު ވަމުންދާ މަޝްރޫއަކީ ވެސް އާމްދަނީ އިތުރު ކުރަން ކުރާނެ ކަމެކެވެ.\nމި ކަންކަމުގެ އިތުރުރުން ދާދި ފަހުން މަޖިލީހު ރައީސް މުހައްމަދު ނަޝީދު ވިދާޅުވެފައިވާ ގޮތަށް އޯނަރުންނަށް ރިސޯޓުތަކުން ގޯތި ދޫކުރަން ވެސް މިއީ ކުރާނެ ކަމެއް ކަމަށް ބެލެވެ އެވެ.\nއިގްތިސޯދީ މާހިރަކު ވިދާޅުވި ރާއްޖެ އަށް ފޮރިން ޑައިރެކްޓް އިންވެސްޓްމަންޓް ތަކެއް ގެނައުން ކޮންމެހެން މުހިންމު ކަމަށެވެ.\n"އިމާރާތް ކުރުމުގެ ސިނާއަތު ދިރުވުން މިއީ އެންމެ މުހިންމު އެއްބައި. ދިވެހިންނަށް ފުރުސަތު ލިބޭ ގޮތަށް ފަސޭހަ ފައިނޭންސިންއާއެކު ގިނަ މަޝްރޫއު ތަކެއް ފެށުން މުހިންމު. އެކަންވާނީ އިކޮނޮމީއަށް ދިރުން ލިބޭނެ ކަމަށް،" ނަން ނުޖެހުމަށް އެދި ވިދާޅުވި އެވެ.\nމާހިރުންގެ ނަޒަރުގައި ރާއްޖޭގެ ބައެއް ސަރަހައްދުތައް ވަކި މުއްދަތަކަށް "ޓެކްސް ފްރީ ޒޯން" ތަކެއްގެ ގޮތުގައި ކަނޑައަޅައި އިންވެސްޓްމަންޓް ގެންނަން މަސައްކަތް ކުރެވިދާނެ ކަމަށެވެ.\n"މިސާލަކަށް އައްޑޫގައި އިންވެސްޓްމަންޓް ތަކެއް ގެންނަން ހެދިދާނެ ޓެކްސް ފްރީ ޒޯނެއް. މި ޒޯނަށް އަންނަ އިންވެސްޓަރަށް ކުރިއަށް އޮތް ފަސް އަހަރު ޓެކްސް ފްރީވާ ގޮތަށް. އޭރުން އިންވެސްޓަރުން ވެސް ލިބޭނެ. ދިވެހިންނާއެކި ޖޮއިންޓް ވެންޗާ އުސޫލުން މިގޮތަށް އަންނަ އިންވެސްޓަރުންގެ ފައިދާ ބޮޑުވާނެ. އޭރުން އައްޑު ވެސް އޮންނާނީ ތަރައްގީ ވެފަ ފަސް އަހަރު ފަހުން ބަލާއިރު،" ނަން ނުޖެހުމަށް އެދި ވިދާޅުވި އެވެ.\n"އައްޑޫއަކީ ބިންބޮޑު ތަނެއް. މިތަނުގައި ޓޫރިޒަމް އެކަންޏެއް ނޫން ހަދަންވީ. ފެކްޓްރީ ސިޓީއެއް ވެސް ހެދިދާނެ. ބޭނުންވަނީ ދުރު ވިސްނުމެއް."\nއަންނަ އަހަރުގެ ބަޖެޓަށް އާމްދަނީ ހޯދާނެ ގޮތަކާމެދު މަޝްވަރާ ކުރާއިރު ބަޖެޓުގައި ދަރަނި ހުރެދާނެ މިންވަރަކީ ވެސް ކަންބޮޑުވާ ކަމެކެވެ. މިހާރު ބެލެވޭ ގޮތުގައި އަންނަ އަހަރުގެ ބަޖެޓު 12 ބިލިއަން ރުފިޔާ ވަރުގެ ދަރަނީގެ ގެޕެއް ފެނުމުގެ ފުރުސަތު އެބައޮތެވެ.\nރައީސް އިބްރާހިމް މުހައްމަދު ސޯލިހު ދައުލަތުގެ ބަޖެޓް ފިނޭންސް މިނިސްޓްރީ + ދައުލަތުގެ އާމްދަނީ އިގްތިސޯދު އިބްރާހިމް އަމީރު ދައުލަތުގެ ދަރަނި


ޓްރަމްޕުގެ ކެމްޕޭން އެޕްލިކޭޝަނުން މީހުންގެ ޒާތީ މަޢުލޫމާތު އެއްކުރާ ކަމުގެ ތުހުމަތު\nއިބްރާހިމް އާދަމް 28 ޖޫން 2020 15:52\nރައީސް ޑޮނާލްޑު ޓުރަމްޕު\nކުރިއަށް އޮތް 2020 ވަނަ އަހަރުގެ އެމެރިކާގެ ރިޔާސީ އިންތިޚާބުގައި މިހާރުގެ ރައީސް ޑޮނާލްޑު ޓުރަމްޕު އަލުން މަޤާމަށް އިންތިޚާބުރަންކުރާ ކެމްޕޭނަށް ބޭނުންކުރާ އެޕުން މީހުންގެ ޒާތީ މަޢުލޫމާތު އެއްކުރާ ކަމަށް މާހިރުން ތުހުމަތުކޮށްފިއެވެ.\n"ޓުރަމްޕު 2020 ރަސްމީ އެޕު" މިހާރުވަނީ ގޫގުލްއާއި އެޕަލްގެ އެޕްލިކޭޝަން ފިހާރައިގައި ޝާއިޢުކޮށް ޢާންމުކޮށްފައެވެ. ސައިބާ ސަލާމަތާ ގުޅޭ މާހިރުން ވަނީ މިއެޕު ބޭނުންކުރާ ފަރާތްތަކުގެ އަމިއްލަ ޝަޚުޞީ މައުލޫމާތު އެއްކުރާ ކަމަށް ބުނެ އެއެޕަށް ވަރަށް ބޮޑަށް ފާޑުކިޔާފައެވެ.\nމިއެޕްލިކޭޝަން ފޯނަށް ނުވަތަ އެނޫންވެސް އާލަތަކަށް އެޅުމަށްފަހު ފޯނު ނަންބަރާއި ނަމާއި، އެޑުރެހާއި މެއިލު އެޑުރެހާއި ޕޯސްޓަލް ކޯޑު ފަދަ މައުލޫމާތު ހިއްސާކުރަން އެދެއެވެ. އަދި ހަމައެހެންމެ އެ އެޕްލިކޭޝަން ބޭނުންކުރާ ފަރާތް ހުންނަ ތަންވެސް އަބަދުވެސް އެއިން ބަލަމުންދެއެވެ. އެގޮތުން އެއެޕްލިކޭޝަން އެޅުމާއެކު، އެޕްލިކޭޝަން ބޭނުންނުކުރާ ވަގުތުތަކުގައިވެސް އެއިން މީހުން ތިބޭ ތަންތަން ދެނެގަންނަމުންދާ ކަމުގެ އިންޒާރު ފޯނުގެ އޮޕަރޭޓިން ސިސްޓަމުން ހާމަކުރެއެވެ.\nމިހުރިހާ މަޢުލޫމާތުތަކެއް އެއްކުރުމުން ޓުރަމްޕުގެ ކެމްޕެއިނު ޓީމަށް މީހުންނާ ހަމައަށް ވާސިލުވުމާއި އަސަރު ފޯރުވުމުގައި އިތުރު ބާރުވެރިކަމެއް ލިބިގެންދާ ކަމަށްވެސް މާހިރުން ވިދާޅުވެފައިވެއެވެ. ނިއުޔޯކު މެގެޒިންއަށް ދިން ބަސްދީގަތުމެއްގައި ސައިބާ ސެކިއުރިޓީގެ މާހިރެއް ކަމުގައިވާ ޝޯން ރައިޓް ބުނެފައިވަނީ ސިޔާސީ ގޮތުން ކޮންމެ ވިސްނުމެއްގެ މީހެއް ނަމަވެސް މިއެޕްލިކޭޝަނުން ޒާތީ ދާއިރާއާއި އަމިއްލަ މައުލޫމާތު ރައްކާތެރިކުރުމާ ގުޅޭ ބިރުތަކެއް އުފެދޭ ކަމުގައެވެ.\nއަދި އޭގެ އިތުރަށް އޭނާ ބުނެފައިވަނީ ސިޔާސީ ގޮތުން ތަންދޮރު އެނގިގެން ނިންމާ ނިންމުމެއް ނިންމުމަށް ބޭނުންވާ މައުލޫމާތު ފޯރުކޮށްދިނުމަށްވެ ބޮޑަށް މިއެޕްލިކޭޝަން މަސައްކަތްކުރާ ގޮތް ގާތީ ޖީބުގައި އޮންނަ ޖާސޫސީ އާލަތެއް މަސައްކަތްކުރާ ގޮތާ ކަމުގައެވެ.\nޓެކްސަސް ޔުނިވަރސިޓީއެއްގައި ހެދި ދިރާސާއަކުން ބުނެފައިވަނީ ކުރިއަށް އޮތް ރިޔާސީ އިންތިޚާބުގެ ނަތީޖާ ކަނޑައެޅުމުގައި ކޮންމެ ކެނޑިޑޭޓެއްގެ ކެމްޕެއިނަށް ބޭނުންކުރާ މިފަދަ ޚާއްޞަ އެޕްލިކޭޝަންތަކުގެ ދައުރު ވަރަށް ބޮޑުވާނެ ކަމަށެވެ.\nރައީސް ޓުރަމްޕު ރިޔާސީ ކެމްޕޭން އިންތިޚާބު


Guest House hunna konme rasheh gai Flu Clinic eh hunnan jehey\nގެސްޓުހައުސްތައް ހުޅުވާލަނީ އަންނަ މަހު 15 ގައި\nރައްކާތެރިކަމުގެ ގޮތުން ގިނަ ފިޔަވަޅުތަކެއް އަޅަން އެސްއޯޕީގައި ހިމަނާފައިވޭ\nޒަރޫރީ ހާލަތްތަކުގައި އެއް ރަށުން އަނެއް ރަށަށް ދަތުރުކުރެވޭނެ\nކ. މާލެ | 29 ސެޕްޓެންބަރ 2020 | އަންގާރަ 01:35 | 3,795\nއެޗްއީއޯސީގައި ހޯމަ ދުވަހުގެރޭ ބޭއްވި ޕްރެސް ބްރީފިންގައި ޑރ. ޝަހީދު ވާހަކަ ދައްކަނީ - އެޗްއީއޯސީ\nކޮވިޑް-19 އިން ރައްކާތެރިވުމުގެ ފިޔަވަޅެއްގެ ގޮތުން ގެސްޓުހައުސްތައް ބަންދުކޮށްފައި އޮތުމަށް ފަހު އަލުން ހުޅުވާލާއިރު، ގެސްޓު ހައުސްތައް ހުންނަ ކޮންމެ ރަށެއްގައި ފްލޫ ކްލިނިކް ގާއިމްކޮށްފައި ހުންނަން ޖެހޭ ކަމަށް ހެލްތް މިނިސްޓަރަށް ލަފާއަރުވާ ޓެކްނިކަލް އެޑްވައިޒަރީ ގްރޫޕް (ޓެގް) އިން ބުނެފިއެވެ.\nހެލްތް އިމަޖެންސީ އޮޕަރޭޝަން ސެންޓަރ (އެޗްއީއޯސީ) ގައި ހޯމަ ދުވަހުގެރޭ ބޭއްވި ނޫސްވެރިންގެ ބައްދަލުވުމުގައި، ޓެގްގައި ހިމެނިވަޑައިގަންނަވާ ޑރ. އަހުމަދު ޝަހީދު ވިދާޅުވީ، ގެސްޓްހައުސްތައް ހުޅުވުން ލަސްކުރީ ގެސްޓުހައުސްތަކަކީ މީހުން ދިރިއުޅޭ ރަށްރަށުގައި ހުންނަ ތަންތަނަށް ވުމުގެ އިތުރުން ރާއްޖޭގައި ކޮވިޑް-19 ފެތުރެމުންދާ ގޮތް އިތުރަށް ބަލަން ކަމަށެވެ. ގެސްޓުހައުސްތައް އަލުން ހުޅުވާލަން ހުއްދަ ދޭން ނިންމާފައިވަނީ އަންނަ މަހުގެ 15 ވަނަ ދުވަހުއެވެ.\nޑރ. ޝަހީދު ވިދާޅުވީ، ގެސްޓުހައުސްތައް ހުޅުވާލަން ހުއްދަ ދިންކަމުގައި ވިޔަސް މާލޭ ސަރަހައްދުގެ ގެސްޓު ހައުސްތައް ހުޅުވާލުމުގެ ހުއްދަ ދޭން އަދި ނިންމާފައިވާ ނުވާ ކަމަށެވެ. އެއީ ރާއްޖެއިން ފެެންނަ ގިނަ ކޭސްތަކަކީ ގްރޭޓާ މާލެ ސަރަހައްދުން ރިޕޯޓް ކުރެވޭ ކޭސްތަކަށް ވާތީއެވެ. މާލޭގައި ދިރިއުޅޭ މީހުންނަށް ރަށްރަށުގެ ގެސްޓުހައުސްތަކަށް ދިޔުމުގެ ހުއްދަ އެއްވެސް ނުލިބެއެވެ.\nގެސްޓްހައުސްތައް ހުޅުވާލާއިރު އަޅާފައި ހުންނަން ޖެހޭ ރައްކާތެރިކަމުގެ ފިޔަވަޅުތައް\nޓާސްކް ފޯސް އެކުލަވާލުން\nގެސްޓު ހައުސްތައް ހުންނަ ކޮންމެ ރަށެއްގައި ވެސް ޓާސްކު ފޯސްއެއް އެކުލަވާލަން ޖެހެއެވެ. ޓާސްކު ފޯހުގެ މައިގަނޑު ޒިންމާއަކީ ޕޮޒިޓިވް މީހުން ކަރަންޓީނު ކުރުމާއި، ސާމްޕަލް ނެގުމާއި، ކޮވިޑާ ގުޅިގެން އަޅާފައިވާ ފިޔަވަޅުތައް އިތުރަށް މޮނިޓާ ކުރުމެވެ. އަދި ރަށު ކައުންސިލްތަކާއި ގުޅިގެން މީހުން ހޭލުންތެރި ކުރުމުގެ ގޮތުން ޕްރޮގްރާމްތަކެއް ހިންގަން ޖެހޭނެއެވެ. މި ޕްރޮގްރާމުގެ ތެރެއިން ކޮވިޑާ ބެހޭ ގޮތުން މައުލޫމާތު ދިނުމާއި، ރައްކާތެރިކަމުގެ ފިޔަވަޅުތަކަށް އަހުލުވެރި ކުރުވުން ހިމެނެއެވެ.\nގެސްޓްހައުސް ސޭފް ޕްލޭން\nކޮންމެ ގެސްޓުހައުސްއެއްގައި ސޭފް ޕްލޭން އެއް ހެދިފައި އޮންނަން ޖެހޭނެއެވެ. އެ ސޭފް ޕްލޭންގައި ގެސްޓުހައުސް އިން ބަލި ފެނިއްޖެ ހާލަތެއްގައި އަމަލުކުރަން ޖެހޭ ގޮތާއި، ފަތުރުވެރިންގެ އިތުރުން މުވައްޒަފުންގެ ރައްކާތެރިކަމަށްޓަކައި އެޅިފައިވާ ފިޔަވަޅުތައް އެނގެން ހުންނަ ޖެހޭނެއެވެ. އޭގެ ތެރޭގައި މަސައްކަތްކުރާ މުވައްޒަފުން ޑިއުޓީ ނިންމުމަށް ފަހު ގެޔަށް ދިޔުމުގެ ކުރިން ފެންވެރޭނެ އިންތިޒާމް ހަމަޖައްސާފައި ހުންނަން ޖެހެއެވެ.\nކޮންމެ ރަށެއްގެ ސިއްހީ މަރުކަޒު ނުވަތަ ހޮސްޕިޓަލުގައި ފްލޫ ކްލިނިކެއް ގާއިމްކުރަން ޖެހެއެވެ. ފްލޫ ކްލިނިކެއް ހުންނަން ޝަރުތުކޮށްފައިވަނީ، ފަތުރުވެރިންނަށް ގެސްޓްހައުސްތައް ހުޅުވާލުމާ އެކު ކޮވިޑް ފެތުރިގެން ދިއުމުގެ ފުރުސަތު އޮތުމުންނެވެ.\nޗުއްޓީ ހޭދަކުރަން ރަށްރަށަށްދާ ފަތުރުވެރިން މީހުންގެ ދިރިއުޅޭ ގޭގައި ބޭތިއްބުން މަނާކޮށްފައިވާއިރު، ފަތުރުވެރިއަކު ޕޮޒިޓިވް ވެއްޖެ ނަމަ އެމީހާ އައިސޮލޭޓް ކުރެވޭނެ އިންތިޒާމު ހަމަޖައްސާފައި ހުންނަން ޖެހެއެވެ. ނަމަވެސް، ފަތުރުވެރިން ތިބޭ ގެސްޓުހައުސްގައި މީހުން އައިސޮލޭޓް ކުރުން މަނާވާނެއެވެ.\nފަތުރުވެރިން އުފުލާ އުޅަނދުފަހަރު\nގެސްޓުހައުސް ހުންނަ ރަށްތަކުގައި ބޭނުންކުރާ ކާރުތަކުގައި ޑްރައިވަރު ކޮމްޕާޓްމެންޓާއި ފަސެންޖާ ކޮމްޕާޓްމެންޓާއި ދެމެދު ރަބަރު ޝީލްޑެއް ހުންނަ ޖެހޭނެއެވެ. އަދި ފަތުރުވެރިން އުފުލާ ބޯޓު ނުވަތަ ލޯންޗު ފަހަރުގައި މައުލޫމާތު އެނގޭނެހެން ފަސިންޖަރުންގެ މެނިފެސްޓޯއެއް އޮންނަން ޖެހެއެވެ.\nގެސްޓްހައުސްތައް ހުންނަ ރަށްރަށުގައި އާންމުންގެ ތެރެއަށް ނިކުމެއުޅޭ ހުރިހާ ގަޑިތަކެއްގައި ފޭސް މާސްކު އެޅުމަށް މަޖުބޫރެވެ. އަދި މިއިން ރަށެއްގެ މީހުން ދިރިއުޅޭ އެއްވެސް ގެއަކަށް، އެ ރަށަށް ޒިޔާރަތްކުރާ ފަތުރުވެރިއަކު ވަނުމަކީ މަނާ ކަމެކެވެ.\nފަތުރުވެރިން އެއް ރަށުން އަނެއް ރަށަށް ދިއުން\nރައްކާތެރިކަމުގެ ގޮތުން އެއް ރަށުން އަނެއް ރަށަށްދާ ފަތުރުވެރިން ކަރަންޓީނުވާ ގޮތަށް އޮތަސް ގެސްޓު ހައުސް ހުންނަ ރަށެއްގެ ފަތުރުވެރިޔަކު ޒަރޫރީ ހާލަތުގައި އެހެން ރަށަކަށްދާން ޖެހުނަސް ކަރަންޓީނުވާން ނުޖެހޭނެއެވެ.\nސެނިޓައިޒަރ އަދި ޕީޕީއީ\nގެސްޓްހައުސްތައް ހުޅުވަން ހުއްދަދެވޭ ރަށްރަށުގެ ސިއްހީ ފަރުވާދޭ ތަންތަނުގައި ޕީޕީއީ އާއި ސެނެޓައިޒާ ހުުރިތޯ ޔަގީންކުރަން ޖެހެއެވެ.\nކޮވިޑް-19 ގެ ހާލަތާއި ގުޅިގެން ގެސްޓު ހައުސްތައް ބަންދުކުރުމަށް ފަހު އަލުން ހުޅުވާލަނީ އޮގަސްޓު 15 ގައި\nގެސްޓު ހައުސްތައް ހުޅުވާލަން ސަރުކާރުން ނިންމާފައިވާއިރު، ކޮވިޑުގެ ހާލަތާއި ގުޅިގެން ބައެއް ގެސްޓުހައުސްތައް ވަނީ އެއްކޮށް ބަންދުކޮށްފައެވެ. އަދި މިގޮތަށް ގިނަ ދުވަސްތަކެއް ވަންދެން ބަންދުކޮށްފައި އޮންނަން ޖެހުމުގެ ސަބަބުން މި ވިޔަފާރީގައި ހަރަކާތްތެރިވާ ފަރާތްތަކަށް ބޮޑެތި މާލީ ގޮންޖެހުންތަކަކާ އަންނަނީ ކުރިމަތިވަމުންނެވެ. ގެސްޓްހައުސް އެސޯސިއޭޝަން އޮފް މޯލްޑިވްސް (ގޭމް) ގެ ލަފާކުރުންތަކަށް ބަލާއިރު، މި އަހަރު އެކަނިވެސް ގެސްޓް ހައުސް ވިޔަފާރިއަށް 29 މިލިއަން ޑޮލަރުގެ (446.6 މިލިއަން ރުފިޔާގެ) ގެއްލުމެއް ލިބޭނެއެވެ.


ރާއްޖެއިން ފުރާ ޓޫރިސްޓުން ކޮވިޑަށް ޓެސްޓު ކުރަނީ – DhiDaily\nރާއްޖެއިން ފުރާ ޓޫރިސްޓުން ކޮވިޑަށް ޓެސްޓު ކުރަނީ\nޗުއްޓީ ހޭދަކުރުމަށްފަހު ރާއްޖެ ދޫކޮށްދާ ހުރިހާ ޓޫރިސްޓުންނެއް ކޮވިޑް-19އަށް ޓެސްޓު ކުރެވޭނެ ގޮތް އެޗްއީއޯސީއިން ހަމަޖައްސައިފިއެވެ.\nރާއްޖޭގެ ބޯޑަރުތައް ހުޅުވާލާ، ޓޫރިސްޓުން ރާއްޖެއަންނަން ފެށުމާއެކު، މިކަމަށް ޓުރިޒަމް މިނިސްޓްރީއާއިއެކު މަޝްވަރާކުރުމަށްފަހު އެޗްއީއޯސީއިން ވަނީ އެސްއޯޕީއެއް މިކަމަށް ތައްޔާރުކޮށް ކަންކަން ކުރަންޖެހޭގޮތް ކަނޑައަޅާފައެވެ. މިހާރު ހަަމަޖެހިފައިވާގޮތުން، މި ޓެސްޓުތައް ހަދަން ހަމަޖެހިފައިވަނީ އޭޑީކޭ މެދުވެރިކޮށެވެ.\nރާއްޖެއަށް ޓޫރިސްޓުން އަންނަން ފެށުމާއެކު، އަމިއްލަ ލެބޮރެޓޮރީތަކުގައި ޓެސްޓު ކުރުމުގެ ކަންކަން ރިސޯޓުތަކާއި ހިއްސާކޮށްފައިވީނަމަވެސް އެކަންކަން އެންމެ އެދެވޭ ގޮތުގައި ކުރިއަށް ނުދިޔުމާއެކު، މި ކަންކަން ޓޫރިޒަމް މިނިސްޓްރީއާއި ދަނީ މަޝްވަރާކުރެވެމުންކަމަށް ޑރ.ނަޒްލާވަނީ ވިދާޅުވެފައެވެ.\nރާއްޖޭގެ ޙާލަތު އިތުރަށް ގޯސްވަމުން ދާ އިރު، ދާދި ފަހުން ރާއްޖެއިން ފުރަން ތައްޔާރުވެފައިވާ ޓޫރިސްޓެއްގެ ފަރާތުން ކޮވިޑް ބަލި ވަނީ ފެނިފައެވެ. ބަލި ފެނިފައިވަނީ ފުރުމުގެ ކުރިން ހެދި ޕީސީއާރު ޓެސްޓުންނެވެ.\nޑރ.އިބްރާހީމް ޢުމަރު މަނިކު އަވަހާރަވުމާއި ގުޅިގެން ރައީސް ތަޢުޒިޔާ ވިދާޅުވެއްޖެ\nމަސްވެރިންނަށް ދިމާވާ މައްސަލަތައް ހައްލުކުރައްވާނަން: ރައީސް


Azham Ge Haalu Dhany Dhuvahe Dhuvahakah Dhah Vamun - Aailaa - Vaguthu\nއަހްޒަމްގެ ހާލު ދަނީ ދުވަހެއް ދުވަހަކަށް ދަށްވަމުން - އާއިލާ\n"ވަގުތު އެހީ"އިން މައުލޫމާތު ގެނެސްދިން ނާރުގެ ބައްޔަކާއެކު އުފަންވި ތުއްތު އިބްރާހިމް އަހްޒަމް އަމްޖަދްގެ ހާލު ދުވަހެއް ދުވަހަކަށް ދަށްވަމުންދާ ކަމަށް އޭނާގެ އާއިލާއިން ބުނެފި އެވެ.\nރޭ "ވަގުތު އެހީ"އާއި ވާހަކަ ދައްކަމުން އަހްޒަމްގެ މަންމަ އައިޝަތު އަލީ ބުނީ އަހްޒަމްގެ މިހާރުވެސް ކައިރިކައިރީގައި ހުން އަންނަ ކަމަށާއި ހުން އައުމުގެ ސަބަބުން ފިޓު ޖެހުމުގެ ފުރުސަތު ވެސް ބޮޑު ވެފައިވާ ކަމަށެވެ. އަދި މޫސުމަށް އަންނަ ކޮންމެ ބަދަލަކުން އޭނާގެ ސިއްހަތަށް އަސަރު ކުރާ ކަމަށެވެ.\n"މިހާރުވެސް ހުންއައިއްސަ ވަރަށް ގަދައަށް މި އުޅެނީ. މިއަދުވެސް މޫސުން ބަދަލުވިއަސް ހުންއައިއްސަ. ފިޓުވެސް ހަމަޖެހޭނެ އެގޮތަށް ހުން އައިސްސަ ހުންނަންޏާ. އައިޖީއެމްއެޗުން ވިދާޅުވީ ފިޓު އެއްކޮށް ނުހުއްޓެންޏާ މިތަނަށް ގެނެސް ތިމަންނަމެންނަށް ދެވޭނެ ފަރުވާއެއް ނޯންނާނެއޭ." އާއިޝަތު ބުންޏެވެ.\n"ވަގުތު އެހީ" އިން ގެނެސްދިން ރިޕޯޓަށް ފަހު އަހްޒަމަށް އަށް ވަނީ ގިނަ ފަރާތްތަކުގެ އެހީ ލިބިގެން ގޮސްފައެވެ. އެހެން ނަމަވެސް އޭނާގެ އޮޕަރޭޝަން ކަވަރު ކުރެވޭނެ ވަރަށް އަދި އެހީ އެއް ނުލިބެއެވެ. އެހެން ނަމަވެސް އެހީ ފޯރުކޮށްދިން ހުރިހާ ފަރާތްތަކަށް އަހްޒަމްގެ އާއިލާއިން ހިތުގެ އަޑިން ޝުކުރު އަދާ ކުރެއެވެ.\nއަހްޒަމް އުފަންވެފައި ވަނީ އެމްއެލްޑީ ކިޔާ ބައްޔަކާއެކުއެވެ. އެމްއެލްޑީ އަކީ ދުނިޔޭގެ ނިސްބަތުން ވެސް ވަރަށް މަދުން ނޫނީ ނުފެންނަ ބައްޔެކެވެ. މި ބަލި އާންމުގޮތެއްގައި ކުޑައިރު ދަނެގަނެވޭއިރު ބަލި ޖެހެނީ އަލަށް ވިހާ ކުދިންގެ ތެރެއިން ގާތްގަނޑަކަށް ކޮންމެ 40000 ކުއްޖެއްގެ ތެރެއިން އެއް ކުއްޖަށެވެ.\nމި ބައްޔާއެކު އުފަންވާ ކުދިންގެ "އެރިލްސަލްފަޓޭސް އޭ އެންޒައިން" ނަމަކަށް ކިޔާ އެންޒައިމްއެއް މަދުވާނެއެވެ. މި އެންޒައިމް އަކީ ހަށިގަނޑުގައި އުފެދޭ "ސަލްފައިޑްސް" ގެއްލުމެއް ނުލިބޭ މާއްދާތަކަށް ބަދަލު ކުރާ އެންޒައިމްއެކެވެ. އެމްއެލްޑީ ހުންނަ ކުދިންގެ ހަށިގަނޑުގައި މި އެންޒައިމް ނެތުމުގެ ސަބަބުން ހަށިގަނޑުގައި "ސަލްފައިޑް" ގިނަވެ ސިކުނޑިއާއި ހަށިގަނޑުގެ އެހެން ތަންތަނާއި މުވާސަލާތު ކުރާ ނާރުތަކުގެ ބައެއް ދުވަހެއް ދުވަހަކަށް ހަލާކުވުމަށް މެދުވެރިވެއެވެ.\nމި ބައްޔަކީ ދާއިމީ ހައްލެއް މިއަދަށް ދާންދެން ހޯދިފައި ނުވާ ބައްޔެކެވެ. އެހެން ނަމަވެސް ޑޮކްޓަރުން ބުނަނީ މި ބަލީގެ ސަބަބުން ނާރުތަށް ހަލާކުވުން މަދު ކުރެވިގެންދާ ދެގޮތެއް ހޯދިފައިވާ ކަމަށެވެ. އެއީ ބޯން މެރޯ ޓްރާންސްޕްލާންޓު ހެދުން ނުނީ ސްޓެމް ސެލް ޓްރާންސްޕްލާންޓު ކުރުން ކަމަށެވެ.\nކުރިން ބޯން މެރޯ ހެދުމަށް ތައިލެންޑަށް ދާން އުޅުނު ނަމަވެސް އެކަމުގެ ހަރަދު ބޮޑު ކަމުން އަހްޒަމްގެ އާއިލާއަށް ވަނީ އެ ފަރުވާ ހޯދޭ ގޮތް ނުވެފައެވެ. އަދި އާސައިންދައިން ތައިލެންޑުގެ ހޮސްޕިޓާތަށް ކަވަރު ނުކުރުމުން އާސަންދައިންވެސް އެހީ ނުލިބޭ ކަމަށް އައިޝަތު ބުންޏެވެ. އަދި އިންޑިއާގެ އަމްރީތާ ހޮސްޕިޓަލުން ބުނީ އިންޑިއާގައި އަހްޒަމްގެ ބައްޔަށް ފަރުވާ ދެވޭނެ ވަރުގެ ހޮސްޕިޓަލެއް ނުހުންނަ ކަމަށް ކަމަށް އޭނާ ބުންޏެވެ. އެހެން ނަމަވެސް އާސަންދައަށް ސިޓީ ލުމުން އަމްރީތާ ހޮސްޕިޓަލުން އެ ފަރުވާ ދެވޭނެ ކަމަށް ބުނުމުން މިހާރު އާސަންދައިގެ އިންޑިއާއަށް ދިއުމަށް ތައްޔާރު ވަމުންދާ ކަމަށް އައިޝަތު ބުންޏެވެ.\nއަހްޒަމައަށް ދިމާވެފައިވާ ބަލި ހާލަތާއި ގުޅޭ އިތުރު މައުލޫމާތު ހޯދައި އެހީތެރިވާން ބޭނުންވާ ފަރާތްތަކުން އޭނާގެ މަންމަ އާޝިއަތު އަލީގެ ފޯން ނަމްބަރު 7671463 އަށް ގުޅުއްވައިގެން މައުލޫމާތު ހޯދެވުމަށް ދަންނަވަމެވެ. އެހީތެރިވެއްދެވަން ބޭނުންފުޅުވާ ފަރާތްތަކުން އިބްރާހިމް އަހްޒަމް އަމްޖަދްގެ ބީއެމްއެލް އެކައުންޓް 7770000010559 އަށް ފައިސާ ޖަމާކޮށްދިނުމަށް އާއިލާ އިން އެދެއެވެ.


ގައުމީދުވަސް: ގައުމިއްޔަތަކީ ކޮބައި ބާ؟ – Mikal News\nއެމްޖެއެސް އިން މިއހަރުގެ ގައުމީ ދުވަސް ފާހަގަ ކުރަން ބޭއްވި ހަރަކާތްތަކުގެ ތެރެއިން\nދިވެހި ރާއްޖޭގެ ގައުމީ ދުވަހުގެ ގޮތުގައި ފާހަގަކުރަނީ ހިޖުރީ ގޮތުން ކޮންމެ އަހަރެއްގެ ވެސް ރަބީއުލްއަވަލް މަހު 1 ވަނަ ދުވަހެވެ. ބޮޑު ތަކުރުފާނު، ނުވަތަ އުތީމު މުހައްމަދު ތަކުރުފަނު ޕޯޗްގީޒުންގެ އަތްދަށުން ދިވެހި ރާއްޖެ ސަލާމަތް ކުރެއްވި ދުވަހުގެ ގޮތުގައި ފާހަގަ ކުރާ ދުވަހެވެ.\nގައުމީ ދުވަހުގެ ދިދަ ނެގުމުގެ ރަސްމިއްތު 2021\nދިވެހި ރާއްޖޭގައި ގައުމީ ދުވަސް ފާހަގަ ކުރަން ފެށިފައި ވަނީ ހިޖުރައިން 1365 ވަނަ އަހަރުން ފެށިގެންނެވެ. އެއީ މީލާދީން 1946 ގައި މުހައްމަދު އަމީނުގެ ދުވަސްވަރުއެވެ. އަދި އޭގެ ފަހުން އެކިއެކި ނަންނަމުގައި މިދުވަސް ފާހަގަކުރަމުން އައިސްފައި ވެއެވެ. މިހާރު މިއީ ބޮޑުތަކުރުފަނުގެ ހާދިސާއަށް 462 އަހަރު ފުރޭ އަހަރެވެ. ނަމަވެސް މިދުވަސް ފާހަގަ ކުރަން ފެށި ފަހުން އަދި މިވީ ހިޖުރީ ގޮތުން 79 އަހަރެވެ. ވުމާއެކު އެނގިގެން ދަނީ ރާއްޖޭގައި ގައުމީ ދުވަސް ފާހަގަ ކުރަން ފެށިފައި މިވަނީ އެހާދިސާ ހިގާ ދިޔަތާ 384 އަހަރު ފަހުންނެވެ. އެހެން ގޮތަކަށް ބުނަނީ ނަމަ އެހާދިސާ ހިނގިތާ ގާތްޑަކަށް5ޖީލު ފަހުންނެވެ.\nބޮޑުތަކުރުފާނު ރާއްޖެ ސަލާމަތް ކުރެއްވުން 1 ރަބީއުލްއައްވަލް 981 ހ.\nވީމާ 1443-981ހ. = 78+1=79 ވަނަ ގައުމީ ދުވަސް.\n1 ރަބީއުލް އައްވަލް 1365 (4 ފެބްރުއަރީ 1946މ)ގައި ފުރަތަމަ ގައުމީ ދުވަސް ފާހަގަ ކުރުން – ހަމަ އެދުވަހު ފުރަތަމަ ގައުމީ ސަލާމް ތައާރަފުކުރުން.\nގައުމީ ދުވަސް ފާހަގަކުރުމުގެ އެންމެ މުހިންމު ބޭނުމަކީ ގައުމިއްޔަތު ދިރުވާ އާލާކުރުމެވެ. ގައުމިއްޔަތަކީ އެގައުމިއްގެ ބަޔަކު ރައްކާކޮށް ދަމަހައްޓައި، އަންނަން އޮތް ޖީލުތަކަށް ފޯރުކޮށްދޭ ބޭނުންވާ ދިރުއުޅުމުގެ އަގުތަކާއި އުސޫލުތަކެވެ. އެގޮތުން މި އުސޫލުތަކަކީ ކޮންމެވެސް ވަރަކަށް ބަދަލުވަމުން ވެސް އަންނަ ކަންކަމެވެ. ނަމަވެސް ގައުމީ ލޯބި އުފެއްދުމަކީ އަބަދުވެސް ބަދަލުވުމެއް ނެތި ކުރިއަރުވަން ޖެހޭ މުހިންމު އެއްބަހާއެވެ.\nހަމައެފަދައިން ދިވެހިވަންތަކަން ނުވަތަ ދިވެހިން ރަމްޒުކޮށް ދިނުމަކިވެސް މުހިންމު ބަހާއެކެވެ. ނަމަވެސް، ދިވެހިން ތަސައްވުރު ކުރަން ޖެހެނީ ކޮން ގޮތަކަށްތޯ މީއީ ބަހުސުގެ ކޮޅުނުފެންނަ ފަދަ ކަމެކޭ ވެސް ބުނެވިދާނެއެވެ.\nގައުމިއްޔަތަކީ ކޮބައި ބާ؟\nދިވެހި ގައުމިައްޔަތުގެ ބަހާތަކެއް ކަމުގައި ގަދީމި ގޮތުން ބެލެމުން އައީ އިސްލާމް ދީނާއި ދިވެހި ބަސް، ދިވެހި ސަގާފަތާއި ދިވެހި ނަސްލު އަދި ފަހުން ޖުމްހޫރީ ވެރިކަމެވެ. ދިވެހި އާދަކާދަތަކާއި ދިރިއުޅުމުގެ ވައްޓަފާޅިއަށް އައިސްފަިއވާ ބަދަލުތަކާއެކު ދިވެހި ގާނޫނޫ އަސާސީއިން ދިވެހި ގައުމިއްޔަތުގެ ބަހާތައް ކަމުގައި ތިރީގައިވާ ކަންކަން ހިމެނޭ ކަމަށް ޑރ.އަލީ ޝަމީމު ދެކިވަޑައިގަންނަވައެވެ.\nޖުމްހޫރީ ވެކިމުގެ ނިޒާމު\nގައުމީ ދުވަސް 2021\nމަތީގައި އެވާ ކަންކަމަށް ބުރޫއަރާނަމަ، ނުވަތަ އެކަންކަން ދައުލަތުން، ރައްކާތެރިކޮށް، ދިފާއުކޮށް ނުދެވޭނަމަ ނުވަތަ އެކަންކަމުގެ މައްޗަށް އިހުމާލު ވެއްޖެނަމަ އެވާނީ ދިވެހި ގައުމިއްޔަތަށް ލިބިދެވޭ ވަރަށް ބޮޑު ގެއްލުމަކަށެވެ. ވުމާއެކު މިފަދަ ދުވަހެއްގައި އެންމެ ބޮޑަށް އިސްކަން ދޭން ޖެހެނީ ގައުމިއްޔަތު ބިނާކުުރުމަށް ވިސްނުން ސީދާކުރުމުގެ މައްޗަށެވެ.\nދިވެހިންގެ ތެރޭގައި ވެސް މިފަދަކަންކަމުގައި ވިސްނުން ކަފިކަފިވެފައިވާ ދާއިރާތައް ވެސް ހިމެނެކަން ގަބޫލުކުރަން ޖެހެއެވެ. އެގޮތުން ދިވެހިން އަޅާ ހެދުމާއި ދިވެހިންގެ ދިނީ ގަބޫލުކުރުން (އިސްލާމް ދީނުގެ އެކިއެކި ކަންކަމުގައި މަޒުހަބުތަކުގެ ތަފާތުތައް) ތަކާއި އަދި އެއިގެ ތެރެއިން ކުރިޔަށް އިސްކުރަން ވީ ކޮންކަމެއް ތޯ މިއީ ދާއިރާތަކުގެ މީހުންގެ މެދުގައި އަބަދުވެސް ހޫނު ބަހުސުތައް ކުރެވޭ ކަންކަމެވެ. ނަމަވެސް ކަންކަމުގައި ކުރިޔަށްދާނެ ގޮތަކީ ގާނޫނީ ގޮތުންނާއި ސަރުކާރުން ކަނޑައަޅާ އުސޫލުކަން އެނެމްވެސް ގަބޫލުކޮށްގެން ނޫނީ ގައުމިއްޔަތެއް ބިނާއެއް ނުކުރެވެނެއެވެ.\nދިވެހި ދައުލަތުން ވަނީ ދިވެގައުމީ މަލަކީ ފިޔާތޮށި ފިނަފެންމާ ކަމަށާއި ދިވެހި ގައުމީ ގަހަކީ ދިވެހިރުއް ކަމުގައި ކަނޑައެޅުމުން ހުރިހާ ދިވެހިން ހެންވެސް ވަނި އެކަން ގަބުލުކޮށްފައެވެ. ހަމައެބީދައިން އެހެން ކަންކަމަން ވެސް ބަލައިގަނެގެން ނޫނީ އެންމެންނަކަށް އެއް މިސްރާބަކަށް ދަތުރެއް ނުކުރުވޭނެއެވެ.


އައްޑޫ ސިޓީ ހިތަދޫ ދާއިރާ، ރ. އިންނަމާދޫ އަދި ތ. ވަންދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ބައި-އިލެކްޝަންގެ ވޯޓުދިނުމުގެ ހައްޤު ލިބިފައިވާ މީހުންގެ ރަޖިސްޓަރީއަށް ގެނެވުނު ބަދަލުތައް ގެޒެޓުކުރުމާއި މި ލިސްޓަށް ޝަކުވާ ހުށަހެޅުމުގެ ފުރުޞަތު ހުޅުވާލުން\n13th ޖޫން 2022, 04:00 އިއުލާން\n(IUL)38-CB/38/2022/171 : ނަންބަރު\nއައްޑޫ ސިޓީ ހިތަދޫ ދާއިރާ، ރ. އިންނަމާދޫ އަދި ތ. ވަންދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ބައި-އިލެކްޝަން\nވޯޓުދިނުމުގެ ހައްޤު ލިބިފައިވާ މީހުންގެ ރަޖިސްޓަރީއަށް ގެނެވުނު ބަދަލުތައް ގެޒެޓުކުރުމާއި މި ލިސްޓަށް ޝަކުވާ ހުށަހެޅުމުގެ ފުރުޞަތު ހުޅުވާލުން\n2022 ޖުލައި 23 ވާ ހޮނިހިރު ދުވަހު ބޭއްވުމަށް ހަމަޖެހިފައިވާ އައްޑޫ ސިޓީ ހިތަދޫ ދާއިރާ، ރ. އިންނަމާދޫ އަދި ތ. ވަންދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ބައި-އިލެކްޝަންގެ ވޯޓު ދިނުމުގެ ޙައްޤު ލިބިފައިވާ މީހުންގެ ރަޖިސްޓަރީއަށް ހުށަހެޅުނު ޝަކުވާތަކަށް ބަލައި، ގެނެވުނު ބަދަލުތައް ޢާންމު ކޮށްފީމެވެ. މި ރަޖިސްޓަރީ ދިވެހި ސަރުކާރުގެ ގެޒެޓު(http://www.gazette.gov.mv) އާއި ކޮމިޝަނުގެ ވެބްސައިޓް (www.elections.gov.mv) ގައި ވަނީ ޢާންމު ކުރެވިފައެވެ.\nމި ލިސްޓަށް ޝަކުވާ ހުށަހަޅާނީ 2022 ޖޫން 13 ވާ ހޯމަ ދުވަހު ހެނދުނު 10:00 އިން ފެށިގެން 2022 ޖޫން 23 ވާ ބުރާސްފަތި ދުވަހުގެ މެންދުރުފަހު 3:00 ނިޔަލަށެވެ.\nޝަކުވާ ބަލައިގަތުމަށް ހަމަޖެހިފައިވަނީ ޝަކުވާ ފޯމުންނެވެ. ޝަކުވާ ފޯމު ކޮމިޝަންގެ ވެބްސައިޓުންނާއި ކައުންސިލް އިދާރާތަކުން ލިބެން ހުންނާނެ ކަމުގައި ދެންނެވީމެވެ. ޝަކުވާ ބަލައިގަތުމަށް ހަމަޖެހިފައިވަނީ އީމެއިލް މެދުވެރިކޮށް މި ކޮމިޝަނުގެ އީމެއިލް އެޑްރެސް ކަމަށްވާ، [email protected] އަށް ފޯމު ފޮނުވައިގެންނެވެ.\n- ހުށަހެޅުނު ޝަކުވާ\n- ޝަކުވާ ހުށަހަޅާ ފޯމު


Kaa ehchehi geaa hama ah: Geyga thibey\nކާ އެއްޗެހި ގެއާ ހަމައަށް: ގޭގައި ތިބޭ\nކޮވިޑް-19 އާ ގުޅިގެން އަޅާ ފިޔަވަޅުތަކުގެ ތެރޭގައި ކެފޭ ރެސްޓޯރެންޓްތައް ބަންދު ކުރުުމުން ކާބޯތަެކެތީގެ ހިދުމަތް މިހާރު ދެމުންދާ ގޮތުގެ މައްޗަށް އަވަސް އިން ތައްޔާރު ކޮށްފައިވާ ވީޑިއޯ -- އަަވަސް ވީޑިއޯ | އާއިމް ޒަމީރު\nމެންދުރުގެ ކެއުމުގެ ވަގުތަކީ ގިނަ ރެސްޓޯރެންޓް / ކެފޭ ތަކަށް އެންމެ ބާރު ބޮޑު ވަގުތެވެ. އެ ގަޑިއަކީ ބޮޑު ތަކުރުފާނު މަގުގައި ހުންނަ އޮކްސިޖަން ރެސްޓޯރެންޓްގެ ބުފޭ ކައިރީ ކިޔޫ ދަމާލާފައި އޮވެ އެވެ. އެކަމަކު މިހާރު މާލޭގެ ކެއިން ބުއިމުގެ ހިދުމަތް ދޭ އެހެން ތަންތަނެކޭ އެއްގޮތަށް އެ ރެސްޓޯރެންޓުން ވެސް ފެންނަނީ ފަޅު ކަމެވެ. ކޮވިޑް-19 އިގެ ބަލާއާފާތުގެ ބިރަށް ކެއިން ބުއިމުގެ ހިދުމަތް ދޭ ތަންތަނުގައި ތިބެގެން ކެއުން މަނާ ކުރުމާއެކު އެފަދަ ތަންތަން ވަނީ ވަރަށް ބޮޑަށް ފަޅުވެފަ އެވެ.\nއެހެން ނަމަވެސް ކެފޭ އާއި ރެސްޓޯރެންޓްތަކުން ވިޔަފާރި ކުރިޔަށް ގެންދެވޭނެ މަގެއް ހޯދާފައި ވެއެވެ. އެއީ ގޭގައި ތިއްބައި ކެއުންތައް ގެންގޮސް ދިނުމެވެ. ނުވަތަ ހޯމް ޑެލިވަރީގެ ހިދުމަތެވެ. ރެސްޓޯރެންޓްތައް ބަންދުވި ނަމަވެސް އެތަންތާނގެ ބަދިގެ ހުއްޓުމަކަށް ނާދެ އެވެ. މިހާރު ގޭގައި ތިއްބާ ގެއާ ހަމައަށް ކެއުންތައް ގެންގޮސް ދޭން ވަނީ ފަށާފަ އެވެ.\n"އަޅުގަނޑުމެން މިއޮތީ ހާލަތަށް ވަރަށް ބޮޑަށް ވިސްނާފައި. އޮކްސިޖަންގެ ދެ ކެފޭ ޝަޓްޑައުންކޮށް، އެތަނުގެ މުވައްޒަފުންނާއެކު ހެންވޭރު އޮންސިޖަންގައި ޑެލިވަރީ އާއި ޓޭކްއަވޭގެ ހިދުމަތް މިދެނީ. އަޅުގަނޑުމެންގެ ޑެލިވަރީ އާއި ޓޭކްއަވޭއަށް ވަރަށް ހާއްސަ މެނޫ އެއް ހިމެނޭ. މި މެނޫ އޮތަސް އޮކްސިޖަންގެ ސިގްނޭޗާ ޑިޝްތައް ވެސް އޯޑަރު ދިނުމުން ލިބޭނެ،" އޮކްސިޖަން އިން ވާހަކަ ދެއްކި މުހުތާރު މުހައްމަދު ބުންޏެވެ.\nބޮޑުތަކުރުފާނު މަގުގައި ހުންނަ އޮކްސިޖަން ކެފޭ: ހުރިހާ ކެފޭތަކުން ވެސް މިހާރު ގެެއަށް ކާއެއްޗެއްހި ފޮނުވައިދޭ -- ފޮޓޯ: އަވަސް\nކޮވިޑް-19 އިގެ ސަބަބުން ކެއިން ބުއިމުގެ ހިދުމަތް ދޭ ތަންތަން ބަންދު ކުރަން ޖެހުމަކީ ވަރަާށަް ބޮޑު ގެއްލުމަކަށް ވެފައި ވެއެވެ. ނަމަވެސް މި ހާލަތުގައި ވެސް އެ ހިދުމަތް ދޭ ތަންތަނުން އަތް އުރާލައިގެން ތިބުމުގެ ބަދަލުގައި ވަނީ ދެވެން އޮތް ގޮތަކަށް ހިދުމަތް ދޭން ފަށާފަ އެވެ. މި ހިދުމަތް ދެނީ ސާފު ތާހިރުކަމުގެ ރަނގަޅު ފިޔަވަޅުތައް އަޅައިގެންނެވެ.\nމުހުތާރު ބުނި ގޮތުގައި އޮކްސިޖަންގެ ބަދިގެއަށް ކާބޯތަކެތި ތައްޔާރު ކުރަން އުޅޭ މުވައްޒަފުން ނޫން އެހެން އެއްވެސް މުވައްޒަފަކަށް މިހާރު ނުވަދެވޭނެ އެވެ. އަދި ބޯތަކެތި ތައްޔާރު ކުރަނީ ސާފުތާހިރު ކޮށްތޯ މެނޭޖްމަންޓުން އަބަދު ވެސް ބަލަމުންދާނެ އެވެ. ބަދިގޭގައި އުޅޭ މުވައްޒަފުންވެސް މަސައްކަތަށް ވައްދަނީ އެމީހުންގެ ހާލަތު ރަނގަޅަށް ބަލާ މޮނިޓާ ކުރުމަށްފަހުގަ އެވެ.\n"ކިރިޔާ ވެސް ހުމުގެ އަސަރެއް ނޫނީ ރޯގާގެ އަސަރެއް ހުއްޓަަސް އެ މުވައްޒަފުން މަސައްކަތްތަށް ނުނިކުންނާނެ،" މުހުތާރު ބުންޏެވެ.\nއޮކްސިޖަން އިން ވަނީ ފޭސްބުކް ޕޭޖުގައި އެ ކެފޭ އިން ލިބެންހުރި ހުރިހާ ޑިޝްއެއްގެ މައުލޫމާތު ހިމަނާފަ އެވެ. އަދި ކޮންމެ ސިގްނޭޗާ ޑިޝްއަކާއެކު ސޮފްޓް ޑްރިންކްސް ހިލޭ ލިބޭ ގޮތް ވެސް ހަދާފައި ވެއެވެ.\nއެހެން ގިނަ ރެސްޓޯރެންޓްތަކުން ވެސް ވަނީ އެބަދަލު ގެނެސްފަ އެވެ. އަދި ހުރިހާ ތަނަކުން ވެސް ވަނީ އާ މެނޭތަކާއި އާ އަގުތަކެއް ނެރޭ ގެއާ ހަމައަށް ކާއެއްޗެހި ފޮނުވައިދޭން ފަށާފަ އެވެ.\nކެފޭއެއްގެ ޑެލިވަރީ ކުރާ މުވައްޒަފުން މަސައްކަތަށް ތައްޔާރުވަނީ: މިހާރު އޮންނަނީ ޑެލިވަރީ ސާވިސް -- އަވަސް ފޮޓޯ: އާއިމް\nއަރަބި ކެއުން ތަކަށް ހާއްސަކޮށް ގިނަ ބާވަތް ތަކެއް ހިމެނޭ ސޫމްގެ މެނޭޖާ އަހްމަދު ރަޝާދު ބުނި ގޮތުގައި އެ ރެސްޓޯރެންޓް ވެސް އޮތީ ޑެލިވަރީ އާއި ޓޭކް އަވޭއަށް ތައްޔާރުވެ ހިދުމަތް ފަށާފަ އެވެ. ސަރުކާރުން އަޅާ ފިޔަވަޅެއްފެ ގޮތުގައި ރެސްޓޯރެންޓް / ކެފޭތައް ބަންދު ކުރުމުގެ ކުރިންވެސް ޑެލިވަރީ އާއި ޓޭކްއަވޭގެ ހިދުމަތް ދެ އެވެ. އަދި މިހާރު އެ ހިދުމަތް ވަނީ ކުރިއަށްވުރެ ފުޅާ ކޮށްފަ އެވެ.\n"މި ހިދުމަތް ދޭނީ ކޭޝްލެސް ޓްރާންސެކްޝަންއަކުން، އެއްވެސް ގޮތަކަށް ނަގުދު ފައިސާއެއް ބޭނުމެއް ނުކުރާނެ،" އޭނާ ބުންޏެވެ.\nޓިއުލިޕް އިން ވިއްކާ ޓޭކް އަވޭ ޕެކޭޖްތައް -- އަވަސް ފޮޓޯ: އާއިމް\nޓިއުލިޕް ރެސްޓޯރެންޓް ވެސް ވަނީ ގެއަށް ކާ އެއްޗެހި ފޮނުވައިދޭން ތައްޔާރުވެފަ އެވެ. އަދި ޓިއުލިޕް ތިރީގައި ހުންނަ ބޭކަރީއިން ވެސް ތަފާތު މީރު ޕޭސްޓްރީތައް ވެސް އެބައިގައި ހިމަނާފައި ވެއެވެ. އެ ތަނުގައި "ރެޑީޓު އީޓް" ގޮތަށް ތައްޔާރު ކޮށްފައިވާ ހާއްސަ ޕެކޭޖްތަކެއް ވެސް ހުރެ އެވެ. މި ޕެކޭޖުތައް ވަނީ މިހާރުގެ ހާލަތަށް ބަލައި އަގު ހެޔޮކޮށްފަ އެވެ. އަދ ޕެކޭޖެއް ގާތްގަނޑަކަށް 40ރ. ވަަރަށް ލިބެ އެވެ.\nޓިއުލިޕް ރެސްޓޯރަންޓުން ހަސަން ޖަލާލް ބުނި ގޮތުގައި އަގުތަައް ހުންނާނީ މިހާރު މިއޮތް ހާލަތާ ގުޅުވައިގެން ހެޔޮ ކޮށްފަ އެވެ.\n"އަޅުގަނޑުމެން ހުންނާނީ މި ދުވަސް ވަރަށް ހާއްސަކޮށް ވަރަށް ހެޔޮ އަގުގަ ކަސްޓަމަރުންގެ ތެރޭގަ އެންމެ މަގުބޫލު ކާތަކެތި ހިމަނާފައި. އަޅުގަނޑުމެން މެނޫގަ ހުންނަ އަގުތަކަކީ މި ހާލަތުގަ ކަސްޓަމަރުންނާއި ދޭތެރޭގަ ވިސްނާފަ އަޅުގަނޑުމެން ކަނޑައަޅާފަ ހުންނަ އަގުތައް، އަދި އެތަކެތި ޑެލިވަރީ ކޮށްދޭނެ... ބްރޭކްފާސްޓް މީލް އާއި ލަންޗް އާއި ޑިނާ މީލް ވެސް ޑެލިވަރީވެސް އަދި ޓޭކްއަވޭ ވެސް ކުރެވޭ. މީގެ ކޮންމެ ޑިޝް އަކާއި އެކީ ފްރީ ޑެސާޓެއް ލިބޭނެ." ޖަލާލް ބުންޏެވެ.\nކޮވިޑް-19 އާ ގުޅިގެން ރެސްޓޯރެންޓް / ކެފޭތައް ބަންދު ކުރިނަމަވެސް ޓޭކްއަވޭ އާއި ޑެލިވަރީ ހިދުމަތް މިވަނީ ފެށިފަ އެވެ. އަދި މި ހިދުމަތަށް ރަނގަޅު ތަރުހީބެއް ވެސް ލިބެ އެވެ.\nކެފޭ ރެސްޓޯރެންޓް ކޮރޯނާ ވައިރަސް ކޮވިޑް-19 + ކޮވިޑް-19 އިގެ ބަލާއާފާތް\nމުގުރިހަ މާ ދެރަވަރު އެއްޗަކަށް ވަނީ ކީއްވެ؟\nފޯކަސް އޮތީ މުވައްޒަފުން ސަލާމަތް ކުރަން!\nމިހާރު ޓޫރިޒަމް ފަޅުފިލުވައި ދެނީ ރާޅުގެ އަޑު!\nކެފޭތަކުގެ ވިޔަފާރި އަނެއްކާ ވެންޓިލޭޓަރަށް!


Ibu, Faisal ge fahu manzilakah, Fuvamullah adhi Addu!\nގުޅިފައިފާ އިދިކޮޅު ޕާޓީތަކުގެ ކެންޑިޑޭޓް އިބްރާހިމް މުހައްމަދު ސޯލިހު (އިބޫ) އާއި އެމަނިކުފާނުގެ ރަނިން މޭޓް ފައިސަލް ނަސީމް ކުރައްވާ ކެމްޕެއިން ދަތުރުފުޅުތަކުގެ އެންމެ ފަހު މަންޒިލެއްގެ ގޮތުގައި ފުވަމުލަކު ސިޓީ އާއި އައްޑޫ ސިޓީއަށް ފުރާވަޑައިގަތުމަށް ނިންމަވައިފި އެވެ.\nކެމްޕެއިންގެ އެންމެ ފަހު ދަތުރުޕުޅުތަކު ތެރެއިން މިއަދު ހަވީރުގެ ވަގުތެއްގައި އިބޫ އާއި ފައިސަލް، ފައިސަލްގެ އުފަން ރަށް، ފުވަމުލަކު ސިޓީއަށް އެކުގައި ފުރާވަޑައިގަންނަވާނެ އެވެ. އިބޫ އާއި ފައިސަލް ފުވައްމުލަކު ރައްޔިތުންނާ ބައްދަލު ކުރެއްވުމަށް ފަހުގައި މިރޭ އެ ސިޓީގައި ބޮޑު ޖަލްސާއެއް ބޭއްވުމަށް ވަނީ ހަމަޖެހިފަ އެވެ.\nއިންތިހާބަށް ތިން ދުވަހަށް ވެފައި އޮތް އިރު، މާދަމާ ހެނދުނުގެ ވަގުތެއްގައި އިބޫ އާއި ފައިސަލް، ކެމްޕޭންގެ ފަހު މަންޒިލެއްގެ ގޮތުގައި އައްޑޫ ސިިޓީއަށް ވަޑައިގަންނަވާނެ އެވެ. އަދި ރައްޔިތުންނާ ބައްދަލު ކުރެއްވުމަށް ފަހު އައްޑޫ ސިޓީގައި ވެސް ބޮޑު ޖަލްސާއެއް ބޭއްވުމަށް އިދިކޮޅު ޕާޓީތަކުން ވަނީ ނިންމައިފަ އެވެ. އިބޫ ކެމްޕޭން ފެއްޓެވީ ވެސް އައްޑޫ އާއި ފުވައްމުލަކުން އެވެ. ނިންމާލައްވަނީ ވެސް އެދެ ރަށުން އެވެ. އައްޑުއަކީ އަބަދުވެސް އިދިކޮޅު ފަރާތްތަކަށް ތާއީދު ބޮޑު ސިޓީއެކެވެ.\nފުވަމުލަަކާއި އައްޑޫ ސިޓީއަށް ވަޑައިގަތުމަށް ފަހު އިބޫ ކެމްޕެއިން ދަތުރުފުޅުތައް ނިންމަވާލާ، އެނބުރި މާލެ ވަޑައިގަންނަވާނީ އަންނަ ހުކުރު ދުވަހުގަ އެވެ. ރިޔާސީ އިންތިހާބު އޮންނާނީ އަންނަ އާދީއްތަ ދުވަހު އެވެ. އޭގެ ކުރިން ހޮނިހިރު ދުވަހުގެ ރޭ ރެލީއެއް ބޭއްވުމަށް އެމްޑީޕީ އިން ވަނީ ކާނިވާ ސަރަހައްދު މިހާރުވެސް ހޯދައިފަ އެވެ.\nއިބޫ އާއި ފައިސަލް މިހާތަނަށް ވަނީ ރާޢްޖޭގެ ހުރިހާ ރަށަކަށް ވަޑައިގެން ރައްޔިތުންނާ ބައްދަލު ކުރައްވާ ޖަލްސާތައް ބާއްވައިފަ އެވެ. އެގޮތުން ރާއްޖޭގައި މީހުން ދިރިއުޅޭ 180 އަށް ވުރެ ގިނަ ރަށަށް އިބޫ އާއި ފައިސަލް ވަނީ ވަޑައިގެންފަ އެވެ. އިބޫ އާއި ފައިސަލް ވަޑައިގަންނަވާ ކޮންމެ ރަށެއްގައި ވެސް ވާހަކަފުޅު ދައްކަވަމުން އެ ރަށަކަށް ބޭނުންވާ އަސާސީ ހިދުމަތްތައް ފުއްދައިދިނުމަށާއި އެކި ވައުދުތައް ވެވަޑައިގަންނަވަ އެވެ. އިބޫ ވިދާޅުވަނީ އެ ދަތުރުތަކުން ގިނަ ކަންކަން އެނގިއްޖެ ކަމަށާއި ރައްޔިތުން ތިބީ ރައީސް ޔާމީންގެ އަނިޔާވެރި ސަރުކާރު ނިންމައި އަމާން ބަނދަރަކަށް ދިޔުމަށް ކަމަށް\nއިބޫ ވަނީ ވިދާޅުވެފަ އެވެ.\nރައީސް އިބްރާހިމް މުހައްމަދު ސޯލިހު އައްޑޫ ސިޓީ ފުވައްމުލައް + ރިޔާސީ އިންތިހާބު 2018 އިދިކޮޅު ފަރާތްތައް ފައިސަލް ނަސީމް


BREAKING : COVID-19 Jehunu Meehun Ge Adhadhu 8.8 Million Ah Araifi! - Vaguthu\nކޮވިޑް-19 ޖެހުނު މީހުންގެ އަދަދު 8.8 މިލިއަނަށް އަރައިފި!\nދުނިޔޭގެ އެކި ކަންކޮޅުތަކުގައި ހަލުވިކަމާއި އެކު ފެތުރެމުން ގެންދާ ވައިރަސް، ކޮވިޑް-19 އަށް މުޅި ދުނިޔެ އިން ފައްސިވި މީހުންގެ އަދަދު 8.8 މިލިއަނަށް ވުރެން މައްޗައް އަރައިފިއެވެ.\nއެންމެ ފަހުގެ ތަފާސް ހިސާބުތަށް ދައްކާ ގޮތުން މުޅި ދުނިޔެ އިން ވައިރަހަށް ފައްސިވި މީހުންގެ ޖުމްލަ އަދަދު ވަނީ 8.69 މިލިއަނަށް އަރާފައެވެ. މިހައިތަނަށް ބަލި ޖެހުނު މީހުންގެ ތެރެއިން ރަނގަޅު ވެފައި ވަނީ 4.27 މިލިއަން މީހުން ކަމުގައި ވާއިރު، ޖުމްލަ 461،000 އަށް ވުރެން ގިނަ މީހުން ވަނީ މަރުވެފައެވެ.\nމިހައިތަނަށް މި ވައިރަހަށް އެންމެ ގިނަ ބަޔަކު ފައްސިވެފައިވާ ގައުމަކީ އެމެރިކާ އެވެ. އެ ގައުމުން ޖުމްލަ 2.27 މިލިއަން މީހުން ފައްސި ވެފައި ވާއިރު، ދެން އެންމެ ގިނަ ބަޔަކު ފައްސިވެފައި ވަނީ ބްރެޒިލް އިންނެވެ. އެ ގައުމުން 1.4 މިލިއަން މީހުން ފައްސިވެފައި ވާއިރު، ރަޝިޔާ އިން 577،000 މީހަކު ވަނީ ފައްސިވެފައެވެ.\nމި ލިސްޓުގެ4ވަނާގައި އޮތީ އަވަށްޓެރި އިންޑިއާ އެވެ. އެ ގައުމުން ޖުމްލަ 395،000 އަށް ވުރެން ގިނަ މީހުން ފައްސިވެފައި ވާއިރު 214،000 މީހަކު ވަނީ ރަނގަޅު ވެފައެވެ. އަދި ވައިރަހުގެ ޝިކާރަ އަކަށްވެ ޖުމްލަ 12،948 މީހަކު ވަނީ މަރުވެފައެވެ.


Eydhafushee fisaari anhenunnaai emeehun ge anhen leader!\nރަށު ކައުންސިލްގެ ރައީސާ ނާޒް އިއްޔެ އަވަސް އަށް އިންޓަވިއު ދެއްވަނީ. --އަވަސް ފޮޓޯ: އަފްޝީން ނަސީރު\nބ. އޭދަފުށީގެ އެންމެ ހާއްސަ ސިފައަކީ ކޮބައިކަން އެނގޭ ހެއްޔެވެ؟ މިއީ އަންހެނުންގެ ރަށެކެވެ. މި ރަށުގައި އެންމެ ބިޒީ، އެންމެ މަސައްކަތްތެރި، އެންމެ ހިދުމަތްތެރި ނުވަތަ ރަށަށް އެންމެ ވަފާތެރި ބަޔަކީ ވެސް ރަށުގެ އަންހެން ވެރިންނެވެ. މިއީ ދޮގެކޭ ކިޔާފައި ރަށުގެ ފިރިހެންވެރިން ޝަކުވާކުރާނެ ކަމަކަށް ނުބެލެވެ އެވެ.\nގާތްގަނޑަކަށް ތިން ހާހެއްހާ މީހުންގެ ރަށު އާބާދީއަކާ އެކު ތިން އަވަށަކަށް ބެހިފައި އޮތް މި ރަށުގެ ގިނަ ފިރިހެންވެރިން ވަޒީފާ އަދާކުރަނީ މި އަތޮޅުގެ ހިތްގައިމު އަދި އެވަރަށް މަޝްހޫރު ރިސޯޓްތަކުގަ އެވެ. އެހެންވީމަ، ފިރިހެންވެރިން އެމީހުންގެ އަންހެންވެރިންނާ ރަށް ހަވާލުކޮށްފައި ފުރައިގެން ދިޔައީމަ، އަންހެންވެރިން މި ގެންދަނީ ފަހުރުވެރިވާ ފަދަ ހިދުމަތްތަކެއް ކޮށްދެމުންނެއް ނޫން ހެއްޔެވެ؟\nމި ރަށުގައި ކޮންމެ ކަމެއްކުރިޔަސް އެންމެ ގިނަ ބަޔަކީ އަންހެނުންނެވެ. ވަކިން ހާއްސަކޮށް އަތްތެރި އަދި ސަގާފީ މަސައްކަތްތަކާއި ހަރަކާތްތަކުން ރަށުގެ ފިސާރި އަންހެނުން ފާހަގަކޮށްލެވެ އެވެ. މިދިޔަ ހަފުތާ ބަންދުން ފެށިން މިއަދުގެ ނިޔަލަށް މޯލްޑިވިއަން އައިޑޮލްގެ އޮޑިޝަންގެ ހަރަކާތްތައް ރަށުގައި ކުރިއަށްދިޔައިރު ވެސް މި ރަށުގެ އަންހެނުން ދެއްކީ އެހެން ހުރިހާ އޮޑިޝަންތަކަކަށް ނަމޫނާއެކެވެ.\nވާނީވެސް އެހެންނެވެ. ރަށުގެ ޒިންމާދާރު ވެރިޔަކަށް ހުންނެވީ ވެސް އަންހެނެކެވެ. އަދި ހަ މެމްބަރުންގެ މައްޗަށް އެކުލެވޭ ރަށު ކައުންސިލަށް އެންމެ އަންހެން ބޭކަނބަލަކު ނިސްބަތްވިޔަސް، ކައުންސިލުގައި ތިއްބެވި މި ހުރިހައި ފިރިހެން ބޭފުޅުންގެ ވެރިއަކަށް ހުންނެވީ ވެސް މި އަންހެން ބޭކަނބަލެވެ. – އެއީ ނާޒުނީނާ ޔޫސުފް (ނާޒު) އެވެ.\nރަށުގެ ހިދުމަތްތެރި އަންހެނުންނަށް ވަކިވަކިން ބަލައިލާ ނަމަ މިއީ ފާހަގަނުކޮށް ދޫކޮށްލާ ވަރަށް ވުރެން މުހިންމު އަދި އެހާމެ ހިދުމަތްތެރި ނަމެކެވެ.\nމޯލްޑިވިއަން އައިޑޮލްގެ ޓީމަށް ހުރިހާ ކަމެއް ހަމަޖައްސައިދިނުމުގައި ވެސް އެންމެ އިސްކޮށް އަދި އެންމެ ބުރަކޮށް މަސައްކަތްކުރެއްވި ފަރާތަކީ މިއީ އެވެ. އައިޑޮލްގެ ޓީމު މިއަދު މި ރަށުން ފުރައިގެންދާއިރު މި ނަމަކަށް ތައުރީފު އޮއްސަމުން ދަނީ ސަބަބުތަކެއް ނެތިއެއް ނޫނެވެ.\nއެކަމަކު ނާޒު ވިދާޅުވަނީ ހުރިހާ ޝުކުރެއް ފުރަތަމަ ހާއްސަވަނީ މޯލްޑިވިއަން އައިޑޮލްގެ އޮޑިޝަން ރަށަށް ގެނެސްދެއްވި ޕީއެސްއެމްގެ އިސް ފަރާތްތަކަށެވެ.\n"މޯލްޑިވިއަން އައިޑޮލްގެ އޮޑިޝަން މިފަހަރު މި ރަށުގައި ބޭއްވުމަކީ ޕީއެސްއެމް އަށް ވަރަށް ބޮޑަށް ޝުކުރު އަދާކުރަން ޖެހޭ ކަމެއް. އެ ބޭފުޅުން އެންމެ ފުރަތަމަ އައީ މި ރަށް ބަލައިލަން. އެއީ މިފަދަ އޮޑިޝަނެއް ކުރިއަށް ގެންދެވޭތޯ ބެލުމަށް. އެވަރުގެ ހޯލެއް އޮތް ތޯ ފުރަތަމަ ބެލީ،" ނާޒު ވިދާޅުވި އެވެ.\n"އެގޮތުން ބެލިބެލުމުން، މި ރަށުގެ މަލްޓި ޕާޕޮސް ހޯލް ވީ ވަރަށް ކަމުދިޔަ ތަނަކަށް. އެކަމަކު އެންމެ ފުރަތަމަ ބެލިއިރު އެތަނަކީ އެއާ ކޮންޑިޝަން ވެސް ބަހައްޓާފައި ހުރި ތަނެއް ނޫން. ދެން އެ ބޭފުޅުން ބޭނުންވިގޮތަށް، ކައުންސިލުން ވާނީ އެތަން އެއާކޯން ވެސް ކޮށްފައި."\nނާޒު ވިދާޅުވީ މިހުރިހާ ކަމެއް ވެސް މިހާ ފުރިހަމަ އަށް ކޮށްދެއްވީ ރަށަށާއި ރައްޔިތުންނަށް ނުހަނު ގިނަ ފައިދާތަކެއް ކުރާނެ ކަމަކަށް އެކަންތައްވީމަ ކަމަށެވެ.\n"މީއީ ވެސް ރަށަށް ލިބޭ ވަރަށް ބޮޑު ކުރިއެރުމެއް. ވަކިން ހާއްސަކޮށް ބައިބައިތުންތައް ދުރުކޮށްލާ ކުރިއެރުން ގެނެސްދޭ ކަމެއް. ހުރިހާ ޖަމިއްޔާތަކާއި ޒުވާނުންގެ ބޮޑު އެއްބާރުލުމެއް ލިބިގެން މިކަން މިހައި ކާމިޔާބުކޮށް މި ގެންދެވުނީ،" ނާޒް ވިދާޅުވި އެވެ.\nއޭނާ ވިދާޅުވީ 15 އަހަރު ވަންދެން މާލޭގައި އަދާކުރެއްވި ވަޒީފާ ވެސް ދޫކޮށްލެއްވީ ރަށަށް މިގޮތަށް ހިދުމަތްކުރުމުގެ ފޯރި އާއި ލޯބީގައި ކަމަށެވެ.\nނާޒު އޭނާގެ އޮފީހުގައި މަސައްކަތްކުރައްވަނީ. --އަވަސް ފޮޓޯ: އަފްޝީން ނަސީރު\n"މާލޭގައި 15 އަހަރު ވަންދެން އަދާކުރި ވަޒީފާ އިން ރަށަށް ބަދަލުވީ. ރަށަށް ހިދުމަތްކުރުމުގެ ލޯބި މިއީ. އޭގެ އިތުރުން ވަރަށް ގިނަ ބައެއްގެ ވެސް އެދުމުގެ މަތިން، ހިތަށް އެރީ ކަމެއް ނުކޮށް އެހެން ހުރުމުގެ ބަދަލުގައި ޖޮބެއް އަދާކުރާނީއޭ،" އެންމެފަހުން ކައުންސިލަށް ޝައުގުވެރިވި ގޮތާ ބެހޭ ގޮތުން ވާހަކަ ދައްކަވަމުން ނާޒް ވިދާޅުވި އެވެ.\nއޭދަފުށީ ކައުންސިލްގެ ރައީސްކަމާ ނާޒް ހަވާލުވެ ވަޑައިގެންނެވިތާ އަދި އަހަރު ނުވެ އެވެ. އަންނަ ނޮވެމްބަރު މަހު އެ މަގާމަށް އަހަރު ފުރޭއިރު ނާޒު މި މަގާމަށް ހޮވީ ކުރިން ރައީސަކަށް ހުންނެވި ބޭފުޅާ އިސްތިއުފާ ދެއްވުމުންނެވެ.\n"އަޅުގަނޑު އަދި ވަރަށް ކުޑަ ދުވަސްކޮޅެއް މިވީ މަސައްކަތުގައި، ދެން ވާނެގޮތަކީ ކުރިން ނިމިފައި ހުރި ކަންތަކަށް އަޅުގަނޑުމެންނަކަށް އެއް އަހަރު ދުވަސް ތެރޭގައި މާ ގިނަ ކަންތަކެއް ނުވެސް ކުރެވޭނެ. އެކަމަކު ވެސް ވަރަށް ގިނަ ކަންތަކެއް ކުރެވޭތޯ މަސައްކަތްކުރިން،" ނާޒް ކިޔައިދެއްވި އެވެ.\n"އެގޮތުން ބަލާއިރު ރަށުގެ މަގުތައް ހެދުމުގެ މަޝްރޫއު ވެސް ކުރިއަށް އެ ދަނީ މިހާރު. އޭގެ އިތުރުން ފެން ޕްލާންޓްގެ ކަންތައް ވެސް ކުރިއަށް އެބަދޭ. އެގޮތުން މަޑުމަޑުން ކުރިއަށް ދަނީ މަސައްކަތްތައް."\nއޭނާ ވިދާޅުވީ ފިރިހެނުންގެ ކޮންޓްރޯލް އޮތް ކައުންސިލެއްގައި ރައީސްކަން ކުރެއްވުމަކީ ގޮންޖެހުމެއް އޮތް ކަމެއް ނޫން ކަމަށާއި އަންހެނަކަށްވެ ހުންނަވައިގެން ރަށުގައި އިސްކޮށް އުޅުއްވުމަކީ ވެސް ގޮންޖެހުމެއް ކަމަށް ގަބޫލުނުކުރައްވާ ކަމަށެވެ.\nކައުންސިލް ތެރޭގައި އެހާ އުނދަގުލެއް ނޫން މަސައްކަތްކުރާކަށެއް. ކައުންސިލް ތެރޭގައި ހަމަ ވަރަށް ޕޮޒިޓިވް، އެންމެން ވެސް ވަރަށް ގުޅިގެން މަސައްކަތްކުރަނީ. ދެން އަންހެނަކަށްވީތީވެ ހުންނާނެ ކުޑަކޮށް އުނދަގޫވާ ކަންތައްތައް މި ސޮސައިޓީ އަށ ބަލާ ނަމަ،" ފިރިހެން ދެ ކުދިންގެ ބުރަ މަސްއޫލިއްޔަތު ވެސް އަދާކުރައްވަމުން މުޅި ރަށުގެ ޒިންމާތަކާ ހަވާލުވެ ހުންނެވި ނާޒް ވިދާޅުވި އެވެ.\nއޭދަފުށީގެ އަންހެނުންތަކެއް: --\n"ނަމަވެސް ވަރަށް ގުޅިގެން ވަރަށް ރަނގަޅަށް ކައުންސިލް ތެރޭގައި މަސައްކަތްކުރަމުން މި ގެންދަނީ. އާންމު ރައްޔިތުންނާ ވެސް ވަރަށް ގުޅިގެން މަސައްކަތްކުރަމުން މި ދަނީ."\nއެހެންވީމަ ރަށު މީހުން ނާޒުގެ މިއަގުހުރި ހިދުމަތާއި މަސައްކަތް ބަލައިގަންނަނީ ކިހާ ވަރަކަށް ހެއްޔެވެ؟ ނާޒު ވިދާޅުވަނީ މިހެންނެވެ.\n"ރައްޔިތުން އެކި މީހުން ބަލައިގަންނާނީ އެކިގޮތަށް އެކި ވަރަށް. މަސައްކަތްތައް ވެސް. އެއް ބަޔަކު ބުނޭ ވަރަށް ރަނގަޅޭ. އަނެއް ބަޔަކު ކިޔައިދޭނެ ރަނގަޅުކޮށްލަން ޖެހޭ ކަންތައްތައް ވެސް. އެކަހަލަ ގޮތަކަށް ދަނީ. ގޯހެކޭ ނުބުނެވޭނެ."\n"ގޮންޖެހުންތަކާ ވެސް ދިމާވޭ. އެކަމަކު ކަންތައްތައް ކަޑައްތުކުރަމުން އެބަދެވޭ ކުރިއަށް އިރާދަކުރެއްވިޔާމު."\nރަށު ކައުންސިލްގައި ވެސް ގިނައީ އަންހެން މުވައްޒަފުން. --އަވަސް ފޮޓޯ: އަފްޝީން ނަސީރު


Dhiraagu ge logo aai kula badhalukoffi | Mihaaru\nދިރާގުގެ ލޯގޯއާއި ކުލަ ބަދަލު ކޮށްފި\nރާގުގެ ލޯގޯއާ ކުލަ ބަދަލުކުރުމަށްފަހު އެ ކުންފުނީގެ ވެބްސައިޓްގައި އާ ލޯގޯ ހިމަނާފައި.\n24 މެއި 2017 - 23:53\nރާއްޖޭގެ އެންމެ ބޮޑު މުއާސަލާތީ ކުންފުނި، ދިރާގުގެ ލޯގޯ އާއި ކުލަ މި ރެ އިން ފެށިގެން ބަދަލު ކޮށްފި އެވެ.\nދިރާގުގެ އާ ލޯގޯ އިން ދައްކައިދެނީ އަތްތިލައެއްގެ ތެރެއިން ސިމްޕަލް ޑީ އަކުރެކެވެ. ދިރާގުގެ ރަސްމީ ކުލައެއްގެ ގޮތުގައި ކުރިން ބޭނުން ކުރަމުން އައި ރަތްކުލައިގެ ބަދަލުގައި މިހާރު ވަނީ އޮރެންޖަށް ބަދަލުކޮށްފަ އެވެ.\nއެތައް އަހަރެއް ވަންދެން ބޭނުން ކުރަމުން އައި ލޯގޯ އާއި ކުލަ ބަދަލުކުރީ މި ރޭ އާޓް ގެލަރީގައި އޮތް ރަސްމިއްޔާތެއްގަ އެވެ. އެ ރަސްމިއްޔާތުގައި ދިރާގުގެ ސީއީއޯ އިސްމާއިލް ރަޝީދާއި އެ ކުންފުނީގެ އިސް ވެރިންނާއި ގިނަ އަދަދެއްގެ މުވައްޒަފުން ބައިވެރިވި އެވެ. މިކަމާ ބެހޭ ގޮތުން ދިރާގުގެ ބަހެއް ލިބޭ ގޮތް ވަނީ ނުވެފަ އެވެ.\nއާ ލޯގޯ އާއި ކުލަ ބަދަލުކުރުމާ ދިމާކޮށް ދިރާގުން ވަނީ ވަޓްއިޒްނެކްސްޓްއެމްވީ ހޭޝްޓެގް ބޭނުންކޮށްގެން ބޮޑު މާކެޓިން ކެމްޕޭނެއް ހިންގައިފަ އެވެ. އެގޮތުން ހޭޝްޓެގް ބޭނުންކޮށްގެން ފޮޓޯއެއް ޓުވިޓާ އާއި އިންސްޓަގްރާމް އަދި ފޭސްބުކްގައި އަޕްލޯޑް ކުރާ ފަރާތްތަކުގެ މެދުގައި ގުރުއަތު ނެގުމަށް ފަހު ހޮވޭ ނަސީބުވެރިންނަށް އެންމެ ފަހުގެ އައިފޯނެއް އަދި އައިޕެޑް ޕްރޯ ނުވަތަ ސެމްސަންގް ގެލެކްސީ އެސް8 ދޭން ހަމަޖައްސާފައިވާ ކަމަށް ބުނެފައިވެ އެވެ.\nދިރާގުގެ އާ ލޯގޯ ބަދަލު ކުރުމަށް ފަހު އެ ކުންފުނީގެ ވެބްސައިޓްގައި ހުރި ލޯގޯ ވެސް ވަނީ ބަދަލުކޮށްފަ އެވެ.\n44 ކޮމެންޓް, 163 ރިއެކްޝަންސް\nކުއްލިއަކަށް ލޯގޯއަށާއި ކުޅިވަރުދުވަހުގެހެދުމަށް ބަދަލެއްގެންނަންޖެހުނު ސަބަބެއް ނުވިސްނެއެވެ. އެކަމަކު އަންދާޒާކޮށްލެވޭ އަދި ޔަޤީންވާކަމަކީ، ތިކަމަށް ބޮޑު ޚަރަދުތަކެއް ހިނގާނެކަމެވެ. ލޯގޯހެދިބަޔަކަށް ލާރި، ކުޅިވަރުދުވަހުގެހެދުން ޑިޒައިންކޮށް ހެދިބަޔަކަށް ލާރި، މުޅިރާއްޖޭގައި ކުރީގެލޯގޯޖަހާފަހުރިހައި ތަންތަނަށް އައުލޯގޯޖެހިބޯޑާއި ތަކެތި ހަދާހަރުކުރާބަޔަކަށް ލާރި! ހެޑުއޮފީހާއި އެހެނިހެން އޮފީސްއޮފީހުގައި ކުރީގެކުލައިން ހަދާފަަވާ ކައުންޓަރުތަކާ ޒީނަތްތަކުގެކުލަ ބަދަލުކުރުމަށްވެސް ލާރި! ޖުމްލަގޮތުގައި، ބޭނުމެއްނެތް ބޮޑުޚަރަދުގަނޑެއް!\nޕްރީޕެއިޑް ސިމް ކާޑެއް 500 ރުފިޔާޢަށް ގަތިން. ދިރާގު ރަތް ކުލައަށް ބަދަލުވީ ރައްޔިތުންގެ ލޭބޯން.\nބޯވައެތަތީ ދުވަލަކު ކުލައެއް\nމިހާރު ކުލަޔަކަށް ނުބަލަށް. ތިލަފަތް ހަމަ އަގުތަކެއްގެތެރެއިން ޙިދުމަތުގެ ފެންވަރަށް އަންނަ ބަދަލުތަކަށް މާކްސް ލިބޭނީ. ޟިގޮތުން އަޅާކިޔަން ބޭނުންކުރާނީ އަވައްޓެރި ގައުމުތަކުން ލިބޭ ހިދުމަތުގެ ފެންވަރާ އެމީހުންގެ އަގުތައް.\nބަލަ ދިވެހިންގެ, ދިވެހިރާއްޖޭގެ ނެޓުވޯކޭ ކިޔާއިރު ދިވެހިބަސް ނަގައި ކުނި ގޮނޑަށް އެއްލާލިމަ ކަޑަ ދޯ. ނަންވެސް ބަދަލުކޮށްލިނަަމަ ފަރަންޖީ ބަހަށް. ލަދު.\nދުވާލަކު ކުލަޔަކައް ބަދަލް ކުރިޔަސް އޮކޭ !!!!! އެކަމަކު އެބަދަލް ރައްޔިތުންގެ ޖީބުންވެސް ފެންނަންވާނެ.\nދިރާގަށް ޕްރޮފިޓް ވާވަރު އިނގޭ އަހަރީ ރިޕޯޓުން ... އެކަމަކު ޚިދުމަތުގެ ފެންވަރު ހަމަ ސުމެއް... އަވަށްޓެރި ގައުމުތަކުގައި އިންޓަނެޓް ސްޕީޑާ ރާއްޖޭގެ ސްޕީޑް އަޅާބަލާއިރު ހައުދަހާ އޭ ސްލޯއީ ... އަދި ހާއްސަކޮށް އަތޮޅުތަކުގެ ތެރޭގެ ނެޓް ސްޕީޑް ވާހަކަ ނުދެއްކިއްޔާ ރަގަޅުވާނީ ... މިޒަމާނުގައި ހުރިހާ ކަމަކާ ގުޅެނީ އިންޓަނެޓް .. އަޅެ ފަހެ ވެއްޖެއެއް ނުންތަ މިލިއަނުން މޯލްޑިވިއަން އައިޑަލް އާ އެނޫން ސްޕޮންސަރ ތަކަށް ޚަރަދު ނުކޮށް ދިރާގު ގެ ކޯބިޒްނަސް ކަމަށްވާ މުވާސަލާތީ ހިދުމަތުގެ ފެންވަރު ރަގަޅުކުރަން .. އަދިވެސް މިވެރިން ހިތައް އަރަނީ ކުރިންހެން ބޯކާލެވޭނެ ކަމަށް އާންމުން.. ތިޔަށްވުރެ އަގުހެޔޮކުރިޔަސް ފައިދާވާނޭ\nކުލައާއި ހިފައިގެން އޫރިދޫ ގަދަވީ ދޯ؟\nރަތް ކުލައަށް ވުރެއް ފަނޑު ކުލައަކަށް ބަދަލު ކުރުމަކީ ލިބުނު ދެރައެއް. އޭގެން އެ މާނަ ކުރެވެނީ ފަހަތައް ޖެހުނިއްޔޭ. ރޭ ވެސް ކަނރަންޓް ކަނޑައިގެން ދިޔަ ގަޑީގައި ދިރާގް ނެޓްވޯކް ފެއިލްވި، އެކަމަކު ވަތަނިޔާ (އުރީދޫ) ލައިނެއްވެސް ގެންގުޅޭތީ އިނގުނީ ... ކަރަންޓް ކެނޑުނަސް އުރީދޫ ނުކެނޑޭކަން. ދެން އެތައް ޒަމާނެއްވަންދެން ރައްޔިތުން ފެލައިގެން ގިނަ ލާރިތަކެއް ނަގާފައިވާ ދިރާގް ކުލައާއި މައުމޫނު ދެއްވި އަތްތިލަ ބަދަލު ކުރިނަމަވެސް، އެކަން ނުކުރާކަމަކަށް ނުވާނެ. ރައްޔިތުން މަޢާފު ކުރީސް ރަނގަޅަށް ކަންތައް ކުރާނަމަ. މިސާލަކަށް އެއް މަހުގެ ބިލުތައް ހިލޭ ކޮށްލުން ނުވަތަ ބޮޑު ޑިސްކައުންޓެއް ދިނުން ކަހަލަ ކަމެއް ކުރާނެނަމަ.\nލޯގޯ ބަދަލުކުރިކަމުގެ ބުރަ ރައޔިތުން އަދާކުރަން ޖެހޭނެ..


Tourism minister akah Dr. Mausoom ahyan kurahvaifi – Iru\nހުސްވެފައިވާ ޓޫރިޒަމް މިނިސްޓަރުކަމުގެ މަގާމަށް ޑރ. އަބްދުﷲ މައުސޫމް ހަމަޖައްސަވައި، މަގާމުގެ ފަތްކޮޅު އަރުވައިފިއެވެ.\nޓޫރިޒަމް މިނިސްޓަރު ކަމަށް ޑރ. މައުސޫމް އައްޔަން ކުރައްވާ، މަގާމުގެ ފަތްކޮޅު އަރުއްވާފައި ވަނީ ދާދި ދެންމެއެވެ. ޓޫރިޒަމް މިނިސްޓަރު ކަމަށް އޭނާ ހަމަޖައްސާފައި ވާއިރު، މީގެ ކުރިން އޭނާ ހުންނެވީ ރާއްޖެއިން ސިންގަޕޫރަށް ހަމަޖައްސަވާފައިވާ ސަފީރުގެ ގޮތުގައެވެ.\nރައީސުލްޖުމްހޫރިއްޔާ @ibusolih ، މިނިސްޓަރ އޮފް ޓޫރިޒަމްގެ މަޤާމަށް، ޑޮކްޓަރ ޢަބްދުﷲ މަޢުޞޫމް، ދަފްތަރު. ނަންބަރު 4336، އިސްކުރައްވައި، އެމަނިކުފާނަށް މަޤާމުގެ ފަތްކޮޅު މިއަދު ދެއްވައިފި\n— Ibrahim Hood (@MvSpokesperson) August 6, 2020\nހއ. ކެލާއަށް އުފަން މައުސޫމަކީ، އިނގިރޭސިވިލާތުގެ ސްކޫލް އޮފް ޕަބްލިކް ޕޮލިސީ، ޔުނިވާސިޓީ އޮގް ބާމިންހަމުން ސަސްޓެއިނަބަލް ޓޫރިޒަމް ޑިވެލޮޕްމަންޓުގެ ދާއިރާއިން ޑޮކްޓަރޭޓް ޑިގްރީ ހާސިލު ކުރައްވާފައިވާ ބޭފުޅެކެވެ.\nއޭނާ ވަނީ މީގެ ކުރިން ކެލާ ދާއިރާގެ ރައްޔިތުންގެ މަޖިލީހުގެ މެންބަރުކަން ވެސް ކުރައްވާފައެވެ. އަދި ސްޓްރީމްލައިނާސް ޕްރައިވެޓް ލިމިޓެޑްގެ ސީއީއޯއަކީ ވެސް އޭނާއެވެ. އަދި އެސްޓީއޯގެ ބޯޑް ޑިރެކްޓަރު ކަމުގެ މަގާމުގެ އިތުރުން މޯލްޑިވްސް ކޮލެޖް ކައުންސިލުގެ މެންބަރު ކަމާއި އެމްޓީސީސީގެ ބޯޑު ޑިރެކްޓަރު ކަން ވެސް އޭނާ ކުރެއްވިއެވެ.\nމީގެ އިތުރުން ޑރ. މައުސޫމް ވަނީ، ކެބިނެޓުގެ އެކި މަގާމުތައް ފުރުއްވާފައެވެ.


އިންޑިއަން ހައިކޮމިޝަން ގޮއްވާލަަން ދިން އިންޒާރާއި ގުޅިގެން ހައްޔަރުކުރި މީހާގެ ބަންދުގެ މުއްދަތު އިތުރުކޮށްފި | Sandhaanu\nއިންޑިއަން ހައިކޮމިޝަން ގޮއްވާލަަން ދިން އިންޒާރާއި ގުޅިގެން ހައްޔަރުކުރި މީހާގެ ބަންދުގެ މުއްދަތު އިތުރުކޮށްފި\nރާއްޖޭގައި ހުންނަ އިންޑިއާ ހައި ކޮމިޝަން ގޮއްވާލާނެ ކަމަށް ބުނެ ޓްވީޓްކުރި ކަމުގެ ތުހުމަތުގައި ހައްޔަރުކުރި މީހާ ބަންދުގެ މުއްދަތަށް އިތުރު ތިން ދުވަސް އިއްޔެ ދީފި އެވެ.\nފޭކް އެކައުންޓެއްގެ ގޮތުގައި ހިންގާ، “ރޯޔަލް ހުސެއިން ތަކުރު” ކިޔާ އެކައުންޓަކުން ކުރި ޓްވީޓެއްގައި ބުނެފައިވަނީ އިންޑިއާ ހައިކޮމިޝަން ގޮއްވާލަން އާރްޑީއެކްސްއެއް ބޭނުންވާ ކަމަށާއި އެކަން ވަރަށް އަވަހަށް ކުރާނެ ކަމަށެވެ.\nމި ޓްވީޓާއި ގުޅިގެން ފުލުހުން ހައްޔަރުކުރީ މުހައްމަދު އިނާދު ނަމަކަށް ކިޔާ އުމުރުން 42 އަހަރުގެ މީހެކެވެ.\nއޭނާގެ މައްޗަށް ތުހުމަތު ކުރަނީ ގޮވާތަކެތި ބޭނުންކޮށްގެން ތަނެއް ގޮއްވާލަން މަސައްކަތް ކުރަމުންދާ ކަމާއި އެކަން ވަރަށް އަވަހަށް ކުރާނެ ކަމުގެ އިންޒާރުދިން ކަމުގެ ތުހުމަތެވެ.\nއިނާދުގެ މަށްޗަށް ތިން ދުވަހުގެ ބަންދުގެ މުއްދަތެއް ޖަހައިދިނީ އޭނާގެ ބަންދަށް ފުރަތަމަ ޖެހި މުއްދަތު ހަމަވެ، އިއްޔެ ކުރިމިނަލް ކޯޓަށް ހާޒިރުކުރުމުންނެވެ.\nއިނާދަކީ ރައްޔިތުންގެ މަޖިލީހުގެ އިންތިހާބުގައި އެމްޑީޕީގެ ޕްރައިމަރީގައި މައްޗަންގޮޅި ދެކުނު ދާއިރާގެ ޕްރައިމަރީގައި ވާދަކުރުމަށް ހުށަހެޅި މީހެކެވެ.\nމި މައްސަލައާ ގުޅިގެން އިނާދު ހައްޔަރުކޮށް ފުލުހުން ކުރަމުންދާ ތަހުގީގާއި ގުޅިގެން އޭނާ އެމްޑީޕީން ވަކިކުރަން ވެސް އެ ޕާޓީއިން މިހާރު ވަނީ ނިންމައިފަ އެވެ.\nކޯޓު އަމުރުގައި ވަނީ އިނާދަށް ކޮންމެވެސް ވަރަކަށް ތުހުމަތު ކުރެވޭ ވަރަށް ފުލުހުން ހެކި ހުށަހަޅާފައި ހުރި ކަމަށެވެ. މައްސަލަ ޖެހުނު ޓްވީޓު ކުރީ ސީދާ އޭނާކަން ތުހުމަތު ކުރެވޭ ވަރަށް ފުލުހުން އަދި ހެކި ހުށަހަޅާފައި ނުވި ނަމަވެސް އެއީ އޭނާ ކަމަށް ބާރުދޭ ގަރީނާތަކެއް އެބަހުރި ކަމަށް ކޯޓު އަމުރުގައި ވެ އެވެ.\nއިނާދުގެ ފަރާތުން ބުނެފައި ވަނީ، ބަހުސްގެ ބޭނުމަށް އޭނާ އެ ޓްވީޓު ކުރި ކަމަށް ބެލިޔަސް، އެކަން ޖިނާއީ މިންގަނޑަށް ފެތޭނީ ވަކި އެއްޗެއް ބުނީ އެކަމެއް ކުރުމުގެ ނިޔަތުގައި ކަމަށް ވާ ނަމަ ކަމަށެވެ. އިނާދާ ދެކޮޅަށް އެއްވެސް ހެއްކެއް ހޯދިފައި ނުވާ ކަމަށް ބުނެ ބަންދުން ދޫކޮށްލަން އޭނާގެ ފަރާތުން އެދުނެވެ.\nނަމަވެސް، ދޫކޮށްލައިފި ނަމަ ހެކި ނައްތާލަފާނެތީ އާއި އޭނާގެ ފަރާތުން މުޖުތަމައުގެ ސަލާމަތަށް ނުރައްކަލެއް ކުރިމަތިވެދާނެ ކަމަށް ބަލައިގެން ބަންދު އިތުރު ކުރަން ގާޒީ ސަފްއަތު ހަބީބު ނިންމެވި އެވެ.\nއިންޑިއާ ހައި ކޮމިޝަން ގޮއްވާލާނެ ކަމުގެ އިންޒާރު ދިން މައްސަލައާ ގުޅިގެން ފުލުހުން ނެރުނު ބަޔާނެއްގައި ބުނެފައި ވަނީ ސޯޝަލް މީޑިއާ އާއި އެ ނޫން ވެސް ވަސީލަތްތައް ބޭނުންކޮށްގެން، މީހުންނަށް އަނިޔާވެރިވުމަށާއި މުދަލާއި ތަކެއްޗަށް ގެއްލުން ދިނުމަށް ގޮވާލުމާއި އެފަދަ ކަންކަމަށް ހިތްވަރު ދޭ މީހުންގެ މައްސަލަަތައް ބަލަައި ފިޔަވަޅު އަޅާނެ ކަމަށެވެ.\nމަންސޫރު އަހުމަދު ޖުލައި 12, 2021 At 3:51 ޕމ\nއެމްޑީޕީ އިނާދު. މިކަހަލަ ހުރިހާ ނުލަފާ ކަމެއްގެ ކުރީގައި ތިބޭނީ އެމްޑީޕީ. މާލޭ ބޮޑުހުޅުޖެހިމީހުން. އޭގެ ވެރިޔާ އެ ދަޢުވާ ކުރަނީ މަށޯ މިގައުމުގެ ވެރިޔަކީ. ރައްޔަތުން މަ ރައީސަކަށްވަން ވޯޓު ނުދެންޏާ މަޖިލީސްގައި ތިބި މެމްބަރު ގަނެގެންވެސް މަށޯ ވެރިޔަކީ. އެހެޔޮ ބޮދުވަޒީރަކަށް ނުވަތަ ރަސްކަލަކަށް ވެގެންވެސްނަމަވެސް. ދެން މީ ވެރިކަމާހެދި ދަންޖެހިވެސްދާނެ ނޫންތޯއެވެ. ވީމާ ރައީސް ސޯލިޙުގެ މި އަޚު އަށް ސަލާމަތް ބުއްދި ލިބިދެވޭތޯ ނަފުސާނީ ޑޮކުޓަރަކަށް ދައްކުވައިގެން އިލާޖުކުރައްވައިގެން އެބުރި ގައުމަށް ގެންނަވުން އެދެމެވެ.


ދިވެހި ރާއްޖޭގައި ވަރިގިނަވާން މެދުވެރިވާ ސަބަބުތައް( 1ވަނަ ބައި) – ޙެޔޮބަސް\nދިވެހި ރާއްޖޭގައި ވަރިގިނަވާން މެދުވެރިވާ ސަބަބުތައް( 1ވަނަ ބައި)\nPosted byއައިޝަތު ޝަހުލާ\t Apr 7, 2012 Apr 22, 2014 Leaveacomment on ދިވެހި ރާއްޖޭގައި ވަރިގިނަވާން މެދުވެރިވާ ސަބަބުތައް( 1ވަނަ ބައި)\nމާތް ﷲ ޞުބަޙާނަހޫ ވަތަޢާލާވަނީ ކައިވެނީގެ ގުޅުމުންގުޅިގެން އިންސާނީ ދަރިފަސްކޮޅު ހެޔޮގޮތުގައި ރައްކާތެރިކުރުމަށް އަންގަވާފައެވެ. ހަމައެހެންމެ ކައިވެނީގެ ގުޅުން ނިމުމަކަށް ގެންނަން ޖެހިއްޖެ ޙާލަތެއްގައި ކައިވެނި ރޫޅާލުމުގެ އިޚްތިޔާރު ދެއްވާފައެވެ. ޝައްކެއްނެތްގޮތުގައި ވަރި ލައްވާފައިވުމުގެ ޙިކުމަތްތަކެއް ވާނެއެވެ. ކައިވެނީގައި ނުރަނގަޅު ތަޖުރިބާއަކާކުރިމަތިވެ، އޭގައި އަނިޔާވެރިކަމެއް އުފެދިއްޖެނަމަ އެގުޅުން ނިންމާލުމަކީ އެންމެ މަސްލަޙަތުހުރި ގޮތްކަމުގައި ޤަބޫލުކުރެވެއެވެ. ވަރީގެ ސަބަބުން ތަފާތު މައްސަލަތައް އުފެދެމުންދާތީ އެކަން ކޮންޓްރޯލުކުރުމަށް ޤާނޫނުގައި ވަރި މަނާކުރުމަކީ ޙައްލަކަށްނުވާނެއެވެ. އެހެންކަމުން ޤާނޫނުގައިވަނީ ވަރިމަދުކުރުމަށް ފިޔަވަޅުތަކެއް އަޅާފައެވެ. އެއީ ވަރިކުރުން އާންމުންނަށް ދޫކޮށްލާފައި އޮތުމުގެ ބަދަލުގައި އެކަން ޤާނޫނާއި ޤަވާޢިދުގެދަށުން، ބެލެހެއްޓެނިވި ގޮތަކަށް، ވަރިއަކީ އެންމެފަހުގެ ފިޔަވަޅަށް ހެދުމަށް ބާރު އެޅޭ ގޮތަށް ޤާނޫނާއި ޤަވާޢިދު އެކުލަވާލެވިފައި ވެއެވެ. އިސްލާމްދީނުގައި ވަރި ހުއްދަ ކުރައްވާފައި ވަނީވެސް އެކުގައި އުޅުމަށް ދަތިވެ އެކަން ޙައްލުކުރަން ކުރެވެން ހުރިހާކަމެއް ކުރުމަށްފަހު އެންމެފަހުން އެޅޭފިޔަވަޅަކަށް ވަރިކުރުން ހެދުމުގެ މައްޗަށެވެ.\nނަސަބުގެ ގޮތުންނާއި އެއްކިރު ބުއިމުގެ ގޮތުން އަދި ކައިވެނީގެ ސަބަބުން އެ ފިރިހެނަކާއި ކައިވެނި ޙަރާމް ނުވާ އަންހެނާގެ ކިބައިން (ޖިންސީ) ފައިދާ ނެގުމާއި ވަޠުޢު ކުރުމާއި އޭނާއާއި އެކު މުބާޝިރާ(އެބަހީ: ގައިގޯޅީވެ އުޅުމާއި އެކުގައި ނިދުމާއި) ދޮންދިނުމާއި ފަދަކަންކަން ހުއްދަވުމުގެ އަޤްދަކަށް ކިޔާ ނަމެކެވެ.\nކައިވެނީގެ އަޤްދުގެ ސަބަބުން ޝަރުޢީގޮތުން ބަނދެވޭ ބަނދެވުންތަކެއްވެއެވެ. އެއީ އަނބިފިރިކަމާއި އަނބިމީހާއާއި ފިރިމީހާ ޝާމިލުވާ ޙައްޤުތަކާއި، އަނބިމީހާ ފިރިމީހާއަށް އަދާކުރަންޖެހޭ ޙައްޤާއި، ފިރިމީހާ އަނބިމީހާއަށް އަދާކުރަން ޖެހޭ ޙައްޤާއި، މުދާ ވާރުތަވުމާއި، މަސްއޫލިއްޔަތާއި ޒިންމާތަކާއި އަދި ޤާނޫނީގޮތުން ލިބޭބާރުތަކާއި ޒިންމާއޮތުން، މިފަދަ ކިތަންމެ ކަމެއްވެއެވެ. ހަމައެފަދައިން ދުނިޔަވީގޮތުން އިންސާނާގެ ދިރިއުޅުމަށް ބަލާއިރު ކައިވެންޏަށްފަހު އުފެދޭ ގުޅުންތަކާއި އިހުސާސްތަކެއްވެއެވެ. އަދި ކައިވެނީގެ ސަބަބުން ދެމަފިރިންގެ ގޮތުގައި އެކީއުޅެންފެށުމުން، ވަކިގޮތަކަށް އަމިއްލަ ދިރިއުޅުން ބިނާކޮށް ޙަޔާތްބައްޓަންކޮށް، ދުނިޔެވީ އަދި އުޚުރަވީ ހަޔާތް ބާއްޖަވެރި ކުރުމަށްޓަކައި މާތްﷲ ހަލާލު ކުރެއްވެވި ގޮތުގައި ހަޔާތްވޭތުކުރުމަށްޓަކައި ކައިވެނީގެ ގުޅުމުގެ ޒަރިއްޔާއިން ދެޖިންސުގެ ބައިވެރިޔާގެ ކިބައިގާ ވަރުގަދަ ގުޅުމެއް އުފެދިގެންދެއެވެ. މިގުޅުން ރަނގަޅުގޮތުގައި ދެމެހެއްޓުމަކީ ކައިވެނި ދެމެހެއްޓުމަށްޓަކައި ކުރަންޖެހޭ އެންމެ މުހިންމު ކަންތަކެވެ. ކައިވެނިއޭގެޒާތުގައި ކުރިޔަށްދިޔުމާއި އަދި ދެމެހެއްޓުން ބިނާވެފައި އޮންނާނީ މިދެންނެވުނު ގުޅުންތަކުގެ މައްޗަށެވެ.\nކައިވެނީގެ ގުޅުމަކީ ދެމަފިރިންގެ މެދުގައި ލޯތްބާއި އޯގާތެރިކަން އުފައްދައިދޭ ކަމެކެވެ. އެގޮތުން މާތްﷲ ވަޙީ ކުރައްވާފައިވާއާޔަތުގެ މާނައަކީ\nމާނައަކީ:”އެކަބަލުންގެ ކިބައިން ހިތްހަމަޖެހުން ލިބިގަތުމަށްޓަކައި ކަލޭމެންގެ ނަފްސުތަކުން ކަލޭމެންގެ ބައިވެރިން ހެއްދެވުމާއި ކަލޭމެންގެ މުދުގައި ލޯތްބާއި އޯގާވެރިކަން ލެއްވުމަކީ އެކަލާނގެ ކުޅަދުންވަންތަކަމުގެ ހެކިތަކުން ހެއްކެކެވެ. ހަމަކަށަވަރުން އެކަމުގައި ވިސްނާފިކުރުކުރާ ބަޔަކަށް އެކަލާނގެ ކުޅަދުންވަންތަކަމުގެ ހެކިތަކެއްވެއެވެ.”( ސޫރަތުލް ރޫމް 21)\nޝަރުޢީ ގޮތުން ވަރިއަކީ ކައިވެނީގެގޮތުން ގުޅިގެންއުޅޭދެމަފިރިންގެ ކައިވެނީގެ ޢަޤްދު ރޫޅާލެވޭފަދަ ބަހަކުން ކައިވެނި ރޫޅާލުމެވެ. ނުވަތަ ދެމަފިރިންގެ ދެމެދުގައި ޝަރުޢީގޮތުން ބަނދެވިފައިވާ ގުޅުން ނިމުމަކަށް ގެނައުމެވެ.\nކައިވެންޏާއި ވަރީގެ މިސާލަކީ ކޮމްޕިއުޓަރެއް ބޭނުންކުރަން ނޭގޭ މީހަކަށް އަލަސް ކޮމްޕިއުޓަރެއް ލިބުމުގެ މިސާލެވެ. އޭނާ އަށް ކޮމްޕިއުޓަރ ލިބި އެބޭނުން ކުރަން އެނގި ރަނގަޅަށް ދަސްވުމުން އެއާނުލާ ނޫޅެވޭ ހިސާބަށް ދެއެވެ. ދެން އެބޭނުން ކުރަންފޭށުމަށްފަހު އެއަށް ކުދިކުދި މައްސަލަތައް ޖެހެއެވެ. އަދި އެމައްސަލަތައް ހައްލުކުރުމުން އެ ރަނގަޅުވެގެންދެއެވެ. ނަމަވެސް ބައެއް ކޮމްޕިއުޓަރ ތަކަކީ މައްސަލަޖެހުމުން ކިތަންމެވަރަކަށް އެމައްސަލަތައް ހައްލުކުރަން އުޅުނަސް ހައްލުނުވެވި އެންމެފަހުން ބޭނުން ނުކުރެވޭ ދަރަޖައަށް ދިއުމުން އެއްލާލަންޖެހޭ އެއްޗިއްސެވެ. އަދި އެއްލާލުމަށްފަހު އެހެން ކޮމްޕިއުޓަރެއް ހޯދައެވެ. ހަމަ މިގޮތަށް ކާވެނީގައިވެސް ދެމީހުންނަކީ ނުދަންނަ ދުރުހިލޭ ދެމީހުންނެވެ. ނަމަވެސް ކައިވެނި ކުރުމަށްފަހު ދެމީހުން އެކަކު އަނެކަކަށް ރަނގަޅަށް ދަސްވުމަށްފަހު އެކަކު އަނެކަކާ ނުލާ ނޫޅެވޭ ހިސާބަށް ދެއެވެ. ނަމަވެސް ދެމީހުންގެ މެދުގައި ކުދިކުދި މައްސަލަތައް ޖެހެއެވެ. އަދި ދެމީހުން އެކުގައި މައްސަލަތއް ހައްލުކުރަންއުޅުމުން އެކަން ހައްލުވެގެންދެއެވެ. މިއާ ޚިލާފަށް ބައެއްފަހަރު ޖެހޭ މައްސަލަތައކަކީ ކިތަންމެ ވަރަކަށް ހައްލުކުރަންއުޅުނަސް ހައްލުނުކުރެވޭ މައްސަލަތަކެވެ. އެހެންކަމުން އެންމެ ފަހުގެ ފިޔަވަޅެއްގެ ގޮތުން ވަރިކުރަން ޖެހެއެވެ. އެއަށްފަހު ދެމީހުންވެސް އާ ބައިވެރިޔަކު ހޯދައެވެ.\nއިސްލާމީ ޝަރީޢަތުގައި ވަރި ހުއްދަވުން\nވަރި ހުއްދަވެފައިވާކަން އެނގެނީ އަންނަނިވި އާޔަތުންނެވެ. މާތް ﷲ ސޫރަތުލް ބަގަރާގެ 299 ވަނަ އާޔަތުގައި ވަހީކުރައްވާފައިވަނީ:މާނައީ: “ވަރި ކުޅައުންވަނީ ދެފަހަރުއެވެ. ދެން އެކަނބަލުން ހެޔޮ ރަނގަޅު ގޮތުގައި، ބައިތިއްބާށެވެ! ނުވަތަ، ހެޔޮ ރަނގަޅު ގޮތުގައި ދިޔަދޭށެވެ.” މިއާޔަތުން ވަރިއަކީ ޝަރުޢުކުރަށްވާފައިވާ އެއްޗެއްކަމަށާއި އަދިވަރި ކުރަންވީ ގޮތް ބަޔާންވެގެން ހިނގައްޖެއެވެ. ވަރިކުރަންވީ ހެޔޮރަނގަޅު ގޮތުގައެވެ. އެއްވެސް ހާލެއްގައި އޭގެ ސަބަބުން ގެއްލުންވާ ގޮތަކަށް ނޫނެވެ. އާއިލާއާބެހޭ ޤާނޫނުގައި ވަރިކުރުމުގެ އިޙްތިޔާރު ހަނިކުރެވިފައިވަނީ، ވަރި ހުއްދަކުރެވިފައިވާގޮތާއި ޚިލާފަށް ވަރި ކުރަމުންދާތީއެވެ. އަދި މުޅި މުޖުތަމައުގެ މަސްލަޙަތާއި އާއިލާގެ މަސްލަހަތާއި އަމިއްލަފަރުދުންގެ މަސްލަޙަތު ރައްކާތެރިކުރުމަށެވެ. ރަސޫލާصلىاللهعليهوسلمމިމަތިވެރި ޙަޤީޤަތް ހާމަކުރައްވާ ޙަދީޘްކުރައްވާފައިވެއެވެ.لايفركمؤمنمؤمنةإنكرهمنهاخلقارضيمنهاآخرމާނައަކީ: “މުއުމިނު ފިރިހެނަކު މުއުމިން އަންހެނަކާ މެދު ނުރުހުންތެރި ނުވާހުށިކަމެވެ!(އެބަހީ: ފިރިއަކު އަތްބަކަށް ނުރުހުންތެރި ނުވާހުށިކަމެވެ.) އެކަނބުލޭގެ ކިބައިން ފެނުނުކަމަކަށް އޭނާ ނުރުހުންވިޔަސް އޭނާ ރުހޭ އެހެންކަމެއް އެކަނބުލޭގެ ކިބައިން އޭނާ ދެކޭހުއްޓެވެ!”\nވަރިއަކީ ސުންނަތުންވެސް ސާބިތުވާކަމެކެވެ. ރަސޫލާ صلىاللهعليهوسلمޙަދީޘްކުރައްވާފައިވެއެވެ. (أبغضالحلالإلىاللهتعالىالطلاق)މާނައީ “ހުއްދަ ކަންތައްތަކުގެ ތެރެއިން ﷲ އެންމެބޮޑަށް ރުހިވޮޑިނުގަންނަވާ ކަމަކީ، ވަރިކުރުމެވެ.” ވަރީގައި ހުރި ނުރަނގަޅުކަމާއި ސީރިއަސްކަން މިޙަދީޘުން އެނގިގެންދެއެވެ. ހަމައެއްވެސް ކަމަކާނުލާ ކުޅިވަރުވަރަށް ކަންތައްތައް ކުރާއުސޫލުން ވަރިނުކުރެވޭނެކަން މިޙަދީޘުން ދަލީލުކޮށްދެއެވެ.\nއެހެންކަމުން އިސްލާމްދީނުގައި ދެމަފިރިއަކު ވަރިވުމާއި ހަމައަށް ދިޔުމުގެ ކުރިން ކުރުމަށް ކަޑެއެޅިފައިހުރި ކަންތައްތަކެއްވެއެވެ. އެގޮތުން ދެމަފިރީންގެ ދެމެދުގައި ޖެހޭ މައްސަލަތައް ހައްލުކުރުމުގެ ބައެއްގޮތްތަށް އިސްލާމްދީނުގައި އެކަށް އަޅުއްވާފައިވެއެވެ. އެއީ ނަޞޭޙަތްތެރިވުމާއި، ހެވާއި ނުބައި ވިސްނައި ދިނުމާއި، އިޞްލާޙް ކުރުމުގެ ނިޔަތުގައި، އަދި ޢިބްރަތް ލިބިދިނުމުގެ ބޭނުގައި ދެމީހުން ދުރުގައި ތިބެލުމުން އެކަކު އަނެކެއްގެ ބޭނުން ތެރިކަމުގެ މުހިންމުކަން ތަޖުރިބާކޮށްލުމުގެ ގޮތުން ދެމީހުން ދެތަންމަތީގައި ނިދާލުމާއި، ދެފަރާތުގެ ޢާއިލާގެ މީހުން އެދެމެދަށްވަދެ ޞުލްޙަކުރުމުގެ ގޮތުން ދެމަފިރީންނަށް ނަޞޭޙަތްތެރިވުމާއި، ދެމަފިރީންގެ ފަރާތުން ކަޑައެޅޭ ދެ ނިޔާވެރީންގެ އެހީތެރިކަން ހޯދުންފަދަ ކަންތައްތައް ހިމެނެއެވެ. މާތް ﷲ ސޫރަތުލް ނިސާގެ 128 ގައި ވަޙީ ކުރައްވާފައިވެއެވެ . އެ އާޔަތުގެ މަނައަކީ\n“ފިރިމީހާ ދުރުހެލިވެ، ނުވަތަ ވާހަކަނުދައްކާ ހުރެދާނެކަމަށް އަންހެނަކަށް ބިރުހީވެއްޖެނަމަ، އެދެމީހުންގެ މެދުގައި އެކުވެރިކަމުގެ ޞުލްޙަވުމަކުން ޞުލްޙަވުމާ މެދު، އެދެމީހުންގެ މައްޗަކަށް ކުށެއްނެތެވެ. ޞުލްޙަވުން ހެޔޮކަން ބޮޑެވެ. އަދި (ތިމާގެ ގާތުން ކުރަންޖެހޭ ހޭދަޔަކާ މެދު، އަދި ތިމާއަށް ލިބެންވީ ލިބުމާ މެދު)ދަހިވެތިވުން ހިތްތަކުގައި ލައްވާފައިވެއެވެ. އަދި ތިޔަބައިމީހުން އިޙްސާންތެރިވެ އަދި ތަޤްވާވެރިވާނަމަ، (ދަންނާށެވެ!) ފަހެ، ހަމަކަށަވަރުން ތިޔަބައިމީހުން ކަންތައްކުރާ ގޮތް މޮޅަށް ދެނެވޯޑިގެންވާ ކަލަކުކަމުގައި ﷲ ވޮޑިގެންވެއެވެ.”\nالدكتور عبد الستار عبد الرحمن, الأحوال الشخصية(ރާއްޖެ: 2011) ޞ:16\nالفقهالمنهجيعليمذهبالإمامالشافعيرحمهاللهتعالى، الجزءالرابع – الأحوالالشخصية (أحكامالأسرة)، ص: 119 ،\nއަދި އިސްލާމީ ފިޤްހު 1، ޞަފްޙާ: 66\nرواه البخاري (މައުލޫމާތު: އައްޒުހައިލީ: އަލްފިޤްހުލް އިސްލާމީ..، ވ:7، ޞ:359.)\nPosted byއައިޝަތު ޝަހުލާ Apr 7, 2012 Apr 22, 2014 Posted inއިޖްތިމާއީ, ދީންTags: އިޖުތިމާޢީ, ދީން\nރާއްޖޭގެ ފަރުތަކުން މަދުވާން ފަށާފައިވާ ބާވަތެއް- އިހި